
উৎসর্গ 
বেগম মতিয়া চৌধুরী 
এবং 
সংগামী মা বোনদের হাতে__ 


ভূমিকা নয়- শ্রদ্ধাঞ্জলি 


খাওলা, খালেদা, লক্ষ্মীবাই, টাদ সুলতানা, সুলতানা রিজিয়া ইতিহাসে অমর । শতাব্দী 
অতীত, তবুও তাদের স্মৃতি অমলিন বীরাঙ্গনা, বীরকন্যারূপে ৷ তাদের গৌরবে আমরা 
গৌরবাবিতা । আর বাংলা দেশের একটি বীরকন্যার আত্মদানে বাংলা দেশ মহিমান্বিতা ) 
আমরা এ দেশের মাতা, বধূ, ভগিনী, কন্যারা তীর স্মরণে ধন্যা। 

১৯৩২ ইং ২৩শে সেপ্টেম্বর চট্টগ্রাম পাহাড়তলীতে ইউরোপিয়ান ক্লাব আক্রমণে যারা 
অংশ নিয়েছিলেন নিজ মাতৃভূমিকে ইংরেজ শাসকের হাত থেকে মুক্ত করতে, তার মধ্যে 
বীরকন্যা প্রীতিলতা প্রথম মহিলা শহীদ । সম্মানে, শ্রদ্ধায় তাকে স্মরণ করি। 

বীরকন্যা-প্বীতিলতা গ্রন্থের লেখক শ্রীযুক্ত পূর্ণেন্দু দস্তিদার তীর গ্রন্থের ভূমিকা লেখার 
জন্য আমার মতো অযোগ্যকে কেন যে অনুরোধ করেছেন, জানি না। কারুর কোনো 
বইয়ের ভূমিকা কিংবা সমালোচনা বা আলোচনা করার স্পর্ধা আমি কখনও করেছি বলে 
মনে পড়ে না। আর এই বীরবালার জীবনীর ভূমিকা লেখার যোগ্যতা বা ধৃষ্টতাও আমার 
নেই। 

আমি বাংলা দেশের মা-বোন-বধূ-কন্যাদের পক্ষ থেকে গ্রন্থকারকে আন্তরিক 
অভিনন্দন জ্ঞাপন করি এই জন্য যে, আমাদের দেশের- মহিলাকুল এই গ্রহ্থপাঠে উপকৃতা 
হবেন। গ্রীতিলতার জীবনীপাঠে আমাদের দেশের মেয়েরা প্রেরণালাভ করুন। সাহসে, 
বীর্যে, সংথামে, সংকটে আমাদের দেশের মেয়েরা যে কত মহিমাময়ী এই গ্রন্থ তার 
স্মরণ করি। 


৩০/৯/৬৯ ইং সুফিয়া কামাল 
৬৫৮-এ ধানমন্ডি আবাসিক এলাকা, 
সড়ক নং ৩২, ঢাকা-২ 


লেখকের কথা 


“ন্বাধীনতা সং্্রামে টট্টগ্রাম” প্রকাশিত হবার পর বীরকন্যা গ্রীতিলতার একটি আলাদা 
জীবনকাহিনী লেখার তাগিদ আমার কাছে অনেকের কাছ থেকে আসে । তার মধ্যে অবশ্য 
মা-বোনদের সংখ্যাই বেশী । 

প্রীতিলতা আমার সহোদর ছোটবোনের মতো। তার জন্ম আমাদের গ্রামের 
বাড়িতেই। খুব অল্পবয়সে পিতৃহীন হয়ে প্রীতিলতার পিতা পার্শবর্তী গ্রাম ডেঙ্গাপাড়া থেকে 
বিধবা মায়ের সঙ্গে তীর মাতুলালয়ে ধলঘাট গ্রামে আমাদের বাড়িতে আসেন। তার মামা 
(আমার পিতামহ) তার মা ও অন্য দুই ছোট ভাইয়ের জন্য আমাদের গ্রামের ভদ্বাসনের 
এক অংশ বসবাসের জন্য ছেড়ে দেন। পরে এ বাড়িতেই গ্রীতিলতার জন্ম হয়। 

ক্রমে প্রীতিলতার ছাত্রী জীবন থেকে তার বিপ্রবীদলের সংস্পর্শে আসা ও রাজনৈতিক 
কাজে এগিয়ে যাওয়ার ব্যাপারে ১৯৩০-এর ডিসেম্বর পর্যন্ত সব ব্যাপারেই আমার প্রত্যক্ষ 
জ্ঞান থাকায়, তার জীবনী লেখার দায়িত্ব নিতে আমি ভরসা পেয়েছি। 

উপরোক্ত সময়ে ইংরেজ সরকারের হাতে আমাকে যখন ধরা পড়তে হয়, তারপর 
যে তিন দিন দিবারাত্র অবিশ্রাম আমাকে অকথ্য নির্যাতন ও জিজ্ঞাসাবাদে উৎপীড়িত হতে 
হয় তখন উচ্চ গোয়েন্দা কর্মচারীরা অন্যান্য অনেক প্রশ্নের মধ্যে প্রীতিলতার কথাও 
আমাকে বহুবার জিজ্ঞাসা করে এবং তার ফটো দেখিয়ে তাকে চিনি কিনা জিজ্ঞাসা করে। 
তখনকার বিপ্রবীদের কঠোর নিয়মে আমি তাকে চিনি না বলি। 

তারপর ১৯৩২ সালে পাহাড়তলী ইউরোপিয়ান ক্লাব আক্রমণের কিছুদিন আগে 
আত্মগোপনে যাবার জন্য প্রীতিলতা যখন তাদের শহরের বাসা ত্যাগ করে, তখন আমি 
দেউলী বন্দীশিবির (রাজ পুতানার আজমীর মাড়বার) তার শেষ চিঠি পাই। বন্দীশিবিরে সে 
নিয়মিত আমাকে চিঠি লিখত। তার এ চিঠিখানার কীচি-কাটা অতি সামান্য অংশই আমি 
পেয়েছিলাম । তাতে গ্রীতিলতার একটি কবিতাও ছিল। এ কবিতার শেষ দুই লাইন 
গোয়েন্দা পুলিশের 'সেন্সর'-কর্তৃপক্ষ দয়া করে কীচির ছোবল থেকে বাদ দিয়েছিল । 
তাতে ছিল : 


“আধার পথে দিলাম পাড়ি 
মরণ-স্বপন দেখে ৷" 

এ বন্দীশিবিরে বসেই পাহাড়তলী ক্লাব আক্রমণে তার নেতৃত্বে খবর সংবাদপত্র 
মারফত পাই। ঘটনার বেশ কয়েক মাস পরে তার বাবা-মা (বর্তমানে উভয়েই 
পরলোকগত) আমাকে তার খবর এবং তাদের উপর সেই কারণে যেসব নিথ্হ চলছে, তা 
পত্রযোগে জানান । 


বহুদিন পরে বৃটিশ সাম্রাজ্যবাদের বিরুদ্ধে স্বাধীনতার সংগ্ামে চট্টগ্রামের দেশপ্রেমিক 
অবদানের একটি ইতিহাস রচনার সংকল্প যখন আমি করি, তখন অন্যান্য তথ্যের সঙ্গে 
গ্রীতিলতার সমসাময়িক গুণগ্রাহী ও সহ্যাত্রীদের দ্বারা সযত্বে রক্ষিত প্রীতিলতার 
রোজনামচার অংশ বিশেষের নকল, তার শেষ বিবৃতি ইত্যাদি সংগ্রহ করতে পারি। তার 
মা-বাবা অথবা চট্টগ্রামের অন্য কারও কাছে তার কোনো ফটো ছিল না। বহু কষ্টে খবর 
পাওয়া যায় যে, সে ১৯২৯-এ ঢাকায় ইডেন কলেজ থেকে আই-এ পরীক্ষায় যখন খুব 
ভাল করে, তখন এঁ কলেজ থেকে বিদায় সন্বর্ধনা উপলক্ষে গ্রীতিলতা কলেজের সব 
অধ্যাপিকা ও ছাত্রীদের সঙ্গে এক সমবেত ফটোর মধ্যে উপস্থিত ছিল । প্রীতিলতার এক 
সহপাঠিনীর কাছে কলিকাতায় এ ফটো পাওয়া যায়। স্বভাবতঃ লাজুক প্রকৃতির প্রীতিলতা 
অসংখ্য মেয়ের সারিতে একেবারে পিছন দিকে এ ফটোতে ছিল। তার খুব ছোট মুখখানা 
ধ ফটো থেকে নিয়ে আমি আমার অক্ষম হাতে একটি বড় করে ছবি আঁকি এবং তার 
বাবা-মাকে দিই। এই বই ও অন্যান্য যেসব বইতে গ্রীতিলতার আবক্ষ ছবি দেখা যায়, তা 
এ একমাত্র ছবির অনুলিপি । 

এইভাবে তৎকালীন বিপ্লুবযুগের প্রথম নারী শহীদ ত্বীতিলতার এই জীবনকথা রচিত 
হয়েছে। প্রায় তিন যুগ পূর্বে চট্টগ্রামের একটি তরুণী নিজের মাতৃভূমিকে সাগ্রাজ্যবাদের 
কবলমুক্ত করার জন্য যে 'মরণ-স্বপন' দেখেছিল তার কর্মপন্থা যুগের সঙ্গে সঙ্গে 
নিঃসন্দেহে পরিত্যক্ত হয়েছে। কিন্তু তার দেশপ্রেম প্রশ্নাতীত, তার অটুট আদর্শনিষ্ঠা 
আজও প্রেরণাসঞ্চারী। 

ভিয়েতনাম, আলজিরিয়া, আরবভূমি ও বিশ্বের অনেক সাম্রাজ্যবাদ-সামন্তবাদ শোষিত 
দেশে বহু মেয়ে মুক্তিযুদ্ধে আত্মদান করে নারীর সংগ্রামী মর্যাদা ও দক্ষতার নৃতন ইতিহাস 
রচনা করছে ও করেছে। এরা প্রীতিলতার পতাকাবাহী । 

প্রীতিলতার এই ৩৭-তম শহীদ দিবসে রচিত এই জীবনকথা আমার দেশের 
মেয়েদের মুক্তি-প্রেরণায় যদি সামান্য সহায়ক হয়, তা*হলেই লেখক কৃতার্থ বোধ করবে। 


২৩শে সেপ্টেম্বর, ১৯৬৯ ইং পূর্ণেন্দু দস্তিদার 
দেওয়ানবাজার, চট্টগ্রাম ৷ 


যদিও শহরের মধ্যেই এই পাড়া তবু মনে হয় শান্ত সুনিবিড় পল্লীর কোলেই এরা আছে। 
বড় বড় আম, জাম, নিম আর কীঠাল গাছ। বুনো আসামপাতার ঝাড় ছোট পুকুরটির 
দক্ষিণ পাড়কে ঘিরে রেখেছে। আরও দক্ষিণে চট্থ্রাম মিউনিসিপ্যালিটির বড় নালা । বর্ষার 
সময় এই নালা পাশের পাহাড়ী ও উচু জায়গার জলের ঢল নিয়ে ঠিক গ্রামের নদী আর 
খালের মতোই ভরে ওঠে, স্রোতময়ী হয়ে সগর্বে সশব্দে ছুটে চলে । 

শহরের মধ্য-পশ্চিম এলাকায় প্রকাণ্ড আসকার খানের দীঘির দক্ষিণ-পশ্চিম কোণ 
থেকে নেমে গেছে সরু গলি। তা দিয়ে দক্ষিণ দিকে এগিয়ে যাবার সময় শহরকে বিদায় 
দিয়ে যেন থামে প্রবেশ করা । গরীব মধ্যবিত্ত পরিবার এখানে বাশের ঘর করে বাস করে। 
তাদের মধ্যে যাদের আর্থিক অবস্থা কিছু ভালো, তারা মাটির দোতলা বা একতলা কোঠা 
তৈরী করেছে। 

এই গলি দিয়ে যেতে যেতে শেষ প্রান্তে একেবারে মিউনিসিপ্যালিটির বড় নালার 
উত্তরে পাশাপাশি দু'খানা মাটির দোতলা বাড়ী । একটিতে টিনের ছাউনি, অন্যটি বাশের 
তর্জা দিয়ে ছাওয়া। 

প্রথমটিতে বাড়ী দু'খানার মালিক মিউনিসিপ্যাল আপিসের হেড কেরানী জগদন্ধু 
ওয়াদ্দাদার সপরিবারে থাকেন। অন্যটি মাসিক দশ টাকায় ভাড়া দিয়েছেন। 

বাসার সামনে কিছুটা জায়গা ঘিরে তাতে ফুলের বাগান করেছে ছেলেমেয়েরা ৷ তবে 
মৌসুমী কোনো ফুল তার মধ্যে দেখা যাবে না। জবা, গন্ধরাজ, স্থলপদ্ম, বেল, মালতী, 
গাদা-_এই ধরনের সব ফুলগাছ এ বাগানে আছে। খুব শৃঙ্খলা করে সাজিয়ে বাগান করা 
নয়, ফুলের মতোই সুন্দর ছোট ছোট মানুষগুলির খেয়াল হয়েছে কারও কাছ থেকে বর্ধার 
যত্বেই ফুলগাছ বেড়ে উঠেছে। অকৃপণ সমারোহে ফুলের সম্ভার নিয়ে খতুতে খতুতে 
হেসে উঠেছে কোলাহল থেকে দূরে শান্তশ্রী এই অঙ্গনটিতে। 

কেরানীবাবুর বড় ছেলে লেখাপড়া মোটেই করতে চায় না। কিন্তু এই অবাধ্য, দুরন্ত 
জ্যেষ্টপুত্রকে মাতা প্রতিভাদেবী যদি কোনোদিন কিছু বলেন, পিতা মায়ের উপরই রুষ্ট হয়ে 
ওঠেন। প্রথম সন্তানের প্রতি এত বেশী পৈত্রিক মমতা প্রায়ই দেখা যায় না। কনিষ্ঠ 
সন্তানরাই সাধারণত পিতামাতার আদর-স্সেহ অন্যদের তুলনায় বেশী মাত্রায় পায়। কিন্তু 
বড় ছেলে মধুকে কেউ কিছু বলতে পারে না। 

বাড়ীতে যখন দ্বিতীয় সন্তানের আবির্ভাব হয়েছিল, আত্মীয়-স্বজন বিশেষ খুশী হয়নি। 
কারণ পুরুষপ্রধান সমাজে প্রায় সব পিতামাতাই মনে মনে পুত্রসন্তান কামনা করেন। 
ছেলে বংশগতির ধারাকে অক্ষুণ্ন রাখবে শুধু এই আশায় নয়, সে একদিন অর্থোপার্জনেরও 
যোগ্যতা অর্জন করবে। পিতামাতা যখন জরা ও বার্ধক্যে কর্মশক্তিহীন হয়ে সকলের 
করুণার পাত্র হয়ে পড়বে, তখন যদি যোগ্য পুত্র থাকে, তারা তাদের বাপ-মাকে দেখবে । 
আনন্দ__ এই পক্ষপাতপূর্ণ মনোভাবের পিছনে মা-বাপের সামাজিক ও অর্থনৈতিক ভবিষ্যৎ 
আশা সুপ্ত থাকে, এই কথা তাদের অনেকে স্বীকার করতে চাইবেন না। তবু এর মধ্যে 
যে সত্য নিহিত আছে, অন্তরে অন্তরে তা খুব সম্ভবত তীরা উপলব্ধি করবেন। 

মেয়ে আর ছেলে জন্মালে হিন্দু লোকাচার-মতে মেয়েরা যে উলুধ্বনি দেয় তার 
মধ্যেও বিভিন্নতা আছে । যখনই পাশাপাশি বাড়ীর মেয়েরা পর পর পাচবার উলু দেবে, 
বোঝা যাবে যে সেই বাড়ীতে একটি ছেলে জন্মালো । উলুদাত্রী মেয়েরা বলাবলি করবে, 
বেশ ভালই হলো। আহা, ছেলেটি ওদের দীর্ঘ আয়ু নিয়ে বেঁচে থাকুক । আর যখনই 
শুনবে মাত্র তিনবার উলু দিয়েই মেয়েরা থেমে গেল, তখন আলোচনা করবে পরিবারের 
মেয়েরা, এলো ওদের ঘরে আর একটি মেয়ে । এই শিশুর আবির্ভাবে মেয়েরা, মায়েরা, 
বোনেরা__ নারীজাতির কেউ যেন সুখী নয়। অবহেলিতা, অবনমিতা দু'টি অন্ন আর বস্ত্রের 
জন্য পুরুষের করুণাশ্রিতা আমাদের তখনকার দিনের মেয়েরা নিজেদের পারিবারিক ও 
সামাজিক অবস্থার কথা ভেবেই হয়তো এক নিষ্পাপ, সুন্দর কন্যাসন্তানের আবির্ভাবকে 
আন্তরিক অভিনন্দন জানাতে পারতেন না। 

এই পরিবারের দ্বিতীয় সন্তান যে কেবল মেয়ে তাই নয়। মেয়ের গায়ের রং 
আমাদের এই গরম দেশে আজও তার ভবিষ্যৎ জীবনগতি নির্ধারণের পক্ষে এক পরম 
মূলধন। তাই যখন দেখা গেল মেয়ে কালো হওয়ায় আত্মীয়স্বজন, পাড়াপড়শী সবাই তা 
নিয়ে দুঃখ প্রকাশ করছেন, নামকরণের সময় মেয়েটির এক আদুরে নাম রাখলেন তার 
মা। 
মুখ আলো করবে। 

বলেই ছোট কীথায় জড়ানো এই নতুন মানুষটিকে মা বুকে নিয়ে চুমু দেন। 

ক্রমে মেয়েটি বড় হয়ে ওঠে আর মায়ের দেওয়া ডাক নাম রানী নামেই তাকে সবাই 
ডাকতে থাকে । 

শহরের ডাঃ খাস্তগীর উচ্চ ইংরেজী সরকারী বালিকা বিদ্যালয়ের তৃতীয় শ্রেণী থেকে 
রানী প্রতি শ্রেণীতেই প্রথম তিন স্থানের একটিতে থেকে সকলের স্লেহ-ভালবাসা পায় । 

বড়ভাই একদিন বিকালবেলা বাইরে থেকে এসে উত্তেজিতভাবে তার মাকে বলে, 
সাংঘাতিক ব্যাপার-_ পাহাড়তলী রেলওয়ে কারখানার লোকদের বেতন নিয়ে যাচ্ছিল 

সতের হাজার টাকা । বেলা সাড়ে এগারটায় নাকি চারজন ডাকাত পিস্তল মেরে ঘোড়ার 
গাড়ী থামিয়ে, সঙ্গে পাহারাদার বন্দুকওয়ালা পুলিশ দু'টোকে কাবু করে এ টাকা ছিনিয়ে 
নিয়ে চলে গেছে "টাইগার পাস** থেকে । এই আমাদের আসকার খানের দীঘির উত্তর 
পাড়ের রাস্তা দিয়ে তারা নাকি এঁ গাড়ী চালিয়ে এসেছিল । দুপুরে আমি তো দীঘির পাড়ের 
বেঞ্চে বসেছিলাম, আমি কিন্তু তাদের দেখতে পাইনি । এখন দেখে এলাম, খালি ঘোড়ার 
গাড়ীখানা পড়ে আছে ইসলামিক ইন্টারমিডিয়েট কলেজের পাহাড়ের নিচে রাস্তার উপর । 
কতো লোক দেখছে, পুলিশ সাহেব, কতো পুলিশ ওখানে । 

মা শুনে বলেন, দিনে দুপুরে এমন ঘটনা তো কোনোকালে শুনিনি বাপু । তা গাড়ীটা 
তো পড়ে আছে, ডাকাতরা কোথায় গেল কিছু শুনেছিস? 

এমন সময় আপিস থেকে ফিরে এলেন পিতা । তিনি ঢুকেই শেষ প্রশ্নটা শুনেছেন। 
কাপড়-চোপড় ছেড়ে তিনি প্রতিভাদেবীর হাত থেকে পাখাটি নিয়ে বারান্দায় রং-ওঠা 
পুরানো চেয়ারখানায় বসলেন । 

রানী বড় এক ঘটি জল এনে দরজার গোড়ায় রেখে বলল, বাবা, স্কুলের প্রগতি-পত্র 
আজ দিয়েছে, তাতে একটা সই করে দিতে হবে । ওটা কাল ফেরত দিতে হবে। 

বাবা বললেন, কত হয়েছিস্‌ এবার? প্রথম আছিস তো? নিয়ে আয় দেখি তোর সেই 
কাগজটা । 

আগে হাতমুখ ধোও, কিছু খাবার খাও। পরে দেখো ওর কাগজ । সারা সন্ধ্যা, কাল 
যান। 

পিতাও খবর বলার জন্য উদত্বীব। তিনি বললেন, যাচ্ছ তো, শুনেছ তো কাণ্ড। কী 
ভয়ানক সাহস ওদের । দিনের বেলায় এগারটা সাড়ে এগারটায় এমন ব্যাপার! 
সিপাহীগুলোর কাছে নাকি টোটাভরা বন্দুকও ছিল । ও বেটাদের নাকি লাথি মেরে গাড়ী 
সেজে টাকার থলি আর তিনজন সাথীকে নিয়ে ঘোড়ার গাড়ী চালিয়ে এসেছে শহরে । 

প্রতিভাদেবী স্বামীর কথা শুনে যেতে যেতে থেমে পড়েন। রানীও পাশে দীড়িয়ে সব 
শোনে চোখে জ্বলন্ত বিন্বয় নিয়ে। 

সে জিজ্ঞাসা করে, বাবা, এ লোকগুলো এমনভাবে ডাকাতি করল, তাদের একটুও 
ভয় করল না? 

বাবা বলেন, ডর-ভয় ওদের আছে নাকি? তারা দু'তিনটা পিস্তলের গুলী নাকি 
আকাশের দিকে ছুঁড়েছে, তাতেই বন্দুকওয়ালা সিপাহীগুলো ভয়ে কাবু। ওরা সাধারণ 


* টাইগার পাস একটি স্থানের নাম। দু'টি পাহাড়ের মধ্যবর্তী রাস্তায় এককালে বাঘ চলাচল 
করতো । তাই নাম হয়েছিল টাইগার পাস। 

ডাকাত বলে আমার মনে হচ্ছে না। মনে হয় ওরা স্বদেশীর দলের হবে । ওরা ছাড়া এমন 
কাজ দিনের বেলা অন্যরা করতে পারবে না। 

গ্রতিভাদেবী বললেন, ওরা কি তাহলে ক্ষুদিরামের দলের লোক নাকি? 

জবাব আসে, হতেও পারে । ওরা এ দেশ থেকে ইংরেজদের তাড়াবার জন্য বোমা 
বানায় লুকিয়ে । পিস্তল, রিতলবার এসব চুরি করে কেনে । ভীষণ মানুষ ওরা, মরতে ভয় 
পায় না। 

এ সময় পাশের দরজা দিয়ে খাস্তগীর স্কুলের হেডপত্তিতমশীয় ঘরে ঢুকলেন । রানী 
গিয়ে তার পায়ের ধুলা নিতেই, তিনি তার মাথায় হাত রেখে আশীর্বাদ করে বলেন, বেঁচে 
থাক শ্রীতিলতা । জানেন জগদ্বন্ধুবাবু, আপনার মেয়ে এবার বাংলায় খুব ভাল করেছে, 
একেবারে প্রথম হয়েছে। রচনা ছিল, “আমার জীবনের লক্ষ্য এবং আরও তিন-চার 
বিষয়ে । প্রীতি লিখেছে জীবনের লক্ষ্য নিয়ে। বড় হয়ে সে নাকি মেয়েদের ভাল করে 
লেখাপড়া শেখাবার ও তাদের উন্নত করার জন্য তার জীবন উৎসর্গ করবে। রচনায় তাকে 
আমি কুড়িতে পনের দিয়েছি। 

গ্রীতি তখন লজ্জায় মাথা নিচু করে দীড়িয়ে থাকে । তখন কি তার এই দরদী শিক্ষক 
ও পিতামাতা বুঝেছিলেন, এই মেয়ে ভবিষ্যতে শুধু মেয়েদের নয়, সমস্ত 
স্বাধীনতাকামীদের এক আদর্শস্থানীয়া, দেশপ্রেমিকা বীরকন্যা হিসাবে অমর হয়ে থাকবে? 

তার পিতার মুখ শিক্ষকের কথা শুনে আনন্দে উজ্ভ্ল হয়ে ওঠে । তিনি প্রীতিলতাকে 
বলেন, যাও মা, তোমাদের পগ্তিতমশায় আর আমার জন্য মুড়ি-নারকেল নিয়ে এসো। 

সন্ধ্যার পরে ভাইবোনেরা মিলে যখন পড়তে বসেছে, দাদা মধু তখন আস্তে আস্তে 
বলে, জানিস রানী, সন্ধ্যার সময় দেখে এসেছি। বড় বড় ছাপানো কাগজ আঠা দিয়ে 
দেওয়ালে দেওয়ালে লাগিয়ে দিচ্ছে। আমাদের গলির মুখে বরদাবাবুদের বাসায়ও একটা 
দিয়েছে । রেলের টাকা যারা ডাকাতি করেছে, তাদের ধরে দেবার জন্য সাহায্য করতে 
পারলে, অথবা ধরে দিলে দশ হা-জা-র টাকা পুরক্কার! জানিসৃ, দশ হাজার টাকা__ এই 
ঘরে এতো টাকা ধরবেই না। আমি যদি খবর পাই, ঠিক ধরিয়ে দেব। টাকা পেলে কিন্তু 
তোকে ঠিক আট আনা দিয়ে লাল ফিতা আমি কিনে দেব। 

রানী মুখ ফুলিয়ে বলে, দরকার নেই আমার লাল ফিতা । তুমি ধরে দিতে যেও না। 
ওরা নাকি ক্ষুদিরামের দলের লোক । কি রকম যে আমার লাগে এ ক্ষুদিরামের ফীসীর গান 
শুনলে! সেদিন যে এ ভিখারীটা গেয়েছিল তুমি শোননি । আঠার বছরের ছেলে দেশের 
জন্য হাসতে হাসতে গলায় ফাসী পরল । এরা নিশ্চয়ই ডাকাত নয়, নিশ্চয়ই কোন ভাল 
উদ্দেশ্যে এসব কাজ করে । 

মধু বলে, কচু ভাল কাজ । কি জানিস তুই? আমি খবর পেলেই হয় । ধোপাদের 
বাড়ীর সোনা আমাকে বলেছে, সেও থাকবে । কাপড় দিতে আর আনতে সে অনেক 
জায়গায় যায়। টাকা পেলে সে আর আমি আধাআধি ভাগ করব । তোর ফিতা না নিস তো 
বয়ে গেল। তা দিয়ে আন্দরকিল্লা থেকে অস্তুরি তামাক এনে খাব । 

প্রীতিলতা রেগে গিয়ে বলে, বলে দেবো এক্ষুনি বাবাকে যে, তুমি তামাক খাও। 
আর ওদের খবর তোমার মতো ছেলে আর সোনা পাবেই না। দিনের বেলাতে যারা এমন 
কাজ করতে পারে, তাদের এমন সাহস__ শুনে আমার খুব ভাল লাগছে । আমি যদি ওদের 
খবর জানতাম, তাদের আমি বলে দিতাম যেন খুব সাবধানে ওরা থাকে, কেউ যেন 
তাদের ধরতে না পারে। 

দূর থেকে ধমক আসে পিতার-_ কি হচ্ছে তোদের? পড়ার শব্দ শুনছি না কেন 
তোদের? 

চেচিয়ে মধু আর প্রীতি পড়তে থাকে । ছোটবোন দু'টিও তাদের বই নিয়ে মাথা 
দুলিয়ে পড়ে। 


তার মাসখানেক পরে আবার উত্তেজনা সারা শহরে । রেলওয়ে ডাকাতির লোকেরা 
ধরা পড়েছে। শহরের উত্তরে এক ভুতুড়ে বাড়ীতে নাকি ওরা এতদিন লুকিয়ে ছিল। পুলিশ 
কেমন করে খবর পেতেই ওরা চট্টগ্াম-হাটহাজারী সড়কের পশ্চিম দিকে নাগরখানা 
পাহাড়ের ঝোপের মধ্যে গিয়ে ঢোকে । যাবার পথে যখন পিছন পিছন গ্রামের লোকজন, 
চৌকিদার আর পুলিশ পিছু যেতে শুরু করে, তখন ওরা নাকি এক থলি থেকে নৃতন 
কড়কড়ে সিকি, আধুলী মুঠোয় মুঠোয় ওদের দিকে ছুঁড়ে দিতে থাকে । তার জন্য ভীষণ 
কাড়াকাড়ি শুরু হয় আর পিছনে ধাওয়া করা কিছুটা কমে যায়। তারপর শহর থেকে আরও 
পুলিশ এসে পড়ার আগেই ওরা নাগরখানা পাহাড়ের ঝোপের মধ্যে ঢুকে পড়ে । সেখান 
থেকে ওরা পুলিশের দিকে গুলী ছুঁড়তে আর৪ু করে । পুলিশদের কয়েকজন গুলীতে আহত 
হয়। স্বদেশীদের মধ্যে আহত দু'জনকে পুলিশ ধরে নিয়ে আসে, অন্যদের পায় না । 

জানা গেল, আহত দু'জনের মধ্যে একজন উমাতারা উচ্চ ইংরেজী বিদ্যালয়ের 
বেশ সুনাম হয়েছিল । অন্যজন পোর্ট আপিসের কেরানী অস্বিকা চক্রবর্তী । 

শহরে তখন জানাজানি হয়ে গেছে বায়েজিদ বোস্তামীর আস্তানার পাশে নাগরখানা 
পাহাড়ে পুলিশ ও স্বদেশীদের মধ্যে গোলাগুলী চলেছে। তাই যখন দেখা গেল, সশস্ত্র 
পুলিশের একটা দল হেঁটে আসছে কাতালগঞ্জের দিক থেকে বড় রাস্তা হয়ে দক্ষিণ দিকে 
শহরের দিকে এগিয়ে, তখন রাস্তার ধারে জমে উৎসুক মানুষের ভিড়। 

ভিড়ের ভিতর থেকে গলা বাড়িয়ে আছে ছোট ছোট ছেলে-মেয়ের দল। কাছে 
আসতেই দেখা গেল একখানা গরুর গাড়ীর উপর এন্ডির চাদর গায়ে দিয়ে দুই হাটুতে 
মাথা গুঁজে শীর্ণদেহ একটি লোক বসে আছেন। পাশে উজ্জ্বল গৌরবর্ণ একজন তীর ডান 
পায়ের আহতম্থান চেপে ধরে বসে রয়েছেন। গরুর গাড়ীর উপর পুলিশের এক হাবিলদার 
আছে। সে মাঝে মাঝে এই দুইজন বন্দীকে লাি-ঘুষি দিচ্ছে আর বলছে, 'বোল শালা, 
নাম বোল্‌” । 

বন্দী দু'জন আঘাতে আঘাতে এলিয়ে পড়েন কিন্তু একটি কথাও বলেন না। 

গরুর গাড়ী যখন রহমতগঞ্জের রাস্তা দিয়ে জে-এম-সেন হলের পাশ দিয়ে এগিয়ে 
যাচ্ছে তখন রাস্তার পশ্চিমের বাসায় এক সহপাঠিনীর কাছে গিয়েছিল প্রীতিলতা । স্বদেশী 
ডাকাত ধরে আনছে শুনে অনেক ছেলেমেয়ের মতো সেও জানালায় এসে দাড়িয়েছে 
এলো, সহপাঠিনীর যে ভাইটি উমাতারা স্কুলের ছাত্র, সে বলে উঠল-_ এ তো আমাদের 
মাষ্টারমশাই চাদর গায়ে বসে আছেন। উনি আমাদের অধকের মাষ্টার । তাকে কেন এমন 
করে নিয়ে আসছে? 

শুনে সবাই সেদিকে তাকায় অবাক বিস্ময়ে । কোথায় দেখা যাবে, বিশালদেহ, 
ভীষণদর্শন রক্তচক্ষুবিশিষ্ট ডাকাত! তা না হয়ে এমন শান্ত সমাহিত, ধুতিচাদর পরা 
ভদ্রলোক__ তার উপর স্কুলের মাষ্টার আর অন্য একজন মধুরকান্তি তরুণ । 

গ্রীতি তার সহপাঠিনী রেণুকে বলে-__- এমন করে একজন মাষ্টারকে ধরে নিয়ে 
এসেছে ওরা । আহা, দেখ কেমন করে লাথি দিচ্ছে। ব্যথা পেয়ে তিনি পড়ে যাচ্ছেন। 
পাশের মানুষটি কে কি জানি? আমার কিন্তু ভাই খুব কষ্ট লাগছে। ভাল ভাল লোকগুলিকে 
কেন ওরা এমন কষ্ট দিচ্ছে। 

রেণুর বাবা ডাক্তার। তিনি এই দু'জনকেই চেনেন তিনি বললেন, পাশের ভদ্রলোক 
দেওয়ানপুরের অধ্বিকা চক্রবর্তী । তিনি খুব ভাল লোক বলেই আমি জানি। ডাকাত ধরতে 

গ্রীতিও কেরানীর মেয়ে। ব্যথাভরা মনে সে তার জামাল খাঁর বাসায় ফিরে এল। 
এসেই তার মাকে বলল, জান মা, রেণুদের বাসা থেকে এই আমি দেখে এলাম। 
উমাতারা স্কুলের অংকের মাষ্টার আর আপিসের কেরানী একজনকে বন্দুকওয়ালা পুলিশরা 
গরুর গাড়ী করে নিয়ে গেছে। এমন ভাল মানুষদের ওরা কেন ধরবে? 

মা বলেন, তোমার বাবা একটু আগে এসে আয় বলেছেন। সেই পাহাড়ে নাকি 
গোলাগুলী চালিয়ে আসল স্বদেশী ডাকাতরা সব চলে গেছে। টাকা-পয়সা কিছু পাওয়া 
যায়নি। মাষ্টারবাবু ও তীর বন্ধু নাকি রবিবারে ছুটির দিন পেয়ে বায়েজিদ বোস্তামীর 
আস্তানায় বেড়াতে গিয়েছিলেন । ডাকাত না পেয়ে কাজ দেখাবার জন্য পুলিশ ওদের ধরে 
এনেছে। 

গ্রীতি তার পড়ার টেবিলে তখন চুপ করে বসে থাকে আর ভাবে কেন এমন হবে? 
যারা ভাল লোক, কোন দোষ করেনি, তাদের কেন ওরা ধরবে? তাদের গায়ে আঘাতও 
নাকি লেগেছে । কি জানি তারা এখন কেমন আছেন? তার মার কাছে গিয়ে সে বলে-_ 
মা, চল না একবার আমরা তাদের খোঁজ নিয়ে আসি রেণুদের বাসায় গিয়ে। রেণুর বাবার 
সঙ্গে কোতোয়ালী থানার দারোগার আলাপ আছে। পুলিশ গুলী চালিয়ে তাদের নাকি জখম 
করে দিয়েছে। 

মেয়ের অনুভূতি মায়ের মনেও দোলা দেয়। কিন্তু স্বামী কম বেতনের কেরানী 
যদিও তিনি মিউনিসিপ্যাল আপিসের কর্মচারী, তবু সরকারের চাপ আছে সব জায়গায়। 
উনি একদিন বলেছেন, স্বদেশী কোন লোকের সঙ্গে একটুও সম্পর্ক আছে, তা টের পেলে 
নাকি তার চাকুরী থাকবে না। অথচ এই চাকুরীই পরিবারের প্রধান অবলম্বন। গ্রামে 
তাদের কোনো ধানের জমিও নেই। 

তাই প্রতিভাদেবী বলেন-_ দেখ্‌ রানী, দুঃখ আমারও হচ্ছে। কিন্তু পুলিশ যখন তাদের 
ধরে এনেছে তখন ওরা তাদের থানার হাজতে অথবা জেলখানায় রেখেছে । আমরা কি 
করে তাদের খবর নেব? পরে খবরের কাগজে সব বেরোবে, তোমার বাবাও খবর শুনতে 
পাবেন, তখন সব আমাদের বলবেন। 

প্রীতির শান্তশ্রী মুখখানিতে বেদনার গুরুভার। কিশোর মেয়েটি সংসারের এত 
জটিলতা বুঝতে চায় না। তার বড় ইচ্ছা হয়, এ আহত ভাল মানুষ দুজনকে একটু 
দেখবার । কিন্তু তা সম্ভব হবে না। তার ওপর সে মেয়ে। সে জন্যও কোথায়ও গিয়ে 
একটুখানি সহানুভূতি দেখাবার সুযোগ তার নেই। সে ভাবে, যদি ছেলে হতো স্কুল থেকে 
ফিরবার পথে ঘুরে ঘুরে খবর নিয়ে আসত। 

সে শোনে কিছুদিন পরে, তীদের মামলা শুরু হয়েছে চট্টথাম কোর্টে। কলিকাতা 
হাইকোর্টের বিখ্যাত ব্যারিষ্টার চট্টথামের দেশপ্রিয় যতীন্দ্রমোহন সেনগুপ্ত সূর্য সেন ও 
অশ্বিকা চক্রবর্তীর পক্ষ সমর্থন করতে এসেছেন । চট্টথ্রাম কোর্টে এ মামলা দেখার জন্য 
রোজ অনেক লোকের ভিড় । কাছাকাছি স্কুলের অনেক ছাত্রও তাদের দুপুর-ছুটিতে এই 
মামলা দেখতে আসে। সূর্য সেনের অনেক প্রিয় ছাত্র দূর থেকেও তাদের প্রিয় শিক্ষককে 
একবার দেখবার আশায় আসে । 

নির্বিকার দু'টি মানুষ আসামীর কাঠগড়ায় । ব্যারিষ্টারের তীৰর প্রশ্রজালে জর্জরিত 
সরকারী সাক্ষী, দারোগা ইত্যাদি যখন আবোলতাবোল বকতে থাকে, আসামীরা একটু 
একটু মুচকি হাসেন। 

প্রীতির এক খুড়তুতো ভাই রোজ মামলা দেখতে যেতো। এ ভাইটি একদিন 
বিকালে তাদের বাসায় বেড়াতে এলে, সে মুড়ি খেতে খেতে গ্রীতিদের কাছে মামলার 
গল্প বলতে থাকে । কি সুন্দর চেহারা ব্যারিষ্টারের ৷ বিলাতে পাশ করা, আবার ১৯২২-এ 
চট্টথ্াম রেলওয়ে ধর্মঘটের সময়, ধর্মঘটি শ্রমিক ও কর্মচারীদের খাওয়ার ব্যবস্থা করা, 
ঘর ধর্মঘটিদের থাকার জন্য ছেড়ে দেওয়া, তারপর ইংরেজ জেলা ম্যাজিষ্ট্রেটের হুকুম 
অমান্য করে শহরে মিছিল করার জন্য ্েপ্তার হওয়া__ সব ঘটনা এই ছেলেটি বলে যায়। 
কলেজিয়েট স্কুলের দশম শ্রেণীর এই ছাত্র তার কয়েক বছর আগে দেশপ্রেমিক বিপ্রবীদের 
গোপন দলের সদস্য । কিন্তু দলের কঠোর নিয়মানুবর্তিতা ও গোপনীয়তার জন্য তার 
কথাবার্তা বা চালচলনে তা ধরবার কোন উপায় নেই। 


বীরকন্যা-২ ১৭ 


গ্রীতিলতা জিজ্ঞাসা করে-_ আচ্ছা দাদা, এই মামলার রায় কখন বেরোবে? ওঁদের কি 
রকম দেখলে? শরীর ভাল হয়ে গেছে? গায়ে নাকি গুলী লেগেছিল! 

ছেলেটি বলে, এখন তো তীদের ভালই দেখলাম । কোর্ট থেকে পুলিশ তাদের 
হাতকড়া দিয়ে বেঁধে হাটিয়ে কয়েদীর গাড়ীতে উঠিয়েছে আমি দেখেছি। 

প্রীতির মাও এসে বসেন, তার তরকারী কোটার বটি আর সী নিয়ে। তিনি বললেন, 
কোথায় পালিয়ে গেছে ডাকাত, আর মামলা চালাচ্ছে স্কুলের নিরীহ মাষ্টার আর একজন 
কেরানীর বিরুদ্ধে । তারা ছাড়া পেয়ে যাবে তোরা দেখিস। 

মায়ের এই কথা শুনে প্রীতির মুখ উজ্জ্বল হয়ে ওঠে । এ সব মানুষগুলিকে সে চোখে 
দেখেনি। তবু নিরপরাধ মানুষের উপরে কেন অন্যায় অবিচার হবে? ন্যায়বিচার হোক, 
তাদের উপর এই মিথ্যা জুলুমের অবসান হোক, সে মনে মনে এ কামনাই করে। সে 
মাকে বলে, কেমন করে ব্যারিষ্টার সেনগুপ্ত মামলা চালাচ্ছেন শোন না মা-- পুলিশের 
সাক্ষীরা নাকি একেবারে নাজেহাল হয়ে যাচ্ছে। 

প্রতিভাদেবী এ ছেলেটিকে আদর করে মনু ভাকেন। তিনি বলেন, দেখু মনু, যেদিন 
এই মামলার রায় দেবে, সেদিন স্কুল থেকে বাসায় ফিরবার পথে আমাকে বলে যাস্‌! 
দেখিস, আমার কথাই ঠিক হবে, তারা ছাড়া পেয়ে যাবেন। 

আশার কথা শুনে গ্রীতিও খুব খুশী হয় । সে দোলনা থেকে তার ছোট বোনকে নিয়ে 
আদর করতে করতে বলে, কি বলিস তুই, তীরা খালাস পাবেন তো। 

রেলওয়ে ডাকাতি মামলায় সূর্য সেন আর অশ্বিকা চক্রবর্তী বেকসুর খালাস হয়ে যান। 
জেল গেট থেকে অনেক আত্মীয়স্বজন ও ছাত্রযুবকরা তাদের অভ্যর্থনা করে নিয়ে আসে । 

গ্রীতিদের স্কুলের প্রায় সব মেয়েই সরকারী অথবা আধা-সরকারী কর্মচারীর মেয়ে । 
তখন সে অষ্টম শ্রেণীর ছাত্রী । পড়ায় ভাল বলে শিক্ষিকা উষাদি তাকে বেশ আদর করেন । 
মাঝে মাঝে স্কুলের পাশে শিক্ষিকাদের হোস্টেলে অন্যান্য কিছু ছাত্রীর সঙ্গে প্রীতিকেও তিনি 
ডেকে নিয়ে যান এবং দেশবিদেশের নানা গল্প করেন। এ মামলার কথা তিনি একদিন 
তুললেন। তার বাড়ী ঢাকায়। পড়াতেন ইতিহাস। তিনি তার বেতের ঝুড়ি থেকে একটি 
টিনের কৌটা বের করে তা থেকে এক মুঠো করে চীনাবাদাম গ্রীতিদের দিয়ে বললেন, 
রেলওয়ে ডাকাতির মামলার খবর শুনেছ তোমরা? 

সবার আগে জবাব দেয় প্রীতিলতা । 

_ শুনেছি, এ দু'জনই নাকি ছাড়া পেয়ে গেছেন। মা কয়েকদিন আগেই এ কথা 
বলেছিলেন। যারা দোষ করেছে ওরা নাকি তাদের ধরতেই পারেনি । 

উষাদি হেসে বলেন, দোষ করেছে মানে ডাকাতি করে অপরাধ করেছে এই কথা 
তো? কিন্তু দোষ কার, কে শাস্তি দেবে আর সেই বিচার কে করবে? এই যে আমাদের 
স্বদেশ, এখানে আমরা কিভাবে আছি, কেন আমাদের দেশের বেশীর ভাগ মানুষ না খেয়ে 
থাকে, শিক্ষা পায় না, রোগে ওুঁষধ পায় না, কারা এর জন্য দায়ী-_ এসব কথার জবাব 
জানতে হবে । তখব বুঝবে, দোষী কে, তার বিচারইবা কেমন করে হবে । 


১৮ 


এমন করে উঁষাদি কথাগুলি বলেন, সাগ্রহে মেয়েরা তীর মুখের দিকে তাকিয়ে 
থাকে । তিনি গ্রীতিকে ছোট একখানি বই পড়তে দেন, “ঝাঁসীর রানী লক্ষ্মীবাই”। বলেন, 
এটা ভাল করে পড়ো, পরে আরও ভাল ভাল বই তোমায় পড়তে দেব । তোমার পড়ার 
বইতে এই সব ইতিহাস ঠিকভাবে লেখা নেই। সরকার পাঠ্য-বইতে সত্য ইতিহাস 
লিখতে দেয় না। তোমার পড়া হয়ে গেলে, অন্য মেয়েদেরও এই বইটি পড়তে দিও। 

বাড়ীতে ফিরে এসে সন্ধ্যাবেলা পরের দিনের পাঠ্যবই কিছু পড়ে প্রীতি এ জীবনীখানা 
পড়তে শুরু করে। 

এদিকে চট্টগ্রামে রেলওয়ে ডাকাতি এবং বাংলাদেশের বিভিন্ন জায়গায় আরও কিছু 
রাজনৈতিক ডাকাতি ও বিপ্লবীদলের কার্যকলাপের ফলে বঙ্গীয় প্রাদেশিক পরিষদে ১৯২৪- 
এ রাজনৈতিক কার্যকলাপে সন্দেহভাজনদের বিনাবিচারে আটক করার জন্য “বেঙ্গল 
অর্ডিনান্স' নামে এক জরুরী আইন বঙ্গীয় প্রাদেশিক পরিষদে চিত্তরঞ্জনের নেতৃত্বে “সবরাজ্য 
পার্টি' পরিষদে এ আইনকে 'বে-আইনি আইন' আখ্যা দিয়ে এর বিরোধিতা করেন এবং 
তা পরিষদে পাশ হয় না। দেশবাসীর প্রবল বিরোধিতা সত্তেও বৃটিশ সরকার স্বৈরাচারী 
ক্ষমতাবলে সেই অন্যায় আইন পাশ করিয়ে নেয় এবং বিভিন্ন দেশভক্ত বিপ্লবী কমীদিলের 
বিনাবিচারে আটক করতে শুরু করে। 

তখন চট্টগ্রামের বিপ্রবীদের শাখা ছিল দু'টি। একটির নাম ছিল “যুগান্তর” দল, 
অন্যটির নাম “অনুশীলন” । ১৯২১-২২-এ মহাত্মা গান্ধীর নেতৃত্বে অহিংস অসহযোগ 
আন্দোলন যে সারা ভারতের হিন্দু-মুসলমানকে এক বিরাট বৃটিশবিরোধী আন্দোলনে উদ্দুদধ 
করেছিল, তখন পর্যন্ত চট্টগ্রামের বিপ্লবীদল একটিই ছিল। বিপ্লবীদের তখনকার কার্যকলাপ 
ছিল, প্রধানত সরকারী বাজেয়াপ্ত রাজনৈতিক বই পড়া, এসব বই পড়িয়ে ছাত্র ও তরুণদের 
মধ্য থেকে দলের জন্য নৃতন সদস্য সংগ্রহ করা, নৈতিক চরিত্র উন্নত রাখা, নিয়মিত 
ব্যায়াম করা ইত্যাদি। 

কিন্তু চট্টগ্রাম বিপ্লবীদলের সঙ্গে সংযুক্ত এক যুবক প্রথম মহাযুদ্ধ (১৯১৪-১৮) প্রথম 
বাঙ্গালী সেনাদল “৪৯ নং বেন্গলী রেজিমেন্ট”-এর হাবিলদার হিসাবে চাকুরী করার পর 
যুদ্ধশেষে ফিরে আসার পর থেকে বিপ্লবীদলের মধ্যে আরও সক্রিয় কর্মপন্থা গ্রহণ করার 
জন্য দাবী তোলেন। দলের উৎসাহী যুবক গণেশ ঘোষ, অনন্ত সিংহ প্রমুখও কেবল 
গোপনে বইপড়া, গোপনভাবে সংগৃহীত দুই একটি অস্ত্র নিয়ে নাড়াচাড়া করা ও শরীরচর্চা 
করা নিয়ে তৃপ্ত থাকতে চাইছিল না। 

এই ব্যাপারে চট্টগ্রাম বিপ্লবীদলের নেতা ও প্রধান কমীদের এক বৈঠক হয়। ধ 
বৈঠকে চট্টগ্রামের বিপ্লবীদের মধ্যে ভেদ সৃষ্টি হয়। বিপ্লবীনেতা সূর্য সেনের অধিনায়ক 
তখন চট্টগ্রামে প্রথম “যুগান্তর' দলের একটি শাখার সৃষ্টি হয়। এই দলে ছিলেন 
নেতৃস্থানীয় বিপ্লবী নির্মল সেন, অস্বিকা চক্রবর্তী, ধীনের চক্রবর্তী, জুলু সেন (যিনি *৪৯ নং 
বেঙ্গলী রেজিমেন্টের হাবিলদার ছিলেন), উপেন চক্রবর্তী । যুবকদের মধ্যে প্রধান ছিলেন 
গণেশ ঘোষ, অনন্ত সিংহ, বিনয় সেন, মধু দত্ত, রাজেন দাস, লোকনাথ বল ইত্যাদি। 
অনুশীলন দল চলতে থাকে অবিভক্ত দলের অন্যতম বিপ্রবী নেতা চারুবিকাশ দত্তের 

নেতৃত্বে! এ দলের প্রধান সদস্যরা ছিলেন গিরিজাশঙ্কর চৌধুরী, প্রতাপ রক্ষিত, 
যশোদারঞ্জন চক্রবর্তী প্রমুখ । 

“বেঙ্গল অর্ভিনান্সে' চট্টগ্রাম থেকে বিপ্রবীদলের অনেক নেতা ও সদস্য আটক 
হয়েছিলেন । বিপ্ুবীনেতা অস্বিকা চক্রবর্তী ও সূর্য সেন রেলওয়ে ডাকাতি মামলা থেকে 
মুক্তিলাভের পরে এই আইনে আটক হয়েছিলেন। সূর্য সেন থাকতেন শহরের 
দেওয়ানবাজার এলাকায় তার এক নিকট আত্মীয়ের বাসায় । একদিন ভোরে পুলিশ তাকে 
ধরবার জন্য বাড়ীর তিনদিক ঘেরাও করে। বাড়ীটা ছিল মাটির দোতলা, মিলনিসিপ্যালিটির 
বড় নালার ধারে । নালার দিকটাতে পুলিশ যায়নি । কারণ সেদিকে ছিল বাড়ীর পিছন দিক। 
কিন্তু ক্ষীণদেহ অদ্ভুত এই মানুষটি ছাদে শুয়ে পূর্বদিকের জানালা দিয়ে যখন দেখলেন 
বাসার সামনে ও পাশে লালপাগড়ীর দল, সঙ্গে সঙ্গে নিজ কর্তব্য স্থির করে ফেললেন। 
তিনি দোতলার পিছনের জানালা দিয়ে মিউনিসিপ্যালিটির বড় নালার মধ্যে লাফ দিয়ে 
পড়লেন। নালায় প্রচুর বালি থাকায় শব্দ বিশেষ হল না। নালায় পড়ে তিনি সামান্য ব্যথা 
পেলেন। তবু নালা ধরে এগিয়ে গিয়ে তিনি পশ্চিমদিকে উষার আবছা আলোয় নালা 
থেকে উঠে বর্তমান জে-এম-সেন-লেন ধরে পাহাড়ে গিয়ে ওঠেন। পাহাড়ের ঝোপের 
ভিতর দিয়ে আরও উত্তরে দেবপাহাড়ে গিয়ে সেখান থেকে চট্টগ্রাম কলেজের উত্তর-পূর্ব 
কোণায় এক ছাত্র বিপ্রবী-সদস্যের বাসায় গিয়ে উঠতে পারেন। সেখান থেকেই বিপ্লবী 
নেতা সূর্য সেনের প্রথম বিপ্ুবী জীবন শুরু হয়। 

এ বিপ্রবী যুবকটি তখন চট্টগ্রাম কলেজের ছাত্র। শহরে বিপ্লবীদের যে চক্র, এ 
যুবকটি তখন তার ভারপ্রাপ্ত। দলের নেতার পলাতক জীবনের প্রয়োজনীয় ব্যবস্থা, গোপনে 
একটি ঘরে তীর জন্য স্থান ইত্যাদির ব্যবস্থা, নিয়মিত ভাত তরকারী, সংবাদপত্র দেওয়া__ 
সব তখন এ ছাত্রটিকেই করতে হতো । 

বিপ্রবীদলের যেসব গোপন বই ছিল তা রক্ষা করার দায়িত্ব তখন বেশী গুরুতুপূর্ণ হয়ে 
উঠল । “ক্ষুদিরাম”, “কানাইলাল”, “বাঘা যতীন”, “দেশের কথা”*, “সরকারী রাউলাট 
কমিশন রিপোর্ট” ইত্যাদি বই দলের সদস্যরা গোপনে পড়ত এবং গোপনে রাখার ব্যবস্থা 
করত । 


* 'দেশের কথা'- লেখক মারাঠী ব্রাহ্মণ সখারাম গণেশ দেউঙ্কর। তিনি বাংলা দেশে এসে 
বাংলা শিখে এই বিখ্যাত বাংলা বইখানা লিখেছিলেন । ইংরেজ-লেখক ডিগ্বীর লেখা বইয়ের 
এবং সরকারী বিভিন্ন দলিল থেকে বহু অকাট্য তথ্য সংগ্রহ করে তিনি লিখেছিলেন, কিভাবে 
ইংরেজ বণিক শাসকরা উপনিবেশবাদ প্রতিষ্ঠা করতে গিয়ে আমাদের দেশের মূলাবান কাচামাল 
লুষ্ঠন করেছিল, ঢাকার মসলিনের যে জনপ্রিয়তা ইউরোপের বিভিন্ন দেশে বিস্তৃত হয়েছিল তাকে 
নষ্ট করার জন্য ঢাকার মসলিন বুননের তাতীদের বুড়ো আঙ্গুল কেটে দেওয়া হয়েছিল, এই সব 
কথা । বইটি প্রকাশের সঙ্গে সঙ্গেই দেশের শিক্ষিত বুদ্ধিজীবী মহলে অত্যন্ত সমাদৃত হয়েছিল । 
তখন ইংরেজ সরকার বইটি বাজেয়াপ্ত করেছিল। তারপর বাংলার সকল বিপ্রবীদলের সদসাদের 
জন্য এই বইটি অবশ্য পাঠ্য ছিল এবং অন্যান্য বাজেয়াপ্ত রাজনৈতিক বইয়ের চেয়ে গোয়েন্দা 
পুলিশরা এই বইখানা খোজ করার জন্য বিশেষ তৎপর হতো । 

চট্টগ্রাম বিপ্রবীদলে তখন পর্যন্ত কোন মেয়ে সদস্য ছিল না। কেবল সচ্চরিত্র, 
স্বাস্থ্যবান ও সাহসী স্কুল ও কলেজের ছাত্রদেরই দলের সদস্য করা হতো । দলের 
গোপনীয়তা এমন কঠোর ছিল যে, উর্ধ্বতন নেতা পরিচয় করিয়ে না দিলে, আপন সহোদর 
ভাই পর্যন্ত, সহপাঠী অথবা একই পাড়ায় বসবাসকারী ছাত্র বা যুবক যতই ব্যক্তিগত ও 
পারিবারিক গভীর সম্পর্কে আবদ্ধ থাকুক না কেন, তারা যে গোপন বিপ্রবী দলের সদস্য, 
এ কথা প্রকাশ করা সম্পর্কে কঠোর নিষেধাজ্ঞা ছিল। 

অস্ত্রশস্ত্র, সাইকেল ও বইপত্র গোপনে রাখার যে ব্যবস্থা তা কেবল দলের ছাত্র ও 
আত্মীয়ের কাছেও সেসব কথা বলা বা জিনিসপত্র রাখা যেত না । 

“বেঙ্গল অর্ডিনান্সে' বিভিন্ন নেতৃস্থানীয় বিপ্লবীরা ধরা পড়ে গেলে গ্রীতিলতার সম্পর্কে 
বড়-ভাই এঁ কলেজের ছাত্রটি নিজের দায়িত্বে কিছু গোপন বই প্রীতির কাছে রাখার সিদ্ধান্ত 
করে। 

তাদের বাসায় এক বিকেলে এসে ছাত্রটি প্রীতির সঙ্গে কথায় কথায় বলে, রানী, 
আমাকে একটু সাহায্য করতে পারবে তুমি? বাবা আমার বড় রাগী মানুষ । পড়ার বই ছাড়া 
অন্য বই পড়তে দেখলে চটে যান। কিন্তু দেশবিদেশের কথা, স্বাধীনতার জন্য লড়াইয়ের 
কাহিনী আমার পড়তে খুব ভাল লাগে । তেমন কণ্টা বই রাখতে পারবে? কিন্তু কাউকে 
বলতে পারবে না। অতি গোপনে রাখতে হবে, কেউ জানলে খুব ক্ষতি হবে। 


বইগুলি যে সরকারী বাজেয়াণ্ড এবং পুলিশের হাতে যে ধরা পড়লে বিপদ হবে, এই 
কথা শ্রীতিকে বলল না। তাতে যে খ্রীতি ভয় পেতে পারে শুধু সেই কারণেই নয়, প্রধানত 
দলের কঠোর গোপনীয়তা বজায় রাখার জন্যই বইগুলি সম্পর্কে এ প্রকৃত তথ্য শ্রীতিকে 
বলা হয় না। তবু শেষের যে কথা, “কাউকে জানালে খুব ক্ষতি হবে'__ এইট্ুকুতেই যে- 
কোন কিশোর বা তরুণ মনে যে স্বাভাবিক ওৎসুক্য জাগে, তার ফলেই প্রীতি জবাব দেয়, 
পারব না কেন? মা আমাকে তার পুরনো একটা ট্রাংক দিয়েছেন, তার মধ্যে আমি ওসব 
রেখে দেব। কেউ জানতেই পারবে না। 
কয়েক দিন পরই কাগজে মোড়া একটি প্যাকেট ছেলেটি এনে গ্রীতিকে দেয়। স্রীতি 
তা শাড়ীর আীচলে ঢেকে খরের ভিতর গিয়ে তার বাক্সে লুকিয়ে রাখে। 

স্কুলের লেখাপড়া, ঘরের নানা কাজ ইত্যাদি ফাকে ফাঁকে প্রায়ই প্রীতির মনে হয়, 
রাতে মা-বাবা সবাই ঘুমিয়ে পড়লে সে একবার খুলে দেখবে এ মোড়কের মধ্যে কি 
আছে। তার দাদা তো তা খুলে দেখতে বারণ করেননি, কেবল সাবধান করে দিয়েছেন, 
কেউ যেন না জানতে পারে বইগুলি তার কাছে আছে। 

দ্বিধা ও সংকোচ তার গভীর উৎসুক্য আর উৎসাহের কাছে পরাজিত হয় । এক রাত্রে 


২১ 


1 | 


সবাই যখন ঘুমে অচেতন, তখন সে আস্তে আস্তে উঠে তার বাক্স থেকে এ কাগজের 
মোড়কটি হাতে নেয় । সারা দেহে তার রোমাঞ্চ । নিশ্চয়ই তার মধ্যে আছে বহু মূল্যবান 
কোন বই, যা পড়লে জানা যাবে স্বদেশের অনেক সত্য ইতিহাস । কারণ তার দাদার সঙ্গে 
স্বদেশীদের যে যোগাযোগ আছে, তা তার মা'র কাছে সে শুনেছে। 

তার পড়ার টেবিলে গিয়ে ছোট করে রাখা হারিকেনটিকে সে আর একটু বাড়িয়ে 
দেয়। তারপর ধীরে ধীরে কম্পিত হাতে মোড়কটি সে খুলে ফেলে । দেখে, তার মধ্যে 
আছে চারখানা বই, 'দেশের কথা, “বাঘা যতীন", “ক্ষুদিরাম” আর 'কানাইলাল? । 

ক্ষুদিরামের ফাসীর গান কোনো কোনো বাউল ভিক্ষুকের কাছে প্রীতিলতা শুনেছে। 
গানের “বিদায় দে মা ঘুরে আসি" কথাগুলির করুণ আকুতি যে-কোনো শ্রোতার মতো 
শ্ীতির মনকেও গভীরভাবে স্পর্শ করেছে । তাই প্রথমেই সে “ক্ষুদিরাম' বইটি পড়তে 
শুরু করল। 

মাসখানেকের মধ্যে এ বই কয়টি গ্রীতি পড়ে শেষ করে ফেলল । তার এ দাদাটি এর 
মধ্যে কয়েকবার তাদের বাসায় এসেছে, কিন্তু বইগুলি সম্পর্কে তাকে কিছু বলেনি। 

এ সময় দেশবন্ধু চিত্তরঞ্জন দাশের মৃত্যুতে সারা দেশের উপর গভীর শোকের ছায়া 
পড়ে । বেসরকারী স্কুলগুলিতে এদিন ছুটি দিলেও, সরকারী বালিকা বিদ্যালয়ের মেয়েরা 
ছুটি পায় না। সেদিন বিকালে বাসায় ফিরে গিয়ে প্রীতি ও তার ছোট দুই বোন দেখে, 
তাদের বড় ভাই বাসার পিছনে কুল গাছে চড়ে মনের আনন্দে কুল খাচ্ছে। ছোটবোনেরা 
টেচিয়ে ওঠে, দাদা, কুল দাও না আমাদের । হ্যা, ভারি ইয়ে তুমি, একা একা স্কুল পালিয়ে 
সব কুলগুলো শেষ করছ। 

বড়ভাই দু'চারটি কুল ওদের দিকে ছুঁড়ে দিয়ে বলে, ফাজলেমি করিস না । পালাৰ 
কেন? আমাদের ছুটি দিয়েছে, কলকাতায় বড় একজন নেতা মারা গেছে সেজন্য । 

সেদিন বিকাল বেড়াতে এলো বিপ্রবীদলের এ আত্মীয় ছেলেটি । তার হাতে 
সেদিনকার চট্টগ্রামের দৈনিক “পাঞ্চজন্য” পত্রিকা । তাতে দেশবন্ধু চিন্তরঞ্জনৈর অনেক 
রকম ছবি, তার জীবনী ও চট্টগ্রামে তার আগমন, বিরাট সভা গান্ধী-ময়দানে ইত্যাদির 
খবর তাতে বিশদভাবে প্রকাশিত হয়েছে। গ্রীতিলতা তার দাদার কাছ থেকে এ 
পত্রিকাখানা ভাল করে পড়বার জন্য রেখে দিল। 

গ্রীতিদের বাসার দক্ষিণে বড় বড় আম, জাম, কীঠাল গাছ। তার ফাকে ফাঁকে শটির 
ঝোপ, জংলী কচুবন। নালার উত্তরপাড়ে তাদের বাসার দিকে আসাম লতার জঙ্গল । 
কাশফুল আর ঘেঁটুফুল অনেক রয়েছে ফুটে । শীতকাল সমাসন্ন বলে নূতন নৃতন পাখীর 
দল আসতে শুরু করেছে। এখানে এলে শহরের কথা আর মনে থাকে না। গ্রামের শান্ত- 
ন্নিপ্ধ এক পরিবেশ মনকে আচ্ছন্ন করে। 

এখানে একটা টিবির মতো আছে। তাকে পরিষ্কার করে একটু বসবার যায়গা করা 
হয়েছে প্রীতিলতা মাঝে মাঝে এখানে এসে বই নিয়ে বসে । 


২২ 


সেদিন শনিবার স্কুল দেড়টায় ছুটি হয়েছে। স্কুল থেকে ফিরে আসার পর প্রীতি যখন 
তার প্রিয় এ স্থানটিতে বসে বসে একখানা বই পড়ছিল, তখন তার সেই আত্মীয় ভাইটি 
বাসায় তাকে না পেয়ে ওখানে গিয়ে হাজির হলো । কারণ মাঝে মাঝে প্রীতি যে এখানে 
এসে আশ্রয় নেয়, তা সে জানত। 

খুব মন দিয়ে গ্রীতি একখানা বই পড়ছিল । তাই কারও আগমন সে লক্ষ্য করতে 
পারেনি । পিছন থেকে ছেলেটি বইটির নাম দেখে বলে উঠল. 

রানী, এই বুঝি তোমার পড়া হচ্ছে? 

চমূকে উঠে প্রীতি বইখানা লুকিয়ে ফেলে । তারপর জবাব দেয়, এই একটুখানি 
দেখছিলাম, কেউ দেখতে পায়নি । দাদা তুমি রাগ করো না। খুব ভাল করে লুকিয়ে রাখি 
আমি । এই দেখ, পড়ার বই ইতিহাসটিও সঙ্গে এনেছি। তা ছাড়া মা জানেন যে, পড়ার 
জন্য মাঝে মাঝে এখানে আসি । আমার কাছে যে কষ্টা বই তুমি রেখেছ এইখানা ছাড়া 
আর সব আমার পড়া শেষ হয়ে গেছে। "বাঘা যতীন-'টা পড়তে আমার এত ভাল 
লেগেছে কি তোমায় বলব । কেমন করে উড়িষ্যার সমুদ্রতীরে পাহাড় গড় তৈরী করে বাঘা 
যতীন ইংরেজদের সঙ্গে যুদ্ধ করেছিল, মোটেই ভয় নেই। কী ভয়ানক সাহস আর বীরত্ব! 
জন্য। কিন্তু দলের নিয়ম ছিল অত্যন্ত কঠোর। অতি নিকট আত্মীয়া ছাড়া অন্য কোন 
মেয়ের সঙ্গে বেশী কথাবার্তা চলবে না। সশস্ত্র অভ্যু্থানের সাহায্যে অথবা ব্যক্তিগত 
সন্ত্রাসবাদী গোপন সংঘর্ষে ইংরেজ ও তাদের দালালদের হত্যা করা--_ দেশকে পরাধীনতার 
শৃঙ্খলমুক্ত করার এই যে কার্যক্রম, এর মধ্যে মেয়েদের কোনো দরকার নেই । এই ছিল 
তখন পর্যন্ত দলীয় নেতৃত্বের সিদ্ধান্ত। তবু শহরের যত দায়িত্ব তখন প্রধানতঃ যাদের 
উপর, তাদের অন্যতম ছিল এই ছাত্রটি । দলের জরুরী বইপত্র রক্ষা করতে হবে এবং এঁ 
বৃহত্তর বিপ্লবী স্বার্থের জন্য দলের প্রধান নেতারা আটক থাকার সময়ে সে নিরাপদ স্থান 
হিসাবে তার ছোটবোনের বাক্সটিকে ব্যবহার করেছিল । 

ঘরে গিয়ে ছেলেটি টেবিলের একপাশে বসে গ্রীতিলতার ইতিহাসের বইখানা 
উল্টাতে থাকে । বইয়ের ভিতর থেকে একখানা ছেঁড়া পাতা মাটিতে পড়ে গেলে প্রীতি 
তাড়াতাড়ি তা উঠিয়ে নিয়ে বলে, দেখ দাদা, এই ছবিটা কার তা তুমি নিশ্চয়ই জান। 
তোমার বইগুলো পড়বার আগে থেকে আমি ইতিহাসে এঁর কাহিনী পড়ে মুগ্ধ হয়ে গেছি। 
ষাট-সত্তর বছর আগে এই ঝাঁসীর রানী লক্ষ্মীবাঈ কেমন করে খোলা তলোয়ার নিয়ে 
নেহী দেল্গী”। আচ্ছা দাদা, এই লক্ষ্মীবাঈকে তোমার খুব ভাল লাগে নাঃ 

ভাইটি মুগ্ধনেত্রে তার দেশ-দরদী বোনটির দিকে তাকিয়ে তার কথা শুনছিল । জবাবে 
সেবলল__ 

কেন ভাল লাগবে নাঃ ইংরেজ শোষক ও শাসকদের তাড়াবার জন্য ১৭৫৭-তে 
রাজসাহীর রানী ভবানী আর তার একশত বছর পরে এই রানী লক্ষ্ীবাঈ স্বাধীনতার জন্য 
সং্রাম করে ইতিহাসে অমর হয়ে আছেন । 

শুনে গ্রীতির মুখ উজ্জ্বল হয়ে ওঠে । বইখানা বন্ধ করে রেখে গভীর আগ্রহে সে বলে, 
এতকাল আগে থেকে মেয়েরা যদি দেশের স্বাধীনতার জন্য লড়তে পারে, তা'হলে আমি 
কেন পারব নাঃ আমার খুব ইচ্ছা করে ওদের মতো হতে | বল না, কেন আমি পারব না? 
তাশ্ছাড়া তোমরা সবাই তো আমাকে “রানী” বলে ডাক । নাটোর আর ঝাসীর রানী যা 
পেরেছিল, চাটগার রানী নিশ্চয়ই তা পারবে। 

এই কঠিন প্রশ্নের জবাব ছেলেটি তখন দিতে পারে না। কঠোর নিয়মানুবর্তিতা 
বিপ্লবীদের । তাই নিয়ম, শৃঙ্খলা ও কঠোর নিয়মানুবর্তিতা তাদের মেনে চলতে হয়। 
একটি ইংরেজী প্রবচন ছাত্র ও তরুণ বিপ্লবীদের কাছে অতি ধ্রিয়। বাংলায় তার অর্থ হলো 
“কর্ম আর মৃত্যু চাই, প্রশ্ন করার কিছু নাই।" এটা বিপ্লবীদলের ছেলেদের খাতায় সুন্দর 
করে লেখা থাকে । তারা মনেপ্রাণে তা বিশ্বাস করে, নিজেকে সেজন্য তৈরী করার জন্য 
চেষ্টা করে! 

তাই ছেলেটি বলে, না রানী, বইগুলো তুমি পড়েছ ক্ষতি নেই। কিন্তু এ রকমভাবে 
যুদ্ধ করা এখন মেয়েদের দিয়ে চলবে না। মেয়েরা টাকা-পয়সা, অলংকার দিয়ে, গোপনে 
বইপত্র ও অন্য কিছু রাখা-_ এভাবে স্বাধীনতার যোদ্ধাদের সাহায্য করতে পারে । এই 
বইগুলো যে তুমি পড়েছ, তা কোনোদিন কাউকে বলোনা, খুব ক্ষতি হবে আমার । আজ 
উঠি, খুব সাবধানে রাখবে বইগুলি 4 ূ 

প্রীতি পরে বইগুলি এনে আবার সাবধানে লুকিয়ে রাখে । কিন্তু বার বার তার মনে 
একটি প্রশ্ন জাগে-_ যুদ্ধ করা কেন মেয়েদের দিয়ে চলবে নাঃ 

ক্রমে তার ম্যান্রিকের ফল প্রকাশিত হয়। প্রথম বিভাগে পাশ করার পর ঢাকার 
ইডেন মেয়ে-কলেজে তাকে পড়তে পাঠানো হয়। কারণ ছাত্রীনিবাসের মাসিক থাকা- 
খাওয়ার খরচ তখন লাগত মাত্র দশ টাকা । এর মধ্যে তার এক বিবাহের প্রস্তাব আসে । 
কিন্তু তার প্রবল আপত্তি, সে আরও লেখাপড়া করবে, বিয়ে এখন কিছুতেই করবে না। 
পিতার খুব আগ্রহ, কারণ তার মতে বংশ ও কুলের বিচারে তেমন ছেলে নাকি সহজে 
তার মেয়ের মতো শ্যামাঙ্গীর জুটতে পারে না। মেয়ের আপত্তি দেখে মাও বিয়ের ব্যবস্থা 
তখনকার মতো স্থগিত রাখার কথা বলেন। স্থির হয়, আই-এ পাশ করুক, তখন দেখা 
যাবে। 

ঢাকায় যখন প্রীতি পড়তে গেল, তখন ঢাকায় 'শ্রীসংঘ* নামে একটি বিপ্বী দল 
ছিল । এই দল প্রকাশ্যে লাঠিখেলা, কুস্তি, ডনবৈঠক, মুষ্টিযুদ্ধশিক্ষা ইত্যাদির জন্য ক্লাব, 
আখড়া ইত্যাদি ঢাকার বিভিন্ন এলাকায় তৈরী করেছিল । সেখান থেকে বেছে বেছে ভাল 
ছাত্র ও তরুণদের তারা গোপন বিপ্লবীদের সদস্য করত । 

অবশ্য চট্টগ্রামে বিপ্লবীদলেরও ব্যায়ামাগার বা ক্লাব ছিল। চট্টগ্রামের প্রধান বিপ্রবী 
নেতারা যখন “বেঙ্গল অর্ডিনান্সে' আটক হয়ে গেলেন, তখন শহরের তরুণ ও ছাত্র 
বিপ্লবীদের উদ্যোগে সর্বপ্রথম ব্যায়ামাগার প্রতিষ্ঠিত হয়েছিল. উট্টগ্রাম সরকারী কলেজের 
পশ্চিমদিকে অবস্থিত দেবপাহাড়ে । পরে ক্লাবটি চন্দনপুরায় এ কলেজের উত্তর-পূর্ব 
কোণায় এক প্রশস্ত খালি মাঠে স্থানান্তরিত হয়েছিল । বিপ্লবী নেতারা ১৯২৭ থেকে মুক্ত 
হওয়া শুরু হলে, গণেশ ঘোষ, অনন্ত সিংহ ও লোকনাথ বলের উদ্যোগে সদরঘাট ক্লাব 
প্রতিষ্ঠিত হয় । এই তিনজন নেতা মুষ্টিযুদ্ধ, জাপানী যুযুৎসু, বিভিন্ন ধরনের ব্যায়ামকৌশল, 
ছোরাখেলা, লাঠিখেলা ইত্যাদিতে দক্ষ ছিলেন । শহরের সর্ধপ্রধান ব্যায়ামাগার সদরঘাট 
ক্লাব ও চন্দনপুরা ক্লাবের ছাত্র ও তরুণদের মধ্যে এ তিনজন বিপ্লবীনেতা নিয়মিত শিক্ষা 
দিতেন। 

ঢাকার শ্রীসংঘের একটি মহিলা-শাখাও ছিল । তার নাম ছিল “দীপালী সংঘ” । এই 
সংগঠনের নেত্রী ছিলেন ঢাকা বিশ্ববিদ্যালয়ের এম-এ, লীলা নাগ (বিবাহের পর লীলা 
রায়)। এই সংঘের প্রকাশ্য কাজ ছিল নারী শিক্ষা ও উচ্চবিদ্যালয় প্রতিষ্ঠান করা । এই 
সংঘের নেত্রী লীলা নাগের প্রচেষ্টায় ঢাকার বিভিন্ন এলাকায় কয়েকটি উচ্চ ইংরেজী বালিকা 
বিদ্যালয় তখন স্থাপিত হয়েছিল । এই সংঘ 'শ্রীসংঘের' নেতৃত্বাধীন গোপনে মেয়েদের 
বিপ্রবী সংগঠন তৈরী করত। 

ইডেনে পড়ার সময় গ্রীতিলতার ব্যবহার ও লেখাপড়ায় তার গতীর একাগ্রতা লক্ষ্য 
করে, এ মেয়ে কলেজেরই এক অধ্যাপিকা তাকে 'দীপালী সংঘের" সদস্যা করার 
পরিকল্পনা করেন। প্রীতিলতা যখন গরমের ছুটিতে চট্টগ্রাম ফিরছিল, তখন এই অধ্যাপিকা 
তার সঙ্গে 'দীপালী সংঘের' লক্ষ্য ও আদর্শ সম্পর্কে অনেক আলাপ করার পরে, সংঘের 
সদস্যা হওয়ার জন্য তাকে একটি “ফর্ম' দেন। 

বাড়ীতে ফিরবার পরই সে বিপ্রবীদের সদস্য তার সেই ভাইটিকে খবর দেয়। 
তোমাকে ডেকে পাঠিয়েছি। 

--বেশ কথা, ঢাকা থেকে আসবার সময় লোকে নিয়ে আসে ভাল ভাল খাবার, আর 
তুমি এনেছ শুধু খবর! 

__খাবারও পাবে। মা'র কাছে আছে, উনি ঘুমিয়ে উঠলে পাবে । তার আগে খবরই 
শোন। 

ভীতি উঠে তার ট্রাংক খুলে কাপড়-চোপড়ের তলা থেকে ভাজ করা একখানা হলুদ 
রং-এর কাগজ এনে ছেলেটির হাতে দিল। তারপর বলল, ঢাকার “দীপালী সংঘের” 
সদস্যা হবার জন্য তারা গোপনে এই ফরম্‌ পূরণ করে নিয়ে যেতে বলেছে! ছুটির পরে 
যাবার সময় নিয়ে যাব বলে এনেছি। শর্ত একটি লক্ষ্য করছ তো প্রয়োজন হইলে দেশের 

মুক্তি-সংগ্ামে আমার সর্বস্ব, জীবন পর্যন্ত আমি ত্যাগ করিতে প্রস্তুত আছি” । এটি কিন্তু 
আমার খুব ভাল লেগেছে । তুমি আমাকে বলেছিলে আমরা মেয়েরা নাকি ওসব পারব না । 
এখন কি বল তুমি? 

»-এই সম্পর্কে বড়দের সঙ্গে আমাদের আলাপ করতে হবে । আমার মনে হয় 
মেয়েদের এইরকম আলাদা সংগঠন থাকা ভালই হবে। 

তারপর ছেলেটি এ হলদে রং-এর কাগজখানা নিয়ে মন দিয়ে পড়তে থাকে । পড়ে 
সে কাগজখানা ভাজ করে পকেটে নিয়ে বলে, সে ওখানা তাদের প্রধান নেতাকে দেখাবে 
এবং কয়েকদিন পরে তার মতামত জানিয়ে তাকে ফেরত দেবে । 
নিজেদের জেলায় ফিরে আসছেন: প্রধান বিপ্লবী নেতা সূর্য সেন, অন্বিকা চক্রবর্তী, নির্মল 
সেন, গণেশ ঘোষ, অনন্ত সিংহ, লোকনাথ বল ইত্যাদি নেতা পরস্পর থেকে বিচ্ছিন্ন 
থাকার পরে প্রায় দুই বছর পরে আবার মিলিত হয়েছেন। 

তারা ফিরে আসার পর দলের কর্মীদের মধ্যে নূতন উৎসাহ ও শক্তি সঞ্চারিত হলো। 
দলের সংঘবদ্ধতা ও সদস্য-সংখ্যা বৃদ্ধির জন্য চট্টগ্রাম শহরের সদরঘাট ও অন্যান্য 
এলাকায় ব্যায়াম, লাঠিখেলা, ছোরাখেলা, মুষ্টিযুদ্ধ ইত্যাদি শিক্ষা দেবার জন্য ক্লাব বা 
ব্যায়ামাগার প্রতিষ্ঠিত হল । এই সমস্ত আশু কাজ এবং চূড়ান্ত লক্ষ্য ইংরেজ সাম্রাজ্যবাদের 
হাত থেকে সশন্ত্র অভ্যুথথানের সাহায্যে দেশের স্বাধীনতা ছিনিয়ে আনার জন্য প্রচুর অর্থের 
দরকার। এই অর্থ কোন্‌ পদ্ধতিতে সংগৃহীত হবে, নেতারা ফিরে আসার পরে তা নিয়ে 
আবার বিশেষভাবে আলোচিত হয়। পূর্বে ধনী মহাজনদের গৃহে অথবা সরকারী অর্থ 
ডাকাতি করে বিপ্লবী কাজের জন্য অর্থ সংগ্রহ করা হয়েছে। কিন্তু দলের নেতা ও 
কর্মীদের এক বড় অংশ এ পদ্ধতির বিরোধিতা করলেন। তীরা বললেন, স্বাধীনতা 
সংগামীদের জন্য ডাকাতির অপবাদ লাভ একদিকে যেমন অসম্মানজনক, অন্যদিকে 
ডাকাতির মামলায় যারা ধরা পড়ে, তাদের মামলা পরিচালনায় যথেষ্ট খরচ ও অসুবিধা হয় 
এবং যদি কারাদণ্ড হয়ে যায় তখন কারাভোগেও অযথা অপমান ও শক্তিক্ষয় হয়। 

আলোচনায় স্থির হয়, বিপ্রবীদলের পক্ষ থেকে আর ডাকাতি দ্বারা অর্থ সং 
ভবিষ্যতে করা হবে না। দলের সদস্যরা নিজ পরিবার থেকে অর্থ ও সোনার অলংকার 
সংগ্রহ করে দলীয় অর্থভাপ্তারে দেবে । নিজ নিজ মা-বোনদের কাছ থেকে দলের সদস্যরা 
দেশের মুক্তি-সংখামের জন্য যখন এসব চাইবে, অনেকে স্বেচ্ছায় দেবেন। সর্বাধিনায়ক 
সূর্য সেন এই মত বিশেষভাবে সমর্থন করে বলেন, তেমনভাবে যদি আলোচনা ভাল করে 
করা যায়, তাদের মধ্য থেকে অনেককে পাওয়া যাবে, যীরা বিপ্রবের অন্যান্য কাজেও 
গোপন সাহায্যকারিনী হতে পারবেন এই সম্পর্কে তিনি যে গভীর আশাবাদী এ কথাও 
তিনি ভার সহ্যাত্রীদের সেদিন বলেছিলেন । পু 

শ্রীতির যে আত্মীয় ভাইয়ের কথা আগে উল্লেখিত হয়েছে, সে এ আলোচনায় 
অংশগ্রহণ করেছিল । কিছুদিন পরে সে সর্বাধিনায়কের সঙ্গে এক বিশেষ সাক্ষাৎকার প্রার্থনা 
করে। 

তখন দেওয়ান-বাজারে চট্টগ্রাম জিলা কংঘেস কমিটির আপিস ছিল। বিপ্লবী সূর্য সেন 
ছিলেন জেলা কংগ্রেসের সম্পাদক । সেই আপিসে তীর সঙ্গে থাকতেন অন্যতম বিপ্বী 
নেতা ও তদানীন্তন নিখিল ভারত কংগ্রেস কমিটির অন্যতম সদস্য অন্বিকা চত্রুবর্তী। 

নির্ধারিত সময়ে সূর্য সেনের সঙ্গে এ বৈঠক অনুষ্ঠিত হয়। তার নিজ দায়িতে তার 
আটক অবস্থায় অনুপস্থিত থাকাকালে গ্রীতিলতার কাছে বাজেয়াপ্ত বই রাখা, প্রীতির সঙ্গে 
তীর বিপ্রবী কাজে যোগদান সম্পর্কে আলোচনা এবং সর্বশেষ পরিস্থিতি, “দীপালী সংঘের” 
সদস্য হওয়ার ব্যাপারে প্রীতির কর্তব্য কি হওয়া উচিত-_ এইসব বিষয় বিস্তারিতভাবে 
বলে। দীর্ঘ আলোচনার পরে সূর্য সেন বলেন, 

মেয়েদের সম্পূর্ণ বাদ দিয়েই এদেশে বিপ্লব হবে, একথা আমরা কোনোদিন ভাবিনি । 
তবে দেশে মুক্তির জন্য যে কঠিন শক্রর সঙ্গে আমাদের লড়তে হবে, সেখানে আছে 
রক্তপাত, অন্ত্র নিয়ে সংঘর্ষ, আরও অনেক কঠিন কাজ । আমাদের দেশের বর্তমান অবস্থায় 
মেয়েরা এইসব কাজে তোমাদের মতো করে যোগ দিতে এখনই পারবে না। পরে 
অবশ্যই পারবে, তারা আমাদেরই মা-বোন তো । এখন থেকে আমাদের দলের ছেলেদের 
আপন বোন, মা ও অন্যান্য নিকট আত্মীয়দের আমরা দলে নেব । কিন্তু তা করতে হবে খুব 
সাবধানে ও ধীরে ধীরে । বেশ কিছুদিন বইপত্র পড়বে, গোপনীয়তা রক্ষার মতো যোগ্যা 
এবং সর্বোপরি উন্নত নৈতিক চরিত্রের অধিকারিণী হলেই তাদের কাছে দলের কথা বলা 
চলবে । হালকা বা চঞ্চল কোনো মেয়ে সাময়িক উৎসাহের লক্ষণ দেখালেই তাকে বিশ্বাস 
করবে না এবং দলের কোনো আভাসও তাকে দেবে না। 

ছেলেটি সব শুনে বিনীতকণ্ঠে জিজ্ঞাসা করে, 

তা'হলে গ্রীতিকে কি বলব? তাকে কি দলের সদস্যা হিসাবে গ্রহণ করা চলবে? 

শুনে সূর্য সেন কিছুক্ষণ নীরবে বাইরের দিকে তাকিয়ে থাকেন। এই বিপ্রবীদলে 
তাকে সবাই ডাকে 'মাষ্টারদা" । বিপ্রবীদলের কাজে সর্বক্ষণের জন্য আত্মনিয়োগের পূর্বে 
রেলওয়ে ডাকাতি মামলায় গ্রেপ্তার হওয়া পর্যন্ত তিনি চট্টগ্রামের চন্দনপুরায় অধুনালুপ্ত 
“উমাতারা উচ্চ ইংরেজী বিদ্যালয়ে" শিক্ষকতা করতেন। সেজন্যই তার সাথীরা তাকে 
“মাষ্টারদা' বলে ডাকত । তার অদ্ভুত চরিত্রবল, বিভিন্ন সংকটকালে সঠিক সিদ্ধান্ত গ্রহণের 
আশ্চর্য দক্ষতার জন্য উট্টগ্রাম বিপ্রবীদলে স্বাভাবিকভাবেই তিনি সর্বসম্মত সর্বাধিনায়ক 
হিসাবে প্রতিষ্ঠিত হয়েছিলেন । গভীর শ্রদ্ধা ও আগ্রহে তার অভিমত শোনার জন্য তার 
সাথী তার দিকে চেয়ে থাকে । ধীর গল্তীর কণ্ঠে মাষ্টারদা বললেন, 

যে পবিত্র দেশধেমের আদর্শ জীবনে আমরা গ্রহণ করেছি, তার জন্য আমাদের চরম 
আত্মদানের জন্য তৈরী হতে হবে । তার জন্য অন্য সবকিছুর সঙ্গে দরকার কঠোর সংযম । 

মা-বোনেরা স্নেহ, মমতা ও সেবা দিয়ে আমাদের যে সাহাযা করেন, সঙ্গে সঙ্গে কিছু 
দুর্বলতার বন্ধনেও তারা আমাদের বাধতে চান। তাই যখনই সর্বস্থত্যাগের জন্য আমরা 
এগিয়ে যাই, ন্নেহ-ভালবাসার অশ্রুজল নিয়ে আমাদের যাত্রাপথ তারা আগলে থাকতে 
চান। তাই আমরা বিপ্রবীরা আজীবন কুমার থাকার ব্রত গ্রহণ করি। আমার পূজনীয় বড় 
ভাইয়ের কথা রাখার জন্য আমাকেও বিবাহ করতে হয়েছিল । কিন্তু সেজন্য আমার মনে 
অনুশোচনা আসে এবং আমি গৃহত্যাগ করেছিলাম । আমি যখন বোস্বাইয়ের রত্বাগিরি 
জেলে বিনাবিচারে আটক, তখন সম্পূর্ণ অপরিচিতা আমার স্ত্রীর টাইফয়েড হয় । জীবনে 
তার সঙ্গে একটি কথা বলার দরকার হয়নি। সে চিরবিদায় নেবার আগে নাকি বলেছিল, 
তাকে আমার আদর্শ পথের সাথী কেন করলাম নাঃ? তারপর থেকে আমি অনেক ভেবেছি। 
আমার মনে হয়, বিপ্লবের সব কাজে মেয়েদের না নিতে পারলেও, অনেক বিশ্বস্ত ও 
গোপনীয় কাজের সাহায্যের জন্য তাদের আমরা নিতে পারি। প্রীতির কথা তোমার কাছে 
শুনে আমি স্থির করেছি যে, তাকে আমরা দলে নেব । তবে সঙ্গে এই সিদ্ধান্তও থাকছে 
যে, তাকে আজ থেকে দলের সদস্যা করা হল। এই কথা তুমি, আমি ও সে__ এই 
তিনজনের বাইরে কেউ যেন না জানতে পারে, এই আদেশ তোমার উপর রইল, তাকে 
একথা বলে দিও। 

বিপ্লবী যুবকটি এই সিদ্ধান্ত জেনে বিশেষ আনন্দিত হলো । এমন কথা তার মনেও 
অস্পষ্টভাবে অনেক সময় জেগেছে । এমন বলিষ্ঠ ও যুক্তিপূর্ণভাবে সে ভাবতে পারেনি। 
এবার সে জিজ্ঞাসা করল, প্রীতি কি ঢাকার এ 'দীপালী সংঘের' সদস্যা হবেঃ তার 
কলেজে ফিরবার আগেই তাকে কিছু বলতে হবে। 

মাষ্টারদা বললেন, সদস্যা হতে তার বাধা নেই। মেয়েদের ঢাকার এ সংগঠনের কথা 
আমার অজানা নয় । তাদের প্রধান নেতা অনিল রায় আমার পরিচিত । তার সংগঠনের যিনি 
তারপ্রাপ্তা সেই লীলা নাগের কথাও আমি শুনেছি । তীদের সঙ্গে যুক্ত থাকলে মেয়েটির 
বেশ কিছু শিক্ষা ও অভিজ্ঞতা হবে । তবে সে যে আমাদের দলের সদস্যা হচ্ছে সে-কথা 
তাকে গোপন রাখতে হবে । 

পরদিন যখন প্রীতিলতা জানতে পারল যে, দলের সর্বাধিনায়ক তাকে দলের সদস্যা 
হবার অনুমতি দিয়েছেন তখন প্রথমেই সে তাদের পুজার ঘরে গিয়ে প্রণাম করল । 

১৯২৯-এর অক্টোবর । তখন সূর্য সেন চট্টগ্রাম জিলা কংখেসের সম্পাদক । সভাপতি 
ছিলেন ডাঃ মহিম দাশগুপ্ত । হরিখোলা মাঠের উত্তর কোণায় তার বাসা ছিল। সহ-সভাপতি 
ছিলেন ডাঃ অক্ষয় কুমার দস্তিদার। এই দু'জন ডাক্তারই ছিলেন তাদের জনকল্যাণমূলক 
কাজের জন্য অত্যন্ত জনপ্রিয় । শেষোক্ত চিকিৎসক আবার বিপ্লবীদলের গোপন সমর্থক ও 
যে কোনো আকম্সিক দুর্ঘটনায় অতি সহানুভূতিশীল সহায়। বিপ্রবীদলের প্রধান নেতা 
অশ্বিকা চক্রবর্তী ছিলেন নিখিল ভারত কংগ্রেস কমিটির অন্যতম সদস্য । বিপ্রবী নেতা 
নির্মল সেন, গণেশ ঘোষ, অনন্ত সিংহ ও লোকনাথ বল জিলা কংগ্রেসের কার্যকরী 

কমিটির সদস্য ৷ তখন বাংলার কংগ্রেসের মধ্যে দু'টি প্রধান দল! একদল চট্টগ্রামের 
দেশপ্রিয় যতীন্দ্রমোহন সেনগুপ্ত এবং অন্যদর নেতাজী সুভাষচন্দ্রকে সমর্থন করত । বিপ্রবী 
দলের মধ্যে যে দলটি “যুগান্তর” নামে পরিচিত, সূর্য সেনের নেতৃত্বাধীন চট্টগ্রাম 
বিপ্রবীদল ছিল তার সঙ্গে সংযুক্ত । এই বিপ্রবীদলের সদস্যরা সমর্থন করত সুভাষচন্দ্র 
বসুকে। অন্য বিপ্রবীদল “অনুশীলন” সমর্থন করত দেশপ্রিয় যতীন্দ্রমোহনকে | উভয় 
বিপ্রবীদলেরই গোপন সংগঠনের কাজ ও প্রকাশ্যভাবে কংগেসের কাজ একই সঙ্গে 
চলত । এ সময়ে সাংগঠনিক দিক থেকে চট্টগ্রামের “অনুশীলন” দল তুলনামূলকভাবে 
দুর্বল ছিল। ূ 

সূর্য সেন পরিচালিত বিপ্রবীদলের মধ্যে এ সময় একটি গুরুত্বপূর্ণ সিদ্ধান্ত গৃহীত 
হয়। সিদ্ধান্তটি অবশ্য উচ্চপর্যায়ের প্রথম চার-পাচ জনের মধ্যেই গোপন রাখা হয়েছিল। 
তা” কার্যকরী করার প্রকাশ্য কাজ হিসাবে ব্যায়ামাগারে ছাত্র ও তরুণদের বিভিন্ন শারীরিক 
কৌশল, লাঠিখেলা, ছোরাখেলা, মুষ্টিযুদ্ধ ইত্যাদি শিক্ষাদান একদিকে, আর এদের মধ্য 
থেকে গোপন বিপ্রবীদলের জন্য সদস্য নির্বাচন চলে অন্যদিকে । এই সব সদস্যদের 
ঘোড়ায় চড়া, মোটর চালানো এবং আরও বাছাই করা সদস্যদের নির্জন পাহাড়ে ও 
সাগরতটে রিভলবার ও পিস্তল-চালনা শিক্ষা দেওয়া হতো। 

আয়র্লণ্ডের বিপ্রবীনেতা ডি-ভ্যালেরা, ম্যাকসুইনি প্রমুখরা ইংরেজ শাসনপাশ থেকে 
স্বদেশকে মুক্ত করার জন্য যেভাবে “রিপাবলিকান আর্মি গঠন করে সশস্ত্র সংঘাম 
করতেন, সেভাবে এই দেশেও এ সংগ্রাম পদ্ধতি প্রয়োগ করার প্রেরণা চট্টগ্রামের বিপ্লবীরা 
পেয়েছিলেন। প্রকাশ্যভাবে কংঘ্বেসের কাজ করলেও, মহাত্মা গান্ধীর অহিংস অসহযোগ 
আন্দোলন ও অন্যান্য কাজে বিপ্লবীদের অনেক নেতা ও কর্মী যোগ দিলেও, মনে মনে 

ংস উপায়ে ইংরেজ শাসনের অবসান ঘটাবার কোনো সন্তাবনায় তারা বিশ্বাস করত 
না। তারা বিশ্বাসী ছিল শসন্ত্র অভ্যুত্থানে এবং তার সাহায্যেই স্বদেশের স্বাধীনতা আসবে, 
আন্তরিকভাবেই এই কথা তারা বিশ্বাস করত। 

তাই বাংলার অন্যান্য বিপ্লবীদলের সঙ্গে একটি সম্মিলিত কর্মপন্থা গ্রহণের প্রচেষ্টায় 
চট্টগ্রামের 'যুগান্তর' সমর্থক দলটি এক গোপন বৈঠকের আয়োজন করে! ১৯২৯-শের 
অক্টোবরে এই দলের উদ্যোগে চট্টগ্রাম যাত্রামোহন সেন হল প্রাঙ্গণে জিলা রাজনৈতিক 
সম্মেলন, জিলা যুব-সম্মেলন ও জিলা ছাত্র-ছাত্রী সম্মেলন করা স্থির হয়। রাজনৈতিক 
সম্মেলনে সভাপতি ছিলেন নেতাজী সুভাষচন্দ্র বসু, যুব-সম্মেলনের সভাপতি অধ্যাপক 
জ্যোতিশ ঘোষ এবং ছাত্রছাত্রী সম্মেলনের সভাপতি অধ্যাপক নৃপেন্্রনাথ বন্দ্যোপাধ্যায় । 
দেশপ্রিয় যতীন্দ্রমোহন সেনগুপ্ত পতাকা উত্তোলন করেছিলেন । 

১৯২৯শে শ্রীতিলতা ঢাকা ইডেন বালিকা মহাবিদ্যালয় থেকে আই-এ-তে মেয়েদের 
মধ্যে ১ম স্থান অধিকার করে বিশ টাকার বৃত্তি পায়। তার ফলেই তার মধ্যবিত্ত পিতা 
তাকে কলিকাতা বেথুন কলেজে পড়ার জন্য পাঠাতে পারেন । চট্টগ্রামে যখন এসব 

সম্মেলনগুলির আয়োজন চলছিল, তখন গ্রীতি দুর্গাপূজার ছুটিতে বাড়ী এসেছে। 
কলিকাতায় ছাত্রীনিবাসে থাকার সময় সে তার ব্যক্তিগত মধুর ব্যবহারে ও নানা কাজের 
মধ্য দিয়ে ছাত্রীদের মধ্যে বেশ জনপ্রিয় হয়ে উঠেছে। পূর্বসিদ্ধাত্ত অনুসারে তার সঙ্গে 
কলিকাতায় বিপ্লবীদলের চট্টগ্রাম শাখার এক বিশিষ্ট কর্মীর সঙ্গে তার যোগাযোগ রক্ষিত 
হয়৷ তাকে বাজেয়াপ্ত বইপত্র পড়তে দিলে, সে নিজে পড়ে গোপনে অন্য ছাত্রীদেরও তা 
গোপনে পড়াতে থাকে । ক্রমে চট্টগ্রাম বিপ্রবীদলের চারজন মেয়ে ও অন্য কয়েকটি ছাত্রী 
নিয়ে প্রীতিলতা সেখানে একটি চক্র গঠন করে । এই চক্র থেকে গ্রীতিলতা বিপ্লবীদলের 
জন্য নিয়মিত অর্থ সংগ্রহ করে বিপ্লবীদের দিত। বিপ্লবীদলের পক্ষ থেকে ভবিষ্যৎ 
কর্মপন্থায় ব্যবহারের জন্য গোপনে কলিকাতার গোপন কারখানায় তৈরী বোমার খোল 
আনার জন্য মেয়েদের এঁ চক্রুকে নির্দেশ দেওয়া হল, প্রীতিলতা ও অন্যান্য মেয়েরা তাদের 
নিজ নিজ ট্রাংক সুটকেসে লুকিয়ে কয়েকটি করে বোমার খোল এনে চট্টগ্রাম বিপ্লবীদের 
হাতে সফলভাবে পৌছে দিয়েছে। ১৯২৯-শের পূজার ছুটিতে চট্টথাম ফিরবার সময় 
সবচেয়ে বেশী সংখ্যক খোল আনা হয়। এ চক্রের সদস্যা গ্রীতিলতা, কল্পনা দত্ত, 
সরোজিনী পাল, নলিনী পাল ও কুমুদিনী রক্ষিত প্রত্যেকে চারটি করে মোট কুড়িটি বোমার 
খোল তখন এনেছিল বলে জানা যায়। চট্টগ্রামের ১৯৩০-এর অস্ত্রাগার দখল ও পরবর্তী 
অনেক বিপ্রবী কার্যক্রমে এ খোলের বোমাগুলিই ব্যবহৃত হয়েছিল। 

চট্টথ্ামে যখন উপরোক্ত সম্মেলনগুলির আয়োজন বিশেষ উৎসাহের সঙ্গে চলছিল, 
তখন প্রীতিলতা ও তার কয়েকজন মেয়ে-সাথী একটি প্রস্তাব নেতৃবৃন্দের কাছে পাঠায় । 
তারা পত্র-পত্রিকায় প্রচারিত সংবাদে দেখেছে, বাংলার অন্যান্য জেলায় নারীসম্মেলন 
হচ্ছে। তাই তারা অন্যান্য সম্মেলনের সঙ্গে জিলা নারীসম্মেলন অনুষ্ঠানের দাবী করল। 
সম্মেলনগুলির সাফল্যের জন্য টট্টগ্রামের দুটি বিবদমান বিপ্লবীদল, "যুগান্তর" ও 
“অনুশীলনের' মধ্যে একটি সাময়িক আপোষ প্রতিষ্ঠা করা সম্ভব হয়েছিল। তার ফলে 
সম্মেলনের অভ্যর্থনা কমিটি ও স্বেচ্ছাসেবক বাহিনীতে এই দুই দলের সদস্যরা অন্তর্ভুক্ত 
হয়েছিল। কিন্তু সব কয়টি সম্মেলনের মুল নীতি নির্ধারিত হচ্ছিল সূর্য সেন ও তার প্রধান 
সহকরমীের দ্বারা । 

প্রীতিলতার প্রস্তাব শুনে প্রধান নেতা সূর্য সেন বললেন, 'নারী সম্মেলন হওয়া উচিত 
ঠিকই । কিন্তু তার আয়োজনের ভার মেয়েদেরই নিতে হবে । তা কি মেয়েরা পারবে? 
তারা সব ছাত্রী । কিছু বয়স্কা ও সামাজিক মর্যাদাসম্পন্ন মহিলা যদি এ জন্য উদ্যোগী হন 
তাহলে আমরা নারী সম্মেলনের জন্য এই সঙ্গেই ব্যবস্থা করতে পারি। একই সম্মেলন 
মণ্ডপে একদিন এই সম্মেলন আমরা করতে দেব । তার জন্য স্বচ্ছাসেবিকা তাদেরই তৈরি 
করতে হবে। এঁ সম্মেলনের কাজে বাইরে থেকে যা করা দরকার তা করা হবে। 
সম্মেলনের সময়ে তার মধ্যে কোনো পুরুষ সেখানে ঢুকবে না ।” 


৩০ 


.. তখন চট্টগ্রাম শহরের একমাত্র লেভী ডাক্তার ছিলেন মিসেস সুহাসিনী মুখাজী। 
রহমতগঞ্জ ব্রাহ্মমন্দিরের পাশে তার বাসা ছিল। তার অন্য এক প্রতিবেশী ছিলেন শ্রীযুক্ত 
চারুবালা দত্তগুপ্তা। দেশবন্ধু চিত্তরঞ্জন দাশ সম্পাদিত “নারায়ণ” পত্রিকায় তিনি নিয়মিত 
লিখতেন। 

প্রীতিলতা ও অনা কয়েকটি ছাত্রীর উদ্যোগে শ্রীযুক্তা চারুবালা দত্তগুপ্তার বাসায় 
মেয়েদের একটি সভা হয়। এ সভায় স্থির হয়, অন্যান্য সম্মেলনের সঙ্গে চট্টগ্রাম জিলা 
নারীসম্মেলনও হবে । মিসেস সুহাসিনী মুখাজী ও স্্রীযুক্তা চারুবালা দশ্তগুপ্তা এই সম্মেলনের 
অভ্যর্থনা সমিতির যুগা-সম্পাদিকা নির্বাচিতা হন। সম্মেলনের সভানেত্রীর জন্য মনোনীতা 
হন তত্কালীন বিশিষ্টা মহিলা কংখেস নেত্রী মিসেস লতিকা বোস, বি-এ (ক্যান্টাব)। তার 
সম্মতি প্রার্থনা করে অভ্যর্থনা সমিতির সম্পাদিকারা কলিকাতায় এক জরুরী তার এঁদিনই 
পাঠান। পরদিনই মিসেস লতিকা বোসের সম্মতি এসে পৌছে। তিনি শ্রীঅরবিন্দের 
আত্মীয়া ছিলেন। 

পূর্বেই স্থির হয়েছিল যে, অন্যান্য সম্মেলনের সঙ্গে জিলা ছাত্র সম্মেলন হবে । তার 
জন্য নির্বাচিত সভাপতি শ্রীযুক্ত নৃপেন্্রনাথ বন্দ্যোপাধ্যায় একসময়ে চট্টগ্রাম সরকারী 
কলেজের সহকারী অধ্যক্ষ ছিলেন। তীর সম্পর্কে এখানে কিছু বলা দরকার । 

অহিংস অসহযোগ আন্দোলন শুরু হয়েছিল ১৯২১ সালে মহাত্মা গান্ধীর নেতৃত্বে। 
সরকারী চাকুরী ত্যাগ, ছাত্রছাত্রীদের স্কুল, কলেজ ও বিলাতী বন্ত্র বর্জন এ আন্দোলনের 
অন্যতম কর্মসূচী ছিল। কলিকাতা হাইকোর্টের সর্বশ্রেষ্ঠ ব্যারিষ্টার চিত্তরঞ্জন দাশ এ 
আন্দোলনের ডাকে যখন তার মাসিক দশ হাজার টাকা আয়ের আইনব্যবসা ত্যাগ করেন 
এবং তার নিজের বসবাসের ও অন্যান্য কয়েকটি গৃহ জনসাধারণের কল্যাণের জন্য দান 
করে একখানা সতরঞ্জি পেতে রাস্তার ফুটপাতে বসে দেশের জন্য সর্বস্ব ত্যাগের কথা 
ঘোষণা করলেন, দেশবাসী স্বতঃস্কর্তভাবে তাকে “দেশবন্ধু” আখ্যায় ভূষিত করেছিল। 
চট্টগ্রামের যতীন্দ্রমোহন সেনগুপ্ত তখন কলিকাতায় উদীয়মান তরুণ ব্যরিষ্টার । নিজ 
দক্ষতায় তিনি ক্রমে আইন ব্যবসায়ে খ্যাতিলাভ করতে শুরু করেছেন। এ সময়ে দেশবন্ধু 
চিত্তরঞ্জন এসে রহমতগঞ্জে যতীন্দ্রমোহনের বাড়িতে (বর্তমান বাংলা কলেজ এঁ বাড়ি ভাড়া 
করেছে) এসে উঠেছিলেন। 

দেশবব্ধু চট্টগ্রামে এসেছিলেন কংগ্রেসের ডাকে, অসহযোগ আন্দোলন প্রসারের জন্য 
জনসভা করতে । জনসভার পূর্বে তিনি যতীন্দ্রমোহনের বাড়িতে গিয়ে সোজা প্রস্তাব 
দিলেন, যতীন্দ্রমোহনকেও ব্যারিষ্টারী ত্যাগ করে এই আন্দোলনে আত্মনিয়োগ করতে 
হবে । এই মহান দেশপ্রেমিক নেতার আহ্বানে সাড়া দিতে বিন্দুমাত্র দেরী যতীন্দ্রমোহন 
করেননি । দেশবন্ধু সঙ্গে সঙ্গে দেশপ্রিয় যতীন্দ্রমোহন সেনগুপ্তকে সঙ্গে নিয়ে 
ঘাটফরহাঁদবেগ “গান্ধী ময়দানে”র বিরাট জনসমুদ্রে উপস্থিত হলেন এবং উপস্থিত নেতা 
ও জনসাধারণের কাছে যতীন্দ্রমোহনের সংকল্প ঘোষণা করলেন! 


৩১ 


সভায় তিলধারণের স্থান নেই । বর্তমানে চট্টগ্রাম শহরে যে 'কোহিনূর প্রেস' ও 
“জেসমিন ম্যাটারনিটি হোম” এবং পরিত্যক্ত 'মোসলেম হল' আছে, এই সমস্ত জায়গা 
তখন খালি ছিল। সদর রাস্তা থেকে এ বিরাট স্থান, দক্ষিণে হাসাতালের পাহাড় সব লোকে 
লোকারণ্য। চট্টগ্রাম শহর ও পার্বতী এলাকার সব হিন্দু-মুসলিম পুরুষ এসে জমা হয়েছে 
দেশবন্ধুর অনলবর্ষী স্বাধীনতার বাণী শোনার জন্য হঠাৎ রাস্তার দিক থেকে দেখা গেল 
স্বেচ্ছাসেবকরা একজন খাদ্ররপরা ও গায়ে খাদ্দর-চাদর জড়ানো একজন ক্ষীণকায় ব্যক্তিকে 
রাস্তা করে দিচ্ছে। ক্রমে তিনি যখন সভামঞ্চে গিয়ে হাজির হলেন, চট্টখ্ামের ক 
নেতা মহিম চন্দ্র দাস, শেখ-এ-চাটগাম কাজেম আলী প্রমুখরা তাকে চিনতে পেরে 
বিম্মিত আনন্দে তাকে দেশবন্ধুর সঙ্গে পরিচয় করিয়ে দিলেন । তিনি সেখানে ঘোষণা 
করলেন, মাসিক সাড়ে সাতশত টাকা বেতনের সহ-অধ্যক্ষের চাকুরী তিনি এঁদিনই ত্যাগ 
করে সোজা সভায় চলে এসেছেন। তিনি আরও সংবাদ দিলেন, এঁদিন তাকে তখনকার 
দিনের সর্বপ্রধান সরকারী কলেজ কলিকাতা প্রেসিডেন্সী কলেজে সহ-অধ্যক্ষের পদে 
বদলীর আদেশ এসেছিল, তাও তিনি প্রত্যাখ্যান করেছেন। জনসাধারণ তুমুল হর্ষধ্বনি 
দিয়ে তাকে অভিনন্দিত করে। 

এ সময় দেখা গেল রাস্তার দিকে জনতার ভিড় ঠেলে আরও একজন সভামণ্ডের 
দিকে আসবার চেষ্টা করছে, কিন্তু অপরিচিত এ গরীব মানুষটিকে কেউ এগিয়ে যেতে 
দিচ্ছে না। লোকটি দূর থেকে চিৎকার করে বলে, মাষ্টারমশায়, আমি সারদা দফতরী। 
আপনার মতো আমিও চাকুরী ছেড়ে দিয়ে এসেছি। 

এঁ কথা শুনে অধ্যাপক নৃপেন্দ্রনাথ বন্দ্যোপাধ্যায় মঞ্চে দীড়িয়ে স্বেচ্ছাসেবকদের 
ইশারা করলে, তারা সারদা দফতরীকে সভামঞ্চে যেতে দেয়। সে তখন এসে বলল, 
দেশের কাজে যোগ দেওয়ার জন্য সেও মাষ্টারমশায় অর্থাৎ নৃপেন্দ্রনাথের মতো তার 
মাসিক বার টাকা বেতনের চাকুরী ছেড়ে দিয়ে এসেছে, তখন সবার আগে দেশবন্ধু 
চিত্তরঞ্জন উঠে তাকে বুকে জড়িয়ে ধরলেন। তিনি বললেন, সাড়ে সাতশ' টাকা বেতনের 
চাকুরী ছাড়ার চেয়ে বার টাকার চাকুরী ছেড়ে আসা অনেক মহত্তর ত্যাগ--_ তার ত্যাগের 
আদর্শ গ্রহণের জন্য জনসাধারণের কাছে আবেদন জানালে জনতা সোল্লাসে তাতে সমর্থন 
জানায়। 

ছাত্র-সম্মেলনের সভাপতি হিসাবে আমন্ত্রিত হলে অধ্যাপক নৃপেন্দ্রনাথ তার পূর্ব- 
স্মৃতিবিজড়িত চট্টগ্রামে নির্ধারিত তারিখের দুই একদিন পূর্বেই এসে পৌছান। তিনি এসে 
লক্ষ্য করেন বিভিন্ন প্রাচীরপত্রে শহর ভূষিত । তার মধ্যে একটিতে তার নামের সঙ্গে বড় 
বড় শিরোনামায় লেখা, “চট্টগ্রাম জিলা ছাত্র-সম্মেলন”" । তিনি তা দেখে আপত্তি জানিয়ে 
বললেন, শুধু “ছাত্র কেন লেখা হয়েছে? এখানকার স্কুল-কলেজে ছাত্রী অনেক আছে। 
১৯২৬ থেকে চট্টথামের সরকারী কলেজে সহ-শিক্ষা শুরু হয়েছিল৷ ডাঃ খাস্তগীর ও 

পাথরঘাটা উচ্চ ইংরেজী বালিকা বিদ্যালয়ে ছাত্রীর সংখ্যা কম নয় । সমাজ ও পরিবারের 
বাধা ভেঙ্গে এখনও ছাত্রীদের কেন এই সম্মেলনে আনবার চেষ্টা করা হবে নাঃ তিনি প্রস্তাব 
দিলেন, নৃতন প্রাচীরপত্র দিতে হবে, “জিলা ছাত্র-ছাত্রী সম্মেলন” । 

প্রীতিলতা ও অন্যান্য যেসব মেয়ে জিলা নারী সম্মেলনের দাবী তুলেছিল, তারা এই 
খবর জেনে খুবই আনন্দিত হল এবং উভয় সম্মেলনে যাতে ছাত্রী ও অন্যান্য মেয়েরা যোগ 
দেয় সেজন্য বিভিন্ন বাড়িতে প্রচারকার্ষে লেগে গেল। 

ছাত্র-ছাত্রী সম্মেলনে একটি বিতর্ক প্রতিযোগিতার ব্যবস্থা হয়৷ বিষয় ছিল : “পাশ্চাত্য 
শিক্ষা ব্যর্থ হয়েছে” । এ বিতর্কে প্রথমদিকে কোনো ছাত্রী যোগ দেয়নি। অধ্যাপক 
নৃপেন্ত্রনাথের উৎসাহে এ বিতর্কের বিষয়বস্তুর পক্ষে যোগ দিয়েছিল গ্রীতিলতা, কল্পনা দত্ত, 
সরোজিনী পাল ও কুমুদিনী রক্ষিত। শেষোক্ত দুই জনই তখন বেখুন কলেজের ছাত্রী এবং 
গ্রীতিলতার সঙ্গে বারাণসী ঘোষ সট্রীটে ছাত্রী-আবাসে থাকত। গোপন বিপ্রবীদের সমর্থকও 
তারা ছিল। 

ছাত্রী ও নারী সম্মেলনের স্বেচ্ছাসেবিকা বাহিনী গঠন করার যে আয়োজন গ্রীতিলতা ও 
অন্যান্য মেয়েরা করে, তার মধ্যে কল্পনা দত্ত তাদের সংস্পর্শে আসে । সেই বছর কল্পনা 
দত্ত ডাঃ খাস্তগীর বালিকা বিদ্যালয় থেকে ম্যাদ্রিক পরীক্ষা দিয়েছিল। ম্যান্্রিক পরীক্ষায় 
কল্পনা দত্ত মাসিক পনর টাকা বৃত্তি পেয়েছিল । পরে সে কলিকাতায় বেখুন কলেজে আই- 
এস-সি-তে ভর্তি হয় এবং তখন পুজার ছুটিতে বাড়ী এসেছিল। 

বিতর্কে এ চারজন ছাত্রী ছাড়া প্রায় আট-দশ জন স্কুল ও কলেজের ছাত্র যোগ 
দিয়েছিল। তখনকার দেশপ্রেম প্রকাশের প্রধান দিক ছিল, ইংরেজ-বিরোধিতা । তাই 
পাশ্চাত্য শিক্ষার যত লাভজনক ও কল্যাণকর দিকই থাকুক না কেন, তার বিরুদ্ধে বলার 
জন্যই ছিল বেশীর ভাগ ছাত্র-ছাত্রী । যেহেতু বিতর্ক করতে হবে, পাচ-ছয়জন ছাত্র 
বিষয়বস্তুর বিপক্ষে বলে। খ্রীতিলতা ও সাথী মেয়ে তিনজন বিভিন্ন বই পত্রিকার সাহায্যে 
পাশ্চাত্যশিক্ষার ব্যর্থতা প্রতিষ্ঠার জন্য তৈরী হয়। 

সম্মেলনের একদিন আগে কলিকাতা থেকে অন্যান্য নির্বাচিত সভাপতিরা আসছেন। 
কলিকাতা মেল চট্টগ্রাম রেল ষ্টেশনে সকালে এসে পৌছাবে। ভোর থেকে প্রভৃত 
জনসমাগম । নেতাজী সুভাষচন্দ্র তদানীন্তন বাংলা ও ভারতের তরুণদের অত্যন্ত প্রিয় 
নেতা ৷ হাজার হাজার হিন্দু-মুসলিম ছাত্র তরুণ তাকে দেখবার জন্য উপস্থিত হয়েছে। 

নারী সম্মেলনের সভানেত্রী মিসেস লতিকা বোসকে অভ্যর্থনা জানাতে গেছেন ডাঃ 
সুহাসিনী মুখাজীরি সঙ্গে শ্রীতিলতা, কল্পনা দত্ত ও প্রায় কুড়ি-পঁচিশজন মহিলা ও 
স্বেচ্ছাসেবিকা। 

কলিকাতা মেল থামার সঙ্গে সঙ্গে জিলা রাজনৈতিক সম্মেলনের খাকী রং-এর 
খদ্দরের উর্দি-পরা 'জি-ও-সি" বিপ্রবী নেতা গণেশ ঘোষ এবং তার সহকারী বিপ্রবী নেতা 
অনন্ত সিংহ তাদের খাকী খন্দরের সাময়িক পোষাক পরিহিত শ'খানেক স্বেচ্ছাসেবক নিয়ে 

স্টেশনে সমবেত জনতাকে সুশৃক্ধলভাবে দীড় করালেন। ভিড়ের মধ্য দিয়ে যেই পথ 
তৈরী হল, তার মাঝখান দিয়ে সর্বপ্রথম এগিয়ে এলেন সুন্দরপুরুষ জনগণনন্দিত নেতা 
সুভাষচন্দ্র বসু! 

প্রীতিলতা তার সামনে গিয়ে সশ্রদ্ধ অভিবাদন জানিয়ে প্রথমে তার গলায় মালা পরিয়ে 
দিল। আরও অনেক মালায় তিনি ভূষিত হলেন। তারপর মিসেস লতিকা বোস এগিয়ে 
এলে গ্রীতিলতা ও অন্যান্য উপস্থিত মেয়েরা প্রত্যেকে একটি করে ফুলের মালা তার 
গলায় দেয় যুব-সম্মেলনের প্রো বিপ্লবী নেতা অধ্যাপক জ্যোতিষ ঘোষ সবার পিছনে । 
ভাল করে তিনি হাটতে পারেন না। বিভিন্ন বিপ্রবী মামলায় জড়িত করে বিদেশী সরকারের 
গোয়েন্দা পুলিশ তীর উপর এমন নির্মম নির্যাতন করেছিল যে, বহুদিন পর্যন্ত হাসপাতালে 
শয্যাগত থেকে, অনেক চিকিৎসা সত্বেও তিনি সুস্থ হতে পারেননি । শরীরের কোনো 
কোনো অংশ তার অবশ হয়ে যাওয়ায় তিনি ভাল করে হাটতে পারতেন না। এ রুগ্ন 
শরীর নিয়েও দেশপ্রেমের গভীর টানে তিনি যখনই কোনো আন্দোলন, বিক্ষোভ অথবা 
সন্দেলনে যাবার সুযোগ পেতেন, সাগ্তহে তাতে যোগ দিতেন। সমবেত বিপ্লবী দলের ছাত্র 
ও তরুণরা তাই পরম নির্যাতিত এই বিপ্লবী নেতাকে তাদের অন্তরের গীর শ্রদ্ধা নিয়ে 
অভিনন্দন জানায় । প্রীতিলতা, কল্পনা দত্ত ও অন্যান্য মেয়েরা আনত হয়ে তার পদধূলি 
গ্রহণ করল। 

ছাত্র-ছাত্রী ও নারী সম্মেলন তখনকার দিনের পক্ষে বিস্ময়করভাবে সাফল্য অর্জন 
করে। নারী সম্মেলনে কোনো পুরুষের প্রবেশাধিকর না থাকায় বেশ কিছু বোরখা-পরিহিতা 
মুসলিম নারীও এ সম্মেলনে যোগ দিয়েছিলেন। 

বিতর্ক প্রতিযোগিতায় ছাত্র-ছাত্রীদের মধ্যে কুমুদিনী রক্ষিত প্রথম স্থান অধিকার 
করেছিল। অন্য তিনজন ছাত্রীকে বিতর্কে পারদর্শিতার জন্য ঢাকার বিপ্লবী নেতা ও 
রাজনৈতিক লেখক নলিনীকিশোর গুহ প্রত্যেককে তীর স্বরচিত ছয়খানা করে বাংলা বই 
পুরষ্কার দিয়েছিলেন । 

এভাবে প্রীতিলতা বিপ্লবী দলের প্রকাশ্য কাজের সঙ্গেও সক্রিয়ভাবে যুক্ত হয়ে পড়ে। 
গোপন কাজেও আরও দায়িত্বপূর্ণ কাজের ভার তার উপর দেওয়া হয়। সে ছাত্রীদের নিয়ে 
যে চক্র" গঠন করেছিল, তাদের শিক্ষিত করে তোলার জন্য গোপন বাজেয়াণ্ড বই সে 
তাদের পড়াতে শুরু করে। বিপ্লবী কাজে অর্থের প্রয়োজনীয়তা তাদের কাছে ব্যাখ্যা 
করতে থাকে এবং দলের জন্য নিয়মিত অর্থ সংগ্রহে সে বেশ দক্ষ হয়ে ওঠে । কোনো 
কোনো মেয়ের কাছ থেকে মূল্যবান স্বর্ণালঙ্কার দলের জন্য স্বেচ্ছায় দান হিসাবে গ্রহণ করে 
দলের কাছে জমা দেয়। 

প্রীতিলতার জীবনে এঁ সময়ে এক নূতন ভাব জাগে ৷ তখনকার সব বিপ্রবীরা খুবই 
ধর্মভীরু ছিল। বিপ্লবীদলের নিষ্ঠা, আনুগত্য ও বিশ্বাস সবই প্রধানতঃ ধর্মীয় অনুশাসনে 
গঠিত হয়ে উঠত। প্রীতিলতার পিতামাতার কাছ থেকেই সে ধর্মশিক্ষা পায়। বিপ্লবী দলে 

আসবার পরে তার ধর্মশিক্ষা ও বিপ্রবীচেতনার মধ্যে এক সমন্য় ঘটে । সে দেশের 
স্বাধীনতার জন্য নিঃস্বার্থ আত্মদানকে একটি পবিত্র ধমীয় কর্তব্য হিসাবে ভাবতে শুরু 
করে। 

বিপ্রবীদলে তার যে বড় ভাইটি ছিল, সে একদিন প্রীতির কাছে রোজনামচা লেখার 
উপযোগিতা ব্যাখ্যা করে ! তখন বিপ্রবীদলের অনেক সদস্যই রোজনামচা লিখত। তাতে 
লিখতে হতো, প্রতিদিন বিপ্লবী কাজের জন্য কতটা সময় ব্যয় হলো, কোনো মিথ্যা কথা 
বলা হয়েছে কিনা, নৈতিক কোনো দুর্বলতা এসেছিল কিনা এবং তাকে জয় করা হয়েছিল 
কিনা ইত্যাদি। এই সব রোজনামচা অনেক সময় দলের উর্ধ্বতন নেতারা পরীক্ষা করে 
দেখতেন। শিক্ষাদানের এই পদ্ধতির জন্য বিগ্রবীদলের সদস্যদের নৈতিক চরিত্র অত্যন্ত 
দৃঢ় হয়ে গড়ে উঠত। 

গ্রীতিলতা তার রোজনামচায় একদিন লিখল, 

“কোনপথে আমি জীবনকে ভাসিয়ে দিলাম? এই ত আমার টেবিলের সামনে 
রাধাকৃষ্ণের ছবি। এই প্রেম স্বগীয় । এমনভাবেই মাতৃভূমিকে আমাকে ভালবাসতে হবে। 
অন্য কোন প্রেম ভালবাসা আমার হৃদয়ে স্থান পাবে না । রাধার মতই আমার দেশপ্রেম 
আমি উজাড় করে ঢেলে দেব, নিজেকে নিঃশেষে আমি দান করে যাব ।” 

খুব সম্ভবত এ সময় সে রাস্তার এক বাশীওয়ালার কাছ থেকে একটি বাশি কিনেছিল। 
একা একা বসে সে বাশী বাজাত। ক্রমে বাশী বাজানোতে সে অনেকটা দক্ষ হয়ে ওঠে । 
কোনো কোনো সময় গভীর রাতে সে তার কলিকাতার ছাত্রীনিবাসের খোলা ছাদে গিয়ে 
বাশী বাজাত। 'অনার্স' নিয়ে সে দর্শনশান্ত্র পড়ত এবং বেখুন কলেজে সে এঁ বিষয়ে সর্বদা 
প্রথম হতো। তার পাঠ্যবইয়ের মধ্যে সে পেয়েছিল 'বিশ্বাসে মিলিবে কৃষ্ণ, তর্কে 
বহুদূর ।" বিপ্লবী সাহিত্য পড়ে, বিপ্লবী নেতাদের সঙ্গে আলাপ-আলোচনায় তার বিশ্বাস 
হয়েছিল, সশস্ত্র বিপ্লবের পথেই দেশের মুক্তি আসবে । সেই বিশ্বাসের কাছে আত্মসমর্পণ 
করে সে নিজেকে গড়ে তুলেছিল এবং যখনই অন্য কোনো চিন্তা তার মনকে আচ্ছন্ন 
করতে চাইত, বাশীর করুণ সুরের মধ্য দিয়ে সে তাকে ভাসিয়ে দেবার চেষ্টা করত। এ 
ছাত্রীনিবাসে তার চেয়ে বয়সে বড় ও উচ্চশ্রেণীর ছাত্র বিগ্রবীদলের সমর্থক সরোজিনী পাল 
অনেক রাতে তার বীশী শুনে ছাদ থেকে ধরে তাকে নিচে নামিয়ে আনতেন এবং নিজে 
তাকে বিছানায় শুইয়ে দিতেন । 

তারপর যে ঘটনা ঘটল, তার প্রভাবে কেবল গ্রীতিলতার জীবনেই নয়, বাংলা ও 

১৯৩০-এর ১৯শে এপ্রিল তারিখে শ্রীতিলতাদের ছাত্রীনিবাসের তখনকার দিনের 
কলিকাতার বিশিষ্ট দৈনিক “নায়ক” পত্রিকার এক সান্ধ্যাকালীন বিশেষ সংখ্যা উপস্থিত 
হল । সব মেয়েরা ভিড় করে এ পত্রিকাটির উপর ঝুঁকে পড়ল । গভীর বিস্বয় ও আনন্দে 

তিলতা দেখল, সারা প্রথম পাতা জুড়ে এক বিরাট শিরোনামা : “নট্টগ্রাম অস্ত্রাগার 
দখল-_- টেলিগ্রাফ ও টেলিফোন আপিস ধ্বংস-_ রিজার্ভ পুলিশ লাইন অধিকার ।” এই 
অবিশ্বাস্য কাজ করেছে চট্টথামের বিপ্রবীরা ৷ 

আগেই বলা হয়েছে ১৯২৯ সালের অক্টোবরে চট্টগ্রাম শহরে যে প্রকাশ্য সম্মেলনগুলি 
হয়েছিল, তাদের প্রধান উদ্যোক্তা ছিল সূর্য সেন পরিচালিত বিপ্রবী দল। চট্টগ্রাম জিলা 
কংগেসের সম্পাদক হিসাবে সূর্য সেন তখন বাংলার দুটি বিপ্রবীদলের থেকেই নেতাদের 
প্রকাশ্য আমন্ত্রণ জানান । অন্যদিকে গোপনে তাদের জানানো হয়, চট্টগ্রামের বিপ্রুবীরা 
তাদের সঙ্গে একটি গোপন বৈঠকে মিলিত হয়ে জরুরী কিছু প্রস্তাব করার জন্য 
আগ্হশীল। 

ংরেজ শাসকদের হাত থেকে দেশের শাসনক্ষমতা সশন্ত্র সংগ্রাম ও অত্যুথানের 
মাধ্যমে ছিনিয়ে নেবার জন্য বাংলার সব বিপ্লবীদের একটি মিলিত এক্যবদ্ধ প্রচেষ্টা নেবার 
কথা চট্টথামের বিপ্লবী নেতৃতু চিন্তা করেছিল। 

প্রকাশ্য সম্মেলনগুলিতে ঢাকা, কুমিল্লা, ময়মনসিংহ, ফরিদপুর, বরিশাল ইত্যাদি 
জেলা থেকে “অনুশীলন” ও “যুগান্তর” দলের বিশিষ্ট বিপ্লবী নেতারা এসেছিলেন। 
পশ্চিমবঙ্গ থেকে এসেছিলেন “যুগান্তরের' প্রথম সারির কয়েকজন নেতা । এখানে একথা 
প্রাসঙ্গিক হবে যে, তৎকালে বিপ্লবী সংগঠনের শাখা পশ্চিম বাংলার চেয়ে পূর্ববঙ্গেই বেশী 
ছিল। 

চট্টগ্রাম শহরের পূর্ব নির্ধারিত একটি বড় বাড়িতে অবিভক্ত বাংলার বিপ্লবী নেতাদের 
গোপন বৈঠক বসে । সেখানে চট্টথ্রাম বিপ্লবীদলের পক্ষ থেকে প্রধান নেতা সূর্য সেন 
(মাষ্টারদা) একটি খসড়া কর্মসূচী উপস্থিত করেন। তাতে বলা হয়েছিল, মহাত্মা গান্ধীর 
নেতৃত্বে ১৯২১-এর অহিংস অসহযোগ আন্দোলনে বিপ্লবীরাও যোগ দিয়েছিল; সেই 
আন্দোলনে কাজ করতে করতে কিছু কিছু বিপ্লবী কর্মী তখন মহাত্মা গান্ধীর নীতিতে 
বিশ্বাসী হয়ে ওঠে। তার চরখায় সুতাকাটা, খদ্দর তৈরী ও বিক্রয়, অস্পৃশ্যতা বর্জন ও 
অন্যান্য সমাজসেবামূলক কাজে আত্মনিয়োগ করে । তবে নূতন নৃতন উৎসাহী কর্মী বিপ্রবী 
দলে যোগ দিয়ে দলত্যাগীদের স্থান পুরণই শুধু করে না, তাদের যোগদানে বিপ্লবীদলের 
সদস্য-সংখ্যা বৃদ্ধি পেতে থাকে । তবে পূর্বোক্ত যে সাংগঠনিক বিভেদ বাংলার দুই 
বিপ্রবীদলে যুগান্তর ও অনুশীলন দলের মধ্যে ছিল, এই বিভেদ তারা কংগ্রেসের মধ্যেও 
নিয়ে আসে। যুগান্তর দল কংথেসের মধ্যে নেতাজী সুভাষচন্দ্রের সমর্থক এবং অনুশীলন 
দল দেশপ্রিয় যতীন্দ্রমোহনকে সমর্থন করতে থাকে । তা সত্বেও চট্টগ্রামের বিপ্রবীদল এ 
উভয় দলের প্রধান নেতাদেরই জিলা সন্মেলন উপলক্ষে আমন্ত্রণ জানায় এবং সারা বাং, 
বিপ্লবী নেতৃত্বের কাছেই তাদের কর্মসূচী উপস্থিত করার সিদ্ধান্ত নেয়। 

তখন মহাত্মা গান্ধী লবণ আইন ভঙ্গ করে আইন অমান্য আন্দোলন শুরু করার প্রস্তুতি 
নিচ্ছিলেন । চট্টামের বিপ্রবীরা ভেবেছিলেন, সারা ভারতে যখন এ গণআন্দোলন শুরু হয়ে 
যাবে তখন বিপ্রবী অভ্যু্থানের এক সুবর্ণ সুযোগ হবে । ইংরেজ শাসকরা বিব্রত থাকবে 
আইন অমান্য আন্দোলন নিয়ে । তখন বাংলাদেশের সব বিপ্রবীদল যদি একটি নির্ধারিত 
তারিখে নিজ নিজ জেলায় সশস্ত্র অভ্যুত্থান করে, সরকারী কোষাগার দখল করে, তখন 
অন্তত অবিভক্ত বাংলায় ইংরেজের হাত থেকে শাসনক্ষমতা ছিনিয়ে নেওয়া সম্ভব হবে। 
এর প্রভাব তারপর ছড়িয়ে পড়বে সারা উপমহাদেশে । সারা দেশে শুরু হয়ে যাবে বিপ্রবী 
অভ্যুত্থান এবং ইংরেজ শাসকদের এখান থেকে বিতাড়িত করে সমগ্ধ দেশের মুক্তিপ্রতিষ্ঠা 
সন্ভব হবে। এ কর্মসূচীতে বলা হয়, ১৯২১-এর অহিংস অসহযোগ আন্দোলনে যেমন 
আন্দোলন” দিয়েও দেশের স্বাধীনতা আসবে না। স্বাধীনতা আদায় করতে হবে রক্তের 
বদলে এবং সেইজন্য সশস্ত্র অ্যু্থান। 

এ প্রস্তাব নিয়ে বাংলার বিপ্রবী নেতাদের মধ্যে প্রায় সারা রাত আলোচনা চলে । বিপ্লবী 
নেতাদের মধ্যে সামান্য কয়েকজন ছাড়া, প্রায় সবাই বলেন, গান্গীজি যে গণআন্দোলনের 
ডাক দিয়েছেন, তাতেই যোগ দেওয়া ভাল হবে । তাকে “আর একবার সুযোগ দেওয়া 
হোক”-_ এই ছিল তাদের বক্তব্যের সারমর্ম। 

এইভাবে বিপ্লবী নেতাদের বৈঠক শেষ হলো এবং সশস্ত্র ভ্যুঙ্থানের যে প্রস্তাব 
চট্টগ্রামের বিপ্লবীরা এনেছিল, তা গৃহীত হলো না। 

তখন চট্টগ্রাম দল নিজেদের শক্তিতে যতটা সন্তব এই জেলাতেই এ কর্মসূচীকে 
সফল করার জন্য আগে থেকে যে প্রস্তুতি চলছিল, তাকে আরও জোরদার করার সিদ্ধান্ত 
করে কাজে নেমে পড়ে। পাহাড়ে-জংগলে, সাগরের বেলাভূমিতে চীদমারি ও 
মোটরচালনা শিক্ষা, বোমা তৈরী করা, নিজ নিজ বাড়ি থেকে অর্থসংঘহ করা, আক্রমণের 
লক্ষ্যবস্তুগুলির উপর লক্ষ্য রাখা ও তথ্য সংথহ করা ইত্যাদি কাজ খুব তৎপরতার সঙ্গে 
চলতে থাকে । 

'এই সময় অন্য একটি উন্লেখযোগ্য আলোচনা চট্টগ্রামের গোপন বিপ্রবীদের মধ্যে 
অনুষ্ঠিত হয়। আসন্ন বিপ্রবী অভ্যু্থানের কাজে সহায়তার জন্য মেয়েদের নেওয়া হবে 
কিনা এবং নিলে কি কি কাজের দায়িত্‌ তাদের দেওয়া যেতে পারে এই ছিল মূল আলোচ্য 
বিষয়। প্রীতিলতা ও অন্য যে কয়েকটি মেয়ে তখন পর্যন্ত প্রত্যক্ষভাবে প্রধান নেতা 
মাষ্টারদার তন্্াবধানে কাজ করছিল, তা দলের অন্যরা কেউ জানত না। দলের তরুণ 
নেতারা জিলা নারী ও ছাত্র-ছাত্রী সম্মেলনে বেশ কিছু মেয়েকে কর্মতৎপর দেখেন। তীরা 
লক্ষ্য করেন যে, সচেতন কোনো অভিজ্ঞ নির্দেশে তারা এসব কাজে পাচ্ছে। তখন 
তাদের সঙ্গে মাষ্টারদার এ আলোচনা বৈঠক হয়েছিল । তখন পূর্ব-আলোচিত নির্দিষ্ট সীমার 
মধ্যে মেয়েদের বিপ্লবী কার্যকলাপে মেয়েদের গ্রহণের যৌক্তিকতা তিনি তাদের ভাল করে 
বুঝিয়ে দেন। 

এর পর থেকে মেয়েরাও নিজ গায়ের অলংকার অভিভাবকদের অগোচরে বিপ্রবী 
অর্থভাগ্তারে দিতে থাকে । এজন্য কোনো কোনো মেয়ে চরম নির্যাতনও সহ্য করে কিন্তু 
কিছুতেই গোপনতা উদঘাটিত করেনি । ডাক্তার অক্ষয়কুমর দস্তিদারের মেয়ের বিবাহের 
আয়োজন চলছে। তার জন্য কয়েক ভরি সোনার অলংকার তৈরী করা হয়েছে। বিপ্রবীদলে 
অর্থদানের কথা মেয়েটির ভাই মাঝে মাঝে বলেছে। ভাই বিপ্রবীদলের ছাত্র-সদস্য ৷ সে 
তার পক্ষে যতটা সম্ভব, দেশের স্বাধীনতার জন্য ত্যাগের কথা বোনকে বুঝিয়েছে, তাকে 
বিপ্লবী শহীদদের জীবনী পড়তে দিয়েছে। মেয়েটি তখন স্থির করল, সে তার আসন্ন 
বিবাহের জন্য তৈরী সোনার অলংকার কিছু দান করবে । একদিন মার কাছে মেয়েটি 
আব্দার করল, বিয়ের জন্য যে নেকলেসটি তৈরী করা হয়েছে, তার খুব ইচ্ছা, তা একবার 
গলায় পরে দেখবে । মা সিন্দুক খুলে নেকলেসটি মেয়েকে গলায় পরতে দিলেন। তাদের 
শহরের বাসার পিছনে এক পুকুর ছিল। তাতে ওদের পরিবারের সকলেই ন্নান করত। 
পুকুরে লোকজন কম থাকলে কাছাকাছি বাসার মেয়েরা এ পুকুরে সীতারও কাটত। 
মেয়েটি গলায় নেকলেসটি দেওয়ার অল্পক্ষণ পরই তা গোপনে খুলে তার ভাইয়ের হাতে 
দিয়ে ফেলে । তারপর স্নান করতে গিয়ে পুকুরে কিছুক্ষণ সাতার কাটে । বেশ কিছুক্ষণ 
সীতার কেটে ফিরে এসে তার মাকে কীদ কাদ গলায় বলে যে, সাতার কাটতে গিয়ে 
সোনার নেকলেসটি পুকুরে পড়ে গেছে। শুনে তার মা খুব রেগে যান। তারপর মেয়েটির 
বাবা জেলেদের খবর দিয়ে বেশ কয়েক ঘণ্টা জাল দিয়ে এ নেকলেস খোজ করেন। বনু 
খোৌজাখুঁজিতেও এ নেকলেস যখন পাওয়া গেল না তখন পিতা-মাতার সন্দেহ হল, 
বিপ্লবীদলের ভাইকে মেয়েটি তা দিয়ে ফেলেছে । তখন ভাই-বোন দু'জনের উপরই প্রহার 
চলে। কিন্তু একটি কথাও তাদের কারও মুখ দিয়ে প্রকাশ হয়নি। এই রকম বহু ত্যাগ 
সেদিন চট্টগ্রামের অনেক বাড়ীর বধূ, মাতা ও ভগিনীরা করেছিল । 

বাংলার অন্যান্য বিপ্রবীদলের মধ্যে তখন যে এক নিক্ত্রিয়তার ভাব এবং সশস্ত্র 
অভ্যরথানের প্রতি মৌখিক আনুগত্য থাকলেও তার বাস্তব রূপায়ণের প্রতি চরম অনীহা 
দেখা যাচ্ছিল, তা লক্ষ্য করে টট্টগ্রামের বিপ্রবীদল এককভাবে চট্টগ্ামেই এক অভ্যুত্থানের 
সিদ্ধান্ত করেন। তারা ভেবেছিলেন যে, এ অভ্যু্থানের ফলে স্বল্লকালের জন্যও চট্টথামকে 
ইংরেজ শাসনমুক্ত করে স্বাধীন করা হয়, তার জন্য বহুগুণে শক্তিশালী ব্রিটিশ সরকারী 
বাহিনীর সঙ্গে সম্মুখসমরে যদি দলের সকল সদস্যকে মরণবরণ করতে হয়, তবুও 
শহীদদের এ রক্তত্রোত, বীরের এ আত্মদান কোনোদিন ব্যর্থ হবে না। তার ফলে দূর হয়ে 
যাবে অন্যান্য দেশপ্রেমিক বিপ্লবীদের কর্মবিমুখতা, ভীরুতা ও অলসতা-_ জেগে উঠবে 


৩৮ 


নতুন এক সংগ্রামী প্রেরণা । তখন সারা দেশে সৃষ্টি হবে বৃহত্তর সশস্ত্র সংগ্রামের দ্রুত 
উদ্যোগ, সফল হবে আমাদের মুক্তি-সংখাম. বিতাড়িত করা সম্ভব হবে চিরতরে বৃটিশ 
সাম্রাজ্যবাদী শাসকদের আমাদের এই সোনার দেশ থেকে। 

১৯৩০ সালের ১৮ই এপ্রিল রাত দশটায় বিপ্লবী সর্বাধিনায়ক সূর্য সেনের 
অধিনায়কত্বে, নিখুঁত পরিকল্পনা ও পরিচালনায় যে বিপ্লবী অভিযান শুরু হয়েছিল, তার 
সশস্ত্র সাফল্যে কয়েক ঘণ্টার জন্য চট্টগ্রামে ইংরেজ শাসন অচল হয়ে গিয়েছিল। 

প্রথমে সরকারী টেলিগ্রাফ ও টেলিফোন আপিস ধ্বংস, পাহাড়তলীর সরকারী 
অস্ত্রাগার ও দামপাড়ার রিজার্ভ সশস্ত্র পুলিশ লাইন দখল এবং ধূম রেলওয়ে স্টেশনের 
অদূরে রেল লাইন তুলে দিয়ে চট্টগ্রামের বিপ্লবীরা সেদিন রাতে ইংরেজের তখনকার 
দিনের প্রবল দন্তকে সম্পূর্ণ চূর্ণ করে দিয়েছিল । তাদের চরম সর্বনাশ আশংকা করে 
চট্টগ্রামের সরকারী ও বেসরকারী ইংরেজ অধিবাসীরা তাদের সমস্ত নারী ও শিশুদের 
কর্ণফুলী নদীর মোহনায় রক্ষিত একটি বৃটিশ সওদাগরী জাহাজে স্থানাত্তরিত করে সভয়ে 
কালযাপন করেছিল। 

চট্টগ্রাম শহরের দামপাড়ায় ছিল সরকারী সশস্ত্র রিজার্ভ পুলিশ বাহিনীর ব্যারাক । 
বিপ্লবীরা এই পুলিশ লাইন দখল করার পরে সেখানকার অন্ত্রাগারটি প্যাট্রোল দিয়ে জ্বালিয়ে 
দেওয়ার সিদ্ধান্ত করে। তরুণ বিপ্রবী হিমংশু সেন এভাবে জ্বালাতে গিয়ে সামান্য ক্রুটির 
জন্য নিজেই ভীষণভাবে দগ্ধ হয়ে যায়। তাকে চিকিৎসার জন্য শহরে মোটরে করে রেখে 
যেতে এসেছিলেন বিপ্লবী নেতা গণেশ ঘোষ, অনন্ত সিংহ আর দুই বিপ্লবী ছাত্র মাখন 
ঘোষাল ও আনন্দ গুপ্ত। নানা দুর্ঘটনার ফলে এই চারজন বিপ্রবী গিয়ে আর মূল দলের 
সঙ্গে মিলিত হতে পারেননি । 

সর্বাধিনায়ক সূর্য সেন, অস্বিকা চক্রবর্তী, নির্মল সেন এই তিন প্রধান নেতা এবং যুব- 
নেতা বিপ্লবী লোকনাথ বল অন্যান্য বিপ্লবীদের নিয়ে পরবর্তী অভিযানের জন্য শহরের 
উত্তর পাহাড়ে রাইফেল ও অন্যান্য অস্ত্রাদি নিয়ে অপেক্ষা করতে থাকেন। 

অবশেষে ১৯৩০-এর ২২শে এপ্রিল বিকাল সাড়ে চারটায় বিপ্রবীরা সম্মুখ সমরের 
সুযোগ পায় । বিপ্রবীরা বৃটিশ সরকারী বাহিনীর বহুগুণে অস্ত্রচালনায় শিক্ষিত ও সংখ্যা 
অনেক বেশী সেনাদলের সঙ্গে প্রায় তিন ঘন্টা রাইফেল দিয়ে যুদ্ধ করে। এই যুদ্ধ হয় 
জালালাবাদ পাহাড়ে । জালালাবাদ যুদ্ধে বৃটিশ বাহিনী পরাজিত হয়ে পলায়ন করে। 
বিপ্লবীদের মধ্যে শহীদ হয় বার জন্য । সরকারী সেনাবাহিনীর মধ্যে হতাহতের সংখ্যা ৭২ 
জন বলে জানা গেছে। যুদ্ধে জয়লাভ করার পরে অবশিষ্ট বিপ্রবীরা শহীদদের সামরিক 
কায়দায় অভিবাদন জানিয়ে আহতদের কীধে নিয়ে এ পাহাড় ত্যাগ করেন। পরদিন 
সরকারী বাহিনী আরও বেশী সংখ্যক সৈন্য নিয়ে এ পাহাড়ে বিপ্লবীদের সন্ধানে গিয়ে 
জালালাবাদ পাহাড়ের সবুজ ঘাস ও গুল্মের মধ্যে দেখতে পায় বিজয়ীর হাসিমুখে চিরনিদ্রায় 
নিদ্রিত শহীদদের উপর অভিনন্দনের পরশ বুলিয়ে দিচ্ছে প্রভাত সমীরণ । স্বদেশের মুক্তির 

জন্য কচি প্রাণগুলি তারা উৎসর্গ করে অমরত্ে স্বাদ গ্রহণ করেছে৷ পরাধীন দেশে এই 
বীর বিপ্লবীদের জন্য অভিনন্দনের মালা আসেনি, তাদের মরদেহের উপর দু'টি ফুল কেউ 
ছড়িয়ে দেয়নি । যাদের মুক্তি ও সুখের জন্য অমূল্য তাদের প্রাণগুলি এই বীর 
শেষবার দেখবার সুযোগ পায়নি । লোকালয় থেকে দূরে নির্জন সেই জালালাবাদ পাহাড় 
তাদের বুকে নিয়ে ধন্য হয়ে রইল । সাম্রাজ্যবাদের ভাড়াটিয়া সেনাদল ও অন্যান্য কর্মচারী 
পরদিন সেখানে গিয়েছিল। সেই হীন দেশদ্রোহীর দল শহীদদের প্রতি সম্মান প্রদর্শন করবে 
এই আশা কেউ করেনি কিন্তু সর্বকনিষ্ঠ চৌদ্দ বছর বয়সের ছাত্র থেকে শুরু করে এই 
শহীদদের পিতামাতা আত্মীয়স্বজনকে পর্যন্ত তাদের প্রাণের প্রিয় সন্তানদের এ নিষ্ঠুর ও 
জায়গায় জড়ো করে প্যান্ট্রোল দিয়ে জ্বালিয়ে ফেলে। চট্টগ্রামে জালালাবাদ এই বীর 
শহীদদের স্মৃতির চিতা বুকে রেখে ধন্য হয়ে রইল । 

চট্টগ্রামের এই যুদ্ধের খবর এবং শহীদদের নাম বলিকাতার পত্রিকাগুলিতে যখন 
প্রকাশিত হলো, তখন সারা দেশ অবাক বিশ্বয়ে, শ্রদ্ধায় ও গৌরবে বিমূঢ় হয়ে পড়ল । 
দৈনিক পত্রিকাগুলির বিশেষ সাম্্য-সংক্করণ হাজারে হাজারে বিক্রী হতে লাগল। 
প্রীতিলতাদের ছাত্রীনিবাসে গিয়েও এই খবর পৌছল। সে শহীদদের মধ্যে কেবল 
একজনকেই চিনতে পারল । সে তার প্রায় সমবয়সী এবং সম্পর্কিত ভাই হিসাবে তাকে 
সেও 'মেজদা' ডাকত । এই শহীদ অর্ধেন্দু দস্তিদারের নাম দেখার সঙ্গে সঙ্গে কোমলপ্রাণা 
প্রীতিলতার দু'চোখ ভরে নেমে এল অশ্রুধারা | 

মাষ্টারদা (সূর্য সেন) যে তরুণ বিপ্রবীটির মারফত প্রীতিলতার সঙ্গে যোগাযোগ রক্ষা 
করতেন, সে তখন ছিল আত্মগোপনে কলিকাতার শীখারিটোলা লেনে মূল দলের সঙ্গে 
বিচ্ছিন্ন হবার পরে উপরোক্ত চার জন বিপ্লবী যখন চট্টগ্রাম থেকে রেলে কলিকাতায় 
আসছিলেন, তখন ফেণী রেলওয়ে ষ্টেশনে সশস্ত্র পুলিশের সঙ্গে তাদের এক সংঘর্ষ হয়। 
তাদের গ্রেপ্তার করতে পুলিশ ব্যর্থ হয় এবং গোপনে তারা কিছুদিনের মধ্যেই কলিকাতায় 
গিয়ে পৌছতে পারেন । এঁদের মধ্যে বিপ্লবী নেতা অনন্ত সিংহ এ শীখারিটোলা লেনের 
গোপন আশ্রয়কেন্দ্রে কিছুদিন ছিলেন। যদিও এই গোপন কেন্দ্রে মেয়েবিপ্লবী গ্রীতিলতা, 
কল্পনা দত্ত এবং অন্যান্য সমর্থক মেয়েদেরও নানা কাজে যাতায়াত ছিল, তবু দলের 
কঠোর নিয়মানুবর্তিতার জন্য এ কেন্দ্রের বাসার লোকজনও বিপ্লবী মেয়েদের কাছে অনন্ত 
সিংহের পরিচিতি কঠোরভাবে গোপন রাখা হয়েছিল। 

বিপ্লবী নেতা অনন্ত সিংহ এ কেন্দ্র ত্যাগ করার কয়েকদিন পর গ্রীতিলতা সেখানে 
দলের কাজে যায়। কোনো এক গোপন নেতা যে সেখানে তিন-চার দিন ছিলেন এবং 
তাকে সেবাশুশ্রষা করা হয়েছে, তাও গ্রীতি জানতে পারে। কিন্তু চট্টথ্াম অন্ত্রাগার দখল 
অভিযানের অন্যতম নেতা কেউ যে আসতে পারেন কলিকাতায়, এই ধারণা তার হয়নি । 

এই আশ্রয়-কেন্দ্রটি প্রীতিলতার বিপ্লবী জীবনে একটি বিশেষ শুরুতৃপূর্ণ স্থান দখল 
করেছিল । চট্টগ্রাম বিপ্রবীদলের সদস্য মনোরঞ্জন রায়ের* বিধবা পিসীমা তীর ছেলে- 
মেয়েদের নিয়ে এই বাড়িতে থাকতেন । চার মেয়ে ও দু'টি ছেলে নিয়ে তিনি বিধবা হয়ে 
যান। তাদের বাড়ি ঢাকার মুলীগঞ্জে। সধবা অবস্থাতেই মুলীগঞ্জের 'যুগাত্তর' দলের বিভিন্ন 
কর্মীর সঙ্গে তার পরিচয় হয়। তার কিছু আত্মীয় এ দলের সদস্য ছিল। কোনো কোনো 
সময় মুলসীগঞ্জের বাসায় বিপ্লবীদের গোপন বৈঠকও হয়েছে। বিধবা হওয়ার পরে তিনি তার 
প্রথম তিনটি কন্যা সন্তানকেই কিছুটা শিক্ষিত করার চেষ্টা করেন। ১৯২৯-৩০-এ তার 
এই তিন কন্যাই কলিকাতা পৌরসভার প্রাথমিক বালিকা বিদ্যালয়ে শিক্ষিকার কাজ 
করতেন। তিনি তখন থেকে শীখারিটোলায় ছোট একখানা একতলা বাড়িতে থাকতেন। 
এই বাড়িতে আসার পরে "যুগান্তর" দলের কমীদের সঙ্গে তার ছেলে-মেয়ে সবারই 
আলাপ হয় এবং তারাও দলের বিভিন্ন কাজে সহায়তা করতে থাকে । তখন একজন 
বিপ্লবীর পিসীমা সবারই পিসীমায় পরিণত হয়ে যান। বিভিন্ন পলাতক বিপ্লবীদের তিনি 
আপন সন্তানের মতো পরম স্নেহে তার এ ক্ষুদ্র গৃহে নিজেদের শত অসুবিধা ও কষ্ট 
সত্তেও আশ্রয় দিয়েছেন । যারাই বিপ্লবীদলের কাজের প্রয়োজনে তাঁর কাছে গিয়ে আশ্রয় 
চেয়েছে, তাদের কাউকে তিনি বিমুখ করেননি । বহু বিপদের ঝুঁকি নিয়ে তিনি ও তার 
ছেলেমেয়েরা পুরস্কার-_ঘোষিত বিপ্লবীদের নিজেরা সঙ্গে করে এক গোপন কেন্দ্র. থেকে 
অন্য কেন্দ্রে রেখে এসেছেন। তীর দ্বিতীয়া কন্যা আশালতা ব্যানাজীঁ অন্যান্য 
ছেলেমেয়েদের চেয়ে জরুরী গোপন চিঠি নিয়ে ও অন্যান্য কাজে যখন বেশী দায়িত্ব নিয়ে 
বিভিন্ন জায়গায় বেরিয়ে যেত, তখন এই পিসীমার মৌন সম্মতি থাকত । 

কোনো এক সময় তিনি তখনকার দিনের সবচেয়ে বিপজ্জনক চট্টগ্রাম অস্ত্রাগার দখল 
মামলার আসামী জেনেও তাদের আশ্রয় দিতে দ্বিধা করেননি । ১৯৩০ সালে মহাত্মা গান্ধী 
পরিচালিত আইন অমান্য আন্দোলন যখন কলিকাতায় পুরোদমে চলছিল, পুলিশের 
অত্যাচার, লাঠিচালনা ও গ্রেপ্তারও প্রবলভাবে শুরু হয়েছিল। বঙ্গীয় প্রাদেশিক কংগ্রেস 
ঘোষণা করে । কংখেসের প্রাদেশিক আপিস যখন পুলিশ তালাবদ্ধ করে, তার পূর্বেই 
কংগেসের “সাইক্রোষ্টাইল' যন্ত্র ও দরকারী কাগজপত্রগুলিকে বিপ্রবীদলের যারা কর্থেসের 
মধ্যে কাজ করছিল তারা সরিয়ে ফেলে । প্রতিদিনকার আন্দোলনে কি রকম অগ্রগতি 
হচ্ছে, কোথায় পুলিশের লাঠিচার্জ হচ্ছে, কতজন গ্রেপ্তার হচ্ছে, নির্যাতন সত্তেও অসীম 
বীরত্ব্সহকারে কোথায় স্বেচ্ছাসেবকরা লবণ-আইন ভঙ্গ করে সমুদ্রের জল থেকে লবণ 
তৈরী করছে, কোথায় মহাত্মার নির্দেশিত লবণ-আইন ভঙ্গ না করে মুক্তিপাগল জনতা 


* সংযোজন : এই মনোরঞ্জন রায় পরবর্তীকালে মার্কসবাদী কমিউনিস্ট পার্টির নেতা ও সি 
আই টি ইউ-র সভাপতি ছিলেন । দুঃখের কথা এই বিধবা পিসিমার এবং তার কন্যাদের নাম জানা 
যাচ্ছে শা? 

রাষ্দ্রোহ-আইন পর্যন্ত ভাঙ্গতে এগিয়ে যাচ্ছে-- এসব খবর সরকারী বিধিনিষেধের জন্য 
নিয়মিত দৈনিক পত্রিকায় প্রকাশ করা সম্ভব ছিল না। তাই কংগ্রেসের একটি দৈনিক 
“বুলেটিন” এ “সাইক্লো'-যন্ত্রে মুদ্রিত করে বহুসংখ্যায় গোপনে বিলি করা হতো, রাস্তার 
ধারে ধারে দেওয়ালে লাগিয়ে দেওয়া হতো । এগুলি পড়ে জনসাধারণ আন্দোলনে আরও 
উদ্বুদ্ধ হয়ে, নতুন প্রেরণ! নিয়ে দলে দলে আইন অমান্য আন্দোলনে যোগ দিত। 
কংথেসের এ 'বুলেটিন' নিয়মিত প্রকাশ করতেই হবে, এই ছিল নেতা ও কমীদের 
সিদ্ধান্ত । কিন্তু “সাইক্লো"-যন্ত্র রাখতে হয় খুব সাবধানে এবং সেখান থেকে দৈনিক 
'বুলেটিন' ছাপিয়ে জনসাধারণের মধ্যে সফলভাবে ছড়িয়ে দিতে হয়। 

গোপন “সাইক্লো'-যন্ত্র বসাবার স্থানও হল পিসীমার বাসায় । এখান থেকে প্রতি 
রাত্রিতে কয়েকশত 'বুলেটিন' ছাপা হতো এবং প্রধানতঃ বিপ্লবীদলের তরুণরা ছাপা ও 
বিতরণের কাজ করত। 

জালালাবাদ যুদ্ধের পরে চট্টগ্রাম বিপ্লবীদলের তৎকালীন কলিকাতা শাখার ভারপ্রাপ্ত 
সদস্যের কাছে মাষ্টারদার একটি ইস্তাহার গিয়ে পৌছায় । তার শিরোনাম ছিল-__ “চট্টগ্রাম 
বিপ্লবীদের সঙ্গে যুদ্ধে বৃটিশ সৈন্যবাহিনীর শোচনীয় পরাজয় ।” 

তার নির্দেশ ছিল, এ ইস্তাহার যেন বহু সংখ্যায় নকল করে কলিকাতার সর্বত্র প্রচার 
করা হয়। 

১৯৩০-এর ২২শে এপ্রিল অপরাহে চট্টগ্রামের জালালাবাদ পাহাড়ে বৃটিশ সেনাবাহিনী 
চট্টগ্রাম বিপ্লবীদের হাতে যখন শোচনীয় পরাজয় বরণ করে, তখন তিন জনকে মৃত মনে 
করে মোট তের জন বিপ্লবী শহীদের প্রতি শেষ বিদায় অভিনন্দন অন্যান্য বিপ্রবীরা 
দিয়েছিলেন। তখনও প্রকৃতপক্ষে চট্টথ্াম বিপ্লবীদের প্রধান ত্রয়ী নেতার অন্যতম অন্বিকা 
চক্রবর্তী, মতি কানুনগো এবং অর্ধেন্দু দস্তিদারের মৃত্যু হয়নি। এই তিনজন বিপ্রবী 
গুরুতরভাবে আহত হয়ে রক্তক্ষরণের ফলে এমনভাবে সংজ্ঞাহীন হয়ে পড়েছিলেন যে, 
তাদের যে তখনও প্রাণ ছিল তা কেউ বুঝতে পারেনি। 

পরম পরাজয়ের কালিমায় গ্রানি নিয়ে পরদিন ভোরে আরও বেশী সংখ্যক বৃটিশের 
সেনাদল, অন্যান্য উচ্চপদস্থ কর্মচারী ও গোয়েন্দা বিভাগের লোকেরা ধীরে ধীরে সশস্ত্র 
অবস্থায় জালালাবাদ পাহাড়ে উঠতে শুরু করেছিল, তা দেখতে পান তখন সংজ্ঞাপ্রাপ্ত 
অধ্বিকা চক্রবর্তী । তিনজন বিপ্রবীরই কয়েক ঘণ্টা পরে সংজ্ঞা ফিরে এসেছিল। তরুণ 
অর্ধেন্দু ও মতির আঘাত ছিল কয়েকটি মেসিনগান বুলেটের । তা থেকে প্রচুর রক্তপাতের 
পরে তারা অত্যন্ত তৃষ্টার্ত হয়েছিল। সংজ্ঞালাভের পরই তারা অত্যন্ত তৃষ্তার্ত হয়ে 
“জল”, “জল” বলে আর্তনাদ করছিল । উ্ানশক্তি রহিত নেতা অন্বিকা চক্রবর্তী বেশ 
কিছুদূর থেকে এ আকুতি শুনে নিজের অক্ষমতার জন্য দুঃখে থ্রিয়মাণ হয়ে যাচ্ছিলেন ।* 


ন্ 


এই সম্পূর্ণ ঘটনাটি লেখককে বিপ্লবী নেতা নিজে বলেছেন! 

সার মনে হচ্ছিল, “এই সব তাজা সবুজ প্রাণ তারও আহ্বানে দেশের মুক্তির জন) এভাবে 
বীরের মত আত্মদান করতে এসেছিল। তাদের এই শেষ বিদায়ের ক্ষণে, যুমূষুর পাশে 
নেই তাদের ন্নেহময়ী মাতা, ভগিনী, পিতা ও ভাইবোন যে তৃষ্কায় একফৌটা জল দেবে। 
তিনি এ আর্তি শুনেও কিছু করতে পারছেন না, কারণ পায়ে গুলী লেগে উঠে গিয়ে তাদের 
পাশে গিয়ে তার বসবার সাধ্য নেই।” 

যখন তিনি এ অবস্থায় শুয়ে শুয়ে দেখলেন, সশস্ত্র সরকারী সেনাদল উঠে আসছে, 
তিনি আত্মরক্ষার শেষ চেষ্টা হিসাবে কষ্ট করে পাহাড়ের ঢালুতে নিজেকে গড়িয়ে দিলেন। 
আসামলতার ঝোপে গিয়ে পড়লেন এবং শেষ পর্যন্ত তিনি শত্রুর হাতে বন্দী হলেন না। 

এ ঝোপের আড়াল থেকেও তার কানে এসে ধ্বনিত হচ্ছিল, বিপ্লবী এ দু'টি তরুণ 
যোদ্ধার কাতর কণ্ঠস্বর । কিছুক্ষণ পরে তিনি শুনতে পেলেন দু'টি গুলির শব্দ । তাতে স্তব্ধ 
হয়ে গেল মৃত্যুপথযাত্রী বিপরবী দু'জনের তৃষ্ণার আর্তনাদ । মতি কানুনগোর মৃত্যু হয় সঙ্গে 
সঙ্গে, কয়েক ঘণ্টা পরে অর্ধেন্দুরও শেষ নিশ্বাস পড়ে। 

সর্বাধিনায়ক সূর্য সেন যখন উপরোক্ত ইন্তাহার রচনা করেন তখনও তিনি জানতেন না 
যে তীর প্রিয় সাথী অস্বিকা তখনও জীবিত ছিলেন। তাই তিনি ইস্তাহারে ১৩ জন 
জালালাবাদ শহীদের নাম দেন এবং সর্বপ্রথম নামই ছিল অস্থিকা চক্রবর্তীর । 

প্রকৃতপক্ষে বিপ্রবী নেতা অধবিকা চক্রবর্তীকে আহত অবস্থায় একজন স্থানীয় মুসলিম 
কৃষক নিজের কীধে করে নিয়ে যায়। আমজাদ আলী নামে একজন কৃষক তাকে এ যুদ্ধ 
আহত জেনেও প্রথম আশ্রয় দেয়। পরে তিনি চট্টথাম জেলার হাটহাজারী থানার 
ফতেয়াবাদ গ্রামের এক মহীয়সী মুসলিম মহিলার আশ্রয়ে ছিলেন৷ এই সম্পর্কে অধ্বিকা 
চক্রবর্তী নিজেই বলেছেন : 

“... একটি মুসলিম মায়ের কথা এই প্রসঙ্গে আমার মনে পড়ছে । ফতেয়াবাদের বড় 
দীঘির পাড়ে বৃদ্ধা বিধবা ফয়েজরেসার বাড়িতে আমি দুই দিন দুই রাত্রি ছিলাম । তখন তার 
১৭/১৮ বছরের ছেলে ফজল আহমদ জালালাবাদ পাহাড়ে একটি ওয়েব্লি রিভলবার 
কুড়িয়ে পায় এবং আমাকে তা এনে দেয়। তার জন্য কিছু দাম বা পুরস্কার আমি এ 
ফয়েজুরেসা বিবিকে দিতে গেলে, তিনি বলেন, এইটি দিয়ে একটা সাহেব (ইংরেজ) 
মারলে আমি বেশী খুশি হব।” 

[ লেখকের “স্বাধীনতা সংখ্ামে চ্টথ্রাম”__ ১৬৮ পৃঃ] 

যাই হোক, এ ইস্তাহারটি বহুসংখ্যায় ছাপানোর ব্যবস্থা হয় শ্রাখারীটোলা লেনের 
গোপন কেন্দ্র পিসীমার বাসায় । প্রায় তিন রাত্রি ধরে হাতে মেশিনের হাতল ঘুরিয়ে ঘুরিয়ে 
শ্রীতিলতা ও অন্য দুই-তিনজন বিপ্লবী এক হাজারের বেশি ইন্তাহার তৈরি করে । তার কিছু 
অংশ গ্রীতিলতাদের বেখুন কলেজ হোষ্টেল, কলেজ এবং অন্যান্য মহিলা কলেজ ও 
হোস্টেলে গোপনে প্রচারের দায়িত্ব সে নিজেই নিয়েছিল । বিপ্রবী ছেলেরা এ ইস্তাহার 
কলিকাতার অনেক প্রধান প্রধান রাস্তার পাশে দেওয়ালে ও অন্যান্য জায়গায় রাত্রিতে 

গোপনে আঠা দিয়ে এঁটে দিয়েছিল । এই সম্পর্কে দৈনিক সংবাদপত্রে যে বিবরণ ছিল, 
তাতে কয়েকটি মাত্র নাম ছিল, বিবরণও ঠিক ছিল না। ইস্তাহারটি ধভাবে প্রকাশের 
ফলে, তৎকালীন প্রাদেশিক রাজধানী কলিকাতায় খুব সাড়া পড়ে যায়। অবশ্য পরে পুলিশ 
দেখতে পেয়ে, অনেক জায়গা থেকে ইস্তাহার ছিড়ে তুলে ফেলে দেয়। 


[৫] 

চউথামের স্বাধীনতা সংখামের এ বিবরণ পড়বার পর থেকেই গ্রীতিলতা বিপ্লবী কাজে 
আরও প্রত্যক্ষভাবে যোগদানের জন্য চঞ্চল হয়ে পড়ে । একদিন গোপনকেন্দ্রে এসে সে 
অশ্রুসজল নেত্রে পিসীমাকে শহীদদের কথা বলতে বলতে উত্তেজিত হয়ে বলল, সে এ 
১৩ জন শহীদদের মধ্যে কেবল তার সম্পর্কিত বড় ভাই অর্ধেন্দু দস্তিদারকে চিনত 
ব্যক্তিগতভাবে । প্রধান নেতা অশ্বিকা চক্রবরীকে সে দূর থেকে দেখেছে। অন্য যারা 
এভাবে আত্মদান করল, তাদের নামও সে কোনোদিন শোনেনি । তবু তাদের মতো সেও 
মরতে চায়, অত্যাচারের প্রতিশোধ নেবার জন্য সেও লেখাপড়া ছেড়ে কাজে নেমে 
পড়তে উৎসুক। পিসীমা তাকে বলে, এসব কাজে অধৈর্য হলে চলবে না। তিনি তাকে 
আসন্ন বি-এ পরীক্ষার জন্য লেখাপড়া করতে বলেন এবং নেতাদের কাছে তার বক্তব্য 
জানাতে পরামর্শ দেন। 

কয়েকদিন পর্যস্ত সে তার ছাত্রীনিবাসে ফিরে যায় না। সে কেবলই ভাবে, ছেলেরা 
এমন বীরের মতো প্রাণ দিচ্ছে, মেয়েদের কেন এই সুযোগ দেওয়া হবে না। অভিমানক্ষুব্ধ 
কণ্ঠে সে বলে, নারীপুরুষের সমান অধিকার ও সুযোগের কথা অনেকে মুখে বললেও, 
কাজের বেলায় তাদের কেন বিশ্বাস করা হবে না? বিপ্রবীদল কি এই মনোভাবের উর্ধে 
উঠতে পারবে নাঃ সে দাবী করতে থাকে তাকে চট্টগ্রাম গিয়ে মাষ্টারদার সঙ্গে দেখা করার 
অনুমতি দেওয়া হোক । তিনি মহান বিপ্লবী নেতা। তার কাছে প্রত্যক্ষ সংখামে যোগদানের 
অনুমতি সে আদায় করে নিতে পারবে । এসব কথা যখন সে বলত, তখন তার 
চোখেমুখে আত্মোৎসর্গের এক অদ্ভুত.জ্যোতি ফুটে উঠত, পরম প্রতীতি প্রকাশিত হতো 
যে, সে দেশের মুক্তির জন্য প্রাণ অর্জলিভরে তুলে দিতে পারবে । 

কলিকাতার সর্বপ্রথম ও প্রধান মহিলা কলেজ বেখুনে প্রীতিলতা ছিল অন্যতন শ্রেষ্ঠ 
ছাত্রী। দর্শনশাস্ত্রে সে অনার্স নিয়েছিল। ক্লাসের পরীক্ষায় বাংলা ও দর্শনে সে সব সময় 
প্রথম হতো । সেজন্য সে অধ্যাপিকাদের খুব প্রিয়পাত্রী ছিল। চট্টগ্রাম অন্ত্রাগার দখল ও 
জালালাবাদ যুদ্ধের খবর পাওয়ার পর থেকে লেখাপড়ায় তার শৈথিল্য দেখা দেয়। সে তার 
ছাত্রীনিবাসের মধ্যে বিপ্লবের মন্ত্র প্রচারে বেশী সময় দিতে থাকে । সরকারী বাজেয়াণ্ড বই 
সে বিপ্লবীদের কাছ থেকে যোগাড় করে ছাত্রীদের নিয়মিত পড়াতে থাকে । তার তৈরি 
মেয়েদের চক্রে তখন মেয়েদের সংখ্যা বৃদ্ধি পায়! তাদের কাছ থেকে সে বিপ্রধীদলের 
জন্য টাদা ও সোনার কিছু কিছু অলংকার তুলে দলের অর্থভাগ্তারে দিতে থাকে । 


8৪ 


এই সময় বিপ্লবী “মুগান্তর” দলের ময়মনসিংহ, মুন্শীগঞ্জ ও কলিকাতার কোনো 
কোনো উপদলের মেয়ে-বিপ্রবীদের সঙ্গে প্রীতিলতার পরিচয় হয়। তার মধ্যে কমলা 
চাটার্জি, রেণুকা রায়, তণিমা সেন ইত্যাদির নাম উদ্লেখযোগ্য। চট্টগ্রাম বিপ্রবীদলের সঙ্গে 
যুক্ত কল্পনা দত্ত, সরোজিনী পাল, নলিনী পাল ইত্যাদি গ্রীতিলতার সঙ্গে একই সঙ্গে বেখুন 
কলেজের বারাণসীদাস স্ট্রীটের ছাত্রীনিবাসে থাকত । 

চট্টগ্রাম বিপ্বীদলের অভূতপূর্ব সফল অভিযানে বাংলার অন্যান্য জেলার বিপ্লুবীদলের 
তরুণ সদস্যদের মধ্যে সশস্ত্র সংঘর্ষে যোগ দেবার জন্য বিপুল আগ্রহ সৃষ্টি হয়। সেসব 
দলে প্রধান প্রধান নেতাদের অনেকেই তখন বিনাবিচারে আটক হয়ে বাংলার বিভিন্ন 
আটকখানায় ও কারাগারে বন্দী ছিলেন। এ সব দলের তরুণ সদস্যরা যখন জানতে পারে 
যে, চট্টগ্রাম দলের দুই প্রধান নেতা গণেশ ঘোষ ও অনন্ত সিংহ কলিকাতায় আছেন, তখন 
তারা এ দুই নেতার সঙ্গে যোগাযোগ করার এবং তাদের নেতৃত্বে কলিকাতায় একটি 
বিপ্লবী অভিযানের জন্য উৎসুক হয়ে ওঠে । তারা নিজ নিজ উপদলের নেতাদের নিক্কররিয়তায় 
বিক্ষুব্ধ হয়ে, বিভিন্ন দলের তরুণ বিপ্লবীদের নিয়ে একটি এক্যবদ্ধ সংগঠনে মিলিত হয় । 

তখন এ সব দলের মেয়েদের সঙ্গে চট্টগ্রামের খ্রীতিলতা ও অন্যান্য মেয়েদেরও এক 
যুক্ত সংগঠন হয়। কলিকাতায় কোনো কিছু যুক্ত উদ্যোগে করা হলে, সেই বিপ্লবী 
কর্মকাণ্ডে এই সংগঠন থেকে ছেলেদের সঙ্গে মেয়েদেরও নেওয়ার সিদ্ধান্ত হয়। 

চট্টগ্রামের আত্মগোপনরত নেতা ও কলিকাতার অন্যান্য দলের কর্মোৎসাহী বিপ্লবীদের 
যুক্ত বৈঠকে অল্পদিনের মধ্যে একটি কর্মসূচী গ্রহণ করা হয়েছিল৷ কলিকাতায় যেসব 
বৃটিশ ও বিদেশী হোটেল ছিল, স্থির হয়েছিল নির্ধারিত তারিখে সন্ধ্যার পরে একই সময়ে 
বিপ্রবীরা বোমা, রিভলবার ও পিস্তল নিয়ে এগুলির উপর ঝাঁপিয়ে পড়বে । ইংরেজ 
শাসনামলে অবিভক্ত ভারতের বড় বড় শহরে সরকারী চাকুরী ও ব্যবসায় উপলক্ষে যেসব 
ইংরেজ ও বিদেশী বসবাস করত, তাদের নিজস্ব ক্লাব ছিল। সেখানে ভারতীয়দের 
প্রবেশাধিকার ছিল না। কোনোটির ফটকে-ফলকে লেখা থাকত, “ভারতীয় ও কুকুরের 
প্রবেশ নিষেধ” । বিপ্রবীরা মনে করত, এসব ক্লাবে বা অন্যান্য স্থানে সমবেত ইংরেজ 
নরনারীকে হত্যা করে দেড় শত বৎসরের শোষণ, নির্যাতন ও নিপীড়নের তারা প্রতিশোধ 
গ্রহণ করবে এবং এরকম অভিযান যত বেশী হবে, ইংরেজ শাসকরা ততই আতংকগ্রস্ত 
হবে এবং শেষ পর্যন্ত তারা এই দেশ ত্যাগ করে চলে যাবে-_ দেশ হবে পরশাসনের 
শৃঙ্খলমুক্ত । কলিকাতার পরিকল্পনার মধ্যেও বিপ্লবীদের এ বিশ্বাস ছিল। 

দেশের জন্য বুকের রক্ত হেলায় বিলিয়ে দেবার জন্য সেদিন প্রীতিলতা ও অন্যান্য 
যেসব মেয়ে-বিপ্রবী চঞ্চল হয়ে উঠেছিল, তাদের যখন এই সিদ্ধান্ত জানানো হল, তখন 
তাদের চোখেমুখে ফুটে উঠেছিল অপূর্ব বৈপ্লবিক আত্মদানের জন্য গভীর নিষ্ঠার এক 
ভাস্বর দীপ্তি। অধীর আগ্রহে প্রীতিলতা তখন এ পরম শুভক্ষণটির জন্য অপেক্ষা করছিল । 
তার চোখে তখন ঘুম নেই । কয়েক মাস পরই 'দর্শনে' অনার্স নিয়ে তার বি-এ পরীক্ষা । 

কিন্তু লেখাপড়া, পরীক্ষা সবই তার কাছে হয়ে উঠেছিল অর্থহীন। পরাধীন মাতৃভূমির 
বন্ধনশৃঙ্খল ছিন্ন করার জন্য কখন সে নিজেকে উজাড় করে ঢেলে দিতে পারবে, কখন 
তার সেই কামনা পরিতৃপ্ত হবে, গ্রীতিলতা তখন সেই কথাই তার কলিকাতাস্থ 
ছাত্রীনিবাসের খোলা ছাদে বসে বসে অনেক রাত পর্যন্ত ভাবত । সেখানে মাঝে মাঝে 
বেজে উঠত করুণ সুরে গ্রীতির হাতের বাঁশী । গভীর রাতে মেয়েদের ছাত্রীনিবাস থেকে 
ধর বাশীর সুর কোনো বিনিদ্র প্রতিবেশীকে বিস্মিত করত। এজন্য কোনো কোনো সময় 
মহিলা-সুপারিনটে নডেনটের তিরক্কারও গ্রীতিকে সহ্য করতে হয়েছে। 

কিনতু "তুচ্ছ আমার প্রাণ দেশের জন্য দেব" এই যার পথ, তার কাছে সেসব ছিল 
অতি স্বাভাবিক প্রাপ্য । মাঝে মাঝে সে খবর নিত, অভিযানের এত দেরি হচ্ছে কেন। 

বাংলার সবগুলি বিপ্লবীদল প্রধানতঃ মধ্যবিত্ত শ্রেণীর যুবক ও ছাত্রদের নিয়ে গঠিত 
হতো। তাই আদর্শ লক্ষ্যের অভিজ্ঞতা সত্তেও ব্যক্তিগত নেতৃত্বের লোভ এবং দলগত 
প্রতিষ্ঠা লাভের জন্য সশস্ত্র বিপ্লবে বিশ্বাসীদের মধ্যেও যুগান্তর, অনুশীলন, শ্রীসংঘ, বেঙ্গল 
ভলানটিয়ার্স ইত্যাদি দল ও উপদলের সৃষ্টি হয়েছিল; বিভিন্ন বিপ্লবীদল তাদের সংগৃহীত 
অস্ত্র, অর্থ ও সদস্য-সংখ্যা গোপন রাখত) সুযোগ পেলে এক দলের অন্ত নিষিদ্ধ বই, 
সাইকেল ও অন্যান্য জিনিসপত্র এ দলের সদস্যকে নানাভাবে বুঝিয়ে নিজ দলে টেনে 
নিয়ে আসার সঙ্গে সঙ্গে তার কাছ থেকে নিজ দলের জন্য নিয়ে আসত । 

১৯৩০-এর এপ্রিল মাসে চট্টগ্রাম বিপ্লবীদলের বিশ্ময়কর সাফল্যের পরে, অবিভক্ত 
বাংলার অন্যান্য জেলার বিপ্লবীদের মধ্যে এক নতুন উন্মাদনা ও কর্মচাঞ্চল্য জেগেছিল, তা 
আগেই বলা হয়েছে। কিন্তু কলিকাতার বিদেশী হোটেল আক্রমণ পরিকল্পনা কার্যকরী 
করার সময় কলিকাতায় আত্মগোপনরত চট্থামের বিপ্রবী নেতারা যদি নেতৃত্ব দেন, তখন 
কলিকাতায় সংগঠিত এ বিপ্লবী অভিযানের কৃতিত্ব হবে চট্টগ্রাম বিপ্রবীদলের_ কোনো 
কোনো বিপ্রবী নেতার কাছে তা স্বীকার করা কঠিন বলে মনে হয়। 

সেজন্য খুলনার বিপ্রবীদলের কলিকাতায় অবস্থানরত নেতা ও সদস্যরা নিজেরা 
এককভাবেই কলিকাতায় একটি বৈপ্লবিক কাজের সিদ্ধান্ত গ্রহণ করে। 

তখন কলিকাতার ইংরেজ পুলিশ কমিশনার চার্লস টেগার্ট বাঙ্গালী বিপ্লবীদের উপর 
চরম অত্যাচারের জন্য অত্যন্ত কুখ্যাত হয়ে উঠেছিল । সেজন্য যুগান্তর বিপ্লবীদলের 
বিভিন্ন শাখা থেকে এই টেগার্টকে হত্যার বহু পরিকল্পনা হয়। একবার চট্টগ্রাম 
বিপ্রবীদলের জুলুদা (নগেন সেন, কোয়েপাড়া, চট্টথ্রাম) ও অনন্ত সিংহ এবং কলিকাতা 
যুগান্তর দলের দুইজন বিপ্লবী দেবেন দে* ও গোপীনাথ সাহা__ এই চারজন মিলে টেগার্ট- 


*. ১৯২৩-এ ডিসেম্বরে বেলা ১১টায় চট্টগ্রাথ পাহাড়তলীর “টাইগার-পাসে' যে রেলওয়ে 
ডাকাতিতে বিপ্লুবীরা ১৭ হাজার টাকা সংগহ করেছিল, তাতে চট্টগ্রামের বিপ্লবী উপেন ভট্টাচার্য 
(কয়েক বৎসর পূর্বে স্বগ্রাম বেতাগী, উট্টগ্রাম-এ পরলোকগত), অনত্ত সিংহ ও রাজেন দাসের সঙ্গে 
এই দেবেন দে (খোকাদা) ছিলেন। স্বাধীন ভারতে দেবেন দে বিধানসভার সদস্য নির্বাচিত 
হয়েছিলেন । 

হত্যার সিদ্ধান্ত নিয়েছিলেন । তীদের এই প্রচেষ্টা নিজেদের সাংগঠনিক কিছু ক্রটির জন্য 
ব্যর্থ হয়। পরে ১৯২৪ সালের ১২ই জানুয়ারী বিপ্লবী গোগীনাথ অনেক দিন পর্যন্ত গোপনে 
টেগার্টের গতিবিধি লক্ষ্য করেছে। তার সাথীদের কাছে সে বলত, যেমন করেই হোক 
সে টেগার্টকে হত্যা করবে। কিন্তু তার এতদিনের সেই কামনা সেদিন পূর্ণ হয়নি। টেগার্ট 
ছিল ইংলন্ডের কুখ্যাত গোয়েন্দা সংস্থা “ক্কটল্যাণ্ড ইয়ার্ডের” শিক্ষিত অত্যন্ত কুখ্যাত 
পুলিশ কর্মচারী । তার সম্পর্কে অনেক প্রচলিত কাহিনীর অন্যতম হল, সে কোন্‌ রাস্তা 
দিয়ে কলিকাতায় চলাফেরা করবে তা বিশেষভাবে গোপন রাখত এবং অনেকটা তার 
মতো চেহারার অন্য একটি ইংরেজকে তার মতো একই পোষাকে সজ্জিত করে, একই 
রঙ ও নম্বরের অন্য একটি মোটরে করে তার নিজের গাড়ির আগে চলতে দিত। চার্লস 
টেগার্টের বদলে সেদিন গোপীনাথের অব্যর্থ গুলীতে নিহত হয়েছিল মিঃ ডে নামে অন্য 
একজন ইংরেজ । পথেই গোপীনাথ ধৃত হয় এবং দেশের বিশিষ্ট নেতৃবৃন্দের সকল 
আবেদনকে অগ্রাহ্য করে ইংরেজ সরকার তাকে ফীসি দেয়। 

তারপর অন্যান্য বিপ্লবীদলের অন্যান্য প্রচেষ্টাও সফল হয় না। তাই টেগার্টকে হত্যা 
করা তখন বাংলার বিপ্রবীদলের কাছে জরুরী ও দলের মর্যাদা বৃদ্ধির সহায়ক বলে মনে 
হতো। 

এইজন্যই খুলনার বিপ্রবীরা গোপনে টেগার্ট হত্যার পরিকল্পনা গ্রহণ করেছিল। 
চট্টগ্রাম বিপ্লবীদলের সঙ্গে অন্যান্য বিপ্রবীদলের মৃত্যুপাগল দেশপ্রেমিকেরা কলিকাতার 
বিদেশী হোটেল আক্রমণের জন্য যে মিলিত সিদ্ধান্ত নিয়েছিল, খুলনার দলও তাতে শরিক 
ছিল। তাই এ পরিকল্পনা কার্যকরী করার পূর্বেই তারা টেগার্ট-হত্যার কাজ শেষ করা ঠিক 
করেছিল । এই কাজের দায়িত্ব দেওয়া হয়েছিল, খুলনার ছাত্র-বিপ্রবী অনুজা সেনকে। 
১৯৩০-এর আগষ্ট মাসে কলিকাতা ডালহৌসী ক্কোয়ারের পাশ দিয়ে যখন টেগার্টের 
উপর নিক্ষেপ করে । কিন্তু এই হাত-বোমার সলিতা কিছু ক্রটিপূর্ণ থাকায়, বোমার 
বিস্ফোরণে অনুজা সেনের ঘটনাস্থলেই মৃত্যু হয়। বোমার ছোট কিছু টুকরা গিয়ে 
মোটরের কাচ সামান্য ভাঙ্গে এবং অক্ষতদেহে টেগার্ট রক্ষা পেয়ে যায়। 

এই ঘটনার ফলে, কলিকাতার যে বিপ্রবী কাজে মেয়েদেরও অংশ গ্রহণের কথা ছিল, 
তা আর সম্ভব হয় না। 

অনুজা সেন নিজের মৃত্যুহীন প্রাণের বিনিময়ে যে ইংরেজ কর্মচারীটির প্রাণ নিতে 
পারলেন না, সে এই উপলক্ষে নতুন হিংস্রতা ও নগ্ন বর্বরতা নিয়ে কলিকাতার বিপ্লবীদের 
উপর ঝাঁপিয়ে পড়ল। টেগার্ট কলিকাতার বুকে এমন এক সন্ত্রাসের রাজত্ব কায়েম করল 
যে, বিপ্লবীদলের সঙ্গে বিন্দুমাত্র সম্পর্ক যেসব ছাত্র অথবা তরুণদের ছিল, তাদের 
নির্বিচারে গ্রেপ্তার করা ও অকথ্য নির্যাতন চলতে লাগল । মধ্যকলিকাতার এক তরুণ 
সমাজসেবী হিসাবে তখন বিশেষ জনপ্রিয় একজন ডোক্তার নারায়ণ রায়) বিপ্রবীর বাড়ীতে 
টেগার্টের উপর নিক্ষিপ্ত বোমার কারখানা গোয়েন্দা পুলিশরা আবিষ্কার করতে পারল । 


৪৭ 


[এখানে উল্লেখ করা যেতে পারে, ১৯৩০-এর ডিসেম্বরে চট্টগ্রামের বিপ্রবী রামকৃষ্ণ বিশ্বাস 
ও কালীপদ চক্রবর্তীকে যখন তৎকালীন অন্যতম প্রাদেশিক পুলিশপ্রধান মিঃ ক্রেগকে 
হত্যা করতে পাঠানো হয়েছিল, তাদের কাছেও এই কারখানায় তৈরী এঁ নূতন ধরনের 
চারটি হাতবোমা ছিল || এই ব্যাপারে ধৃত ব্যক্তিদের নিয়ে সরকার বিখ্যাত “ডালহৌসী 
স্কোয়ার বোমার মামলা” শুরু করল মাসখানেকের মধ্যেই। 

এই সন্ত্রাসের রাজত্বের মধ্যে কলিকাতার মেয়ে-বিপ্রবী সদস্য ও সমর্থকরা অসীম 
সাহসের সঙ্গে আত্মগোপনরত বিপ্রবীদের আশ্রয়স্থল যোগাড় করা, অস্ত্রশস্ত্র নিরাপদে 
স্থানান্তরিত করা ও যোগাযোগ রক্ষার কাজ সফলভাবে করেছিল। প্রীতিলতা ও তার সাথী 
মেয়েরা তখন অর্থ ও নিজেদের গায়ের অলংকার খুলে বিপ্লবী কাজের জন্য দান 
করেছিল। 

এসময় আত্মগোপনরত একজন চট্টগ্রাম বিপ্লবীর সঙ্গে অন্য একজন আত্মগোপনকারী 
বিপ্রবীর সঙ্গে জরুরী সাক্ষাতের দরকার হয়। কলিকাতায় পুলিশ তৎপরতার তীব্রতা 
বিবেচনায় স্থির হয়, দক্ষিণ কলিকাতায় সন্ধ্যায় অতি জনসমাকীর্ণ একটি “কার্ণিভেলে” এ 
সাক্ষাতের জন্য উভয়ে মিলিত হবে। মেয়ে-বিপ্রবী সমর্থকরা তাদের সেখানে আনা- 
নেওয়ার কাজ করবে । কলিকাতা পুলিশের এক *ইনস্পেকটরের ও তার ভাইয়ের মেয়ের 
একটি পড়ত আই-এ, অন্যটি ম্যাদ্রিক পরীক্ষার্থিনী। এই দুর্টি মেয়েই তাদের বিপ্লবী 
তরুণ আত্মীয় মনোরঞ্জন রায়ের মারফত বিপ্লবীদলের সঙ্গে যুক্ত ছিল। তারা তাদের 
পিতার সঙ্গে গল্পের ছলে বিপ্লবীদের বিরুদ্ধে পুলিশী তৎপরতার কিছু কিছু গোপন সংবাদ 
সংগ্রহ করে বিপ্রবীদের দিত। চট্টগ্রামের বিপ্লবী তরুণটিকে এঁ “কার্ণিভেলে” নেওয়ার 
দায়িত্ব এই দুই বোন নিয়েছিল। “কার্ণিভেলের” বিচিত্র আলোকসজ্জা ও বহু নরনারীর 
ভিড়ের মধ্যে বিপ্লবী তরুণটিকে নিয়ে স্বাভাবিক দর্শনার্থীর মতো তারা ঘুরতে থাকবে । 
অন্য বিপ্রবীটিকে নিয়ে আর একটি মেয়ে আসবে । সে ছিল তখনকার দিনের সুপ্রসিদ্ধ 
একজন বাংলা ও্পন্যাসিক ও কলিকাতা হাইকোর্টের বড় এডভোকেটের মেয়ে স্কটিশ চার্চ 
কলেজের বি-এ ক্লাশের ছাত্রী । এই তিন জন মেয়েই প্বীতিলতাদের মেয়ে বিপ্রবী চক্রের 
সদস্যা হিসাবে পরিচিতা ৷ তারা সেখানে ঠিক সময়মত পৌছায় এবং ভিড়ের মধ্যে মিশে 
গিয়ে ঘোরাফিরা করতে থাকে । চট্টগ্রামের একজন দক্ষ গোয়েন্দা পুলিশ ইনস্পেকটার 
চট্টগ্রামের যেসব আত্মগোপনরত বিপ্লবী কলিকাতায় ছিল, তাদের খোজে তখন 
কলিকাতায় এসেছিল। সেই লোকটি সম্ভবতঃ এঁ কার্ণিভেল দেখার জন্যই এ সন্ধ্যায় 
সেখানে গিয়েছিল । কলিকাতার গোয়েন্দা বিভাগের ইনস্পেকটরের মেয়েদের যে বড়, 
সে হঠাৎ দূর থেকে তাকে চিনতে পারে । কারণ তার বাবার সঙ্গে আলাপ করতে এ 


* এই পুলিশ ইনস্পেকটর ছিলেন সম্পর্কে মনোরঞ্জন রায়ের কাকা । প্রেসিডেন্সি কলেজে 
পড়ার সময় কিছুকাল মনোরঞ্জন রায় তার বাড়িতে থাকতেন । এই সময় ছাত্রী দু'জন বিপ্লবীদলের 
সংস্পর্শে আসে । 


৪৮ 


লোকটি কয়েকদিন আগেই তাদের বাসায় গিয়েছিল এবং কি কারণে তাকে দায়িত্ব দিয়ে 
কলিকাতায় পাঠানো হয়েছে, তা বলতে মেয়েটি শুনেছিল। মেয়েটি হঠাৎ চট্টথামের 
আত্মগোপনরত বিপ্লবী তরুণটির হাতখানা অত্যন্ত অন্তরঙ্গভাবে নিজ হাতের মধ্যে নিয়ে 
তাকে ঠিক বিপরীত দিকে টেনে নিয়ে জোরে জোরে চলতে থাকে । তরুণটি খুবই বিব্রত 
হয়ে তার সঙ্গে এগিয়ে যেতে থাকে, কারণ কোনো তরুণী মেয়ের পক্ষে তখন কোনো 
বিপ্লবী ছেলেকে এভাবে হাত ধরে টেনে নেওয়া স্বাভাবিক ছিল না। তার ছোট বোনটিও 
এক বাহির-পথ। মেয়েটি তাড়াতাড়ি একটি অপেক্ষমাণ ট্যাকসিতে তরুণটি ও তার 
ছোটবোনকে নিয়ে উঠে পড়ে, চালককে আদেশ দেয় তাদের বাসার ঠিকানায় যেতে । 
ট্যাক্সি ছেড়ে দেবার পর মেয়েটি সব ঘটনা খুলে বলে এবং আর একটু দেরী করলেই 
কিভাবে এঁ চট্টগ্রামের গোয়েন্দা ইনস্পেকটারের সামনে তারা পড়ে যেত সেই কথাই 
বলে। তরুণটির নিরাপত্তার জন্য মেয়েটি তাকে নিয়ে যায় সোজা তাদের বাসায় । সে 
জানত তার বাবাও তখন কর্তব্যপালনের জন্য বাড়িতে অনুপস্থিত থাকবে । তাদের পাড়ায় 
যে গোয়েন্দা ও অন্যান্য পুলিশ কর্মচারীদের কোয়ার্টার, তাতে কোনো বিপ্লবীর যে 
আত্মগোপন করে থাকা সম্ভব তা সন্দেহ করা কারও পক্ষেই সম্ভব নয়৷ মেয়েটি তাদের 
একটি সাধারণতঃ অব্যবহৃত ছোটঘরে তরুণটির এ রাত্রিতে ও পরদিন (কারণ তখন 
আত্মগোপনরত কোনো বিপ্রবী দিনে কোথাও চলাফেরা করত না) থাকা-খাওয়ার ব্যবস্থা 
করে। প্রীতিলতা ও অন্যান্য বিপ্রবীদলের মেয়েরা এইভাবেই তখন মেয়েদের স্বাধীনতা 
সংগ্রামের কাজে উদুদ্ধ করে তুলেছিল । 

“চট্টগ্রাম অস্ত্রাগার লুগ্ঠন মামলা” তখন চট্টগ্রামের বিশেষ আদালতে শুরু হয়ে 
গেছে। প্রতিদিনকার দৈনিক সংবাদপত্রে বড় বড় শিরোনামায় এ মামলার খবর পরিবেশিত 
হচ্ছে। এ সব খবর রোজ পড়তে পড়তে চট্টগ্রামে গিয়ে গোপনে বিপ্লবীদলের নেতার 
সঙ্গে দেখা করে প্রত্যক্ষ কাজে যোগ দেবার জন্য প্রীতিলতা ও কল্পনা দত্ত অস্থির হয়ে 
ওঠে । দু'জনেই ভাল ছাত্রী। কল্পনা উট্টগ্রামের ডাঃ খাস্তগীর বালিকা বিদ্যালয় থেকে 
ম্যাট্রিকে পনর টাকা বৃত্তি পেয়ে তখন বেখুন কলেজের আই-এস-সি ক্লাসে পড়ছে এবং 
দু'জনই ১৯৩১-এ শেষ পরীক্ষার (বি-এ ও আই-এস-সি) জন্য তৈরী হচ্ছে। কিন্তু পড়ায় 
তাদের মন নেই, প্রাণদানের অভিযানে যাবার জন্য তারা উদৃত্বীব। চট্টগ্রামে গোপনে 
অবস্থানরত প্রধান নেতা সূর্য সেনের জন্য তখন পুলিশ গেজেটে তাকে জীবিত অথবা মৃত 
অবস্থায় ধরার জন্য পুরস্কারের পরিমাণ বাড়িয়ে ৫০০০ টাকা থেকে ৭৫০০ করা হয়েছে। 
চট্টখ্রামের যে বিপ্লবীচত্র কলিকাতায় ছিল তিনি তাদের সঙ্গে তখনও যোগাযোগ রক্ষা 
করছিলেন । তার কাছে প্রীতিলতাদের আবেদন জানানো হলে, তিনি বলেন, এখনও সময় 
আসেনি, সময় হলেই তিনি খবর দেবেন। 


বীরকন্যা-৪ ৪৯ 


ইতিমধ্যে গোপন এক দায়িতৃপূর্ণ কাজের ভার এ কলিকাতা চক্রের উপর চট্টগ্রাম 
থেকে দেওয়া হয় ৷ জালালাবাদ সংঘর্ষের পরে মাষ্টারদা সূর্য সেনের পরিচালনায় চট্টথ্রামে 
আরও বিপ্লবী সংঘর্ষের প্রয়োজনে গোপনে বোমা তৈরী চলছিল । তার জন্য অত্যন্ত জরুরী 
এক অংশ “গান-কটন”। চট্টগ্রামের বিপ্রবীরা এই জিনিসটি তৈরী করতে বার বার ব্যর্থ 
হচ্ছিল। তখন কলিকাতায় খবর দেওয়া হয় এবং সেখানকার অভিজ্ঞ সদস্যদের উদ্যোগে 
“গান-কটন” বেশ কিছু পরিমাণ তৈরী করে পাঠাবার নির্দেশ মাষ্টারদা পাঠিয়েছিলেন। 

“গান-কটন” তৈরী করার জন্য তৎকালীন কলিকাতার সর্বপ্রধান উঁষধ প্রস্তুতের 
কারখানা থেকে প্রয়োজনীয় রাসায়নিক দ্রব্যাদি সংগ্রহ করার জন্য যথেষ্ট অর্থের প্রয়োজন 
হয়। এই অর্থ সংগ্রহের দায়িত্‌ গ্রীতিলতাদেরও দেওয়া হয়। গরীব কেরানীর মেয়ে 
প্রীতিলতা । সে মাসে কুড়ি টাকা বৃত্তি পায় আর বাবার কাছ থেকে মনিঅর্জার আসে 
কোনোমাসে দশ, কখনও পনের টাকা । তার হাতে দু'থানা করে ব্রোপ্জের উপর পাতলা 
সোনার পাত বীধানো চুড়ি, গলায় সরু একখানা সোনার চেন-হার। অর্থ সংগ্রহ করতে 
গিয়ে প্রীতিলতা প্রথমে হাতের দু'খানা চুড়ি ও গলার হারখানা দিয়ে দেয়। তারপর সে 
অন্যান্য মেয়েদের কাছ থেকে সহজেই অলংকার সংগ্রহ করতে পারে । 

“গান কটন” তৈরী করার কাজে সাধারণতঃ বিজ্ঞানের ছাত্র-ছাত্রী বিপ্রবীদেরই নেওয়া 
হতো। মেয়েদের মধ্যে আই-এস-সির ছাত্রী কল্পনা দত্তকে এ কাজে নেওয়া হয়। 
প্রীতিলতা বিজ্ঞানের ছাত্রী না হলেও, পর প্রত্যক্ষ কাজে যোগ দেবার জন্য দাবী করতে 
থাকে । সে বলে, তাকে শিখিয়ে দিলে সে ঠিক পারবে । তবু দলের পূর্ব অভিজ্ঞতায় দেখা 
গেছে, বি-এস-সি ক্লাসের ছাত্র তারকেশ্বর দস্তিদার* ১৯৩০-এ চট্টগ্রাম অত্যুথানের 
কয়েকদিন পূর্বে আরেকজন বিপ্লবী অর্ধেন্দু দস্তিদারের সঙ্গে বোমা তৈরী করতে গিয়ে এক 
বিস্ফোরণে গুরুতরভাবে দগ্ধ হয় । তাদের প্রাণসংশয় হয়েছিল৷ তাই শ্রীতিলতাকে এ 
কাজে নেওয়ার ব্যাপারে দলের আপত্তি ছিল। কিন্তু প্রীতি এমনভাবে আগ্রহ প্রকাশ 
করেছিল যে, শেষ পর্যন্ত তার দাবী মেনে নিতে হয়। অল্প আয়াসেই প্রীতিলতা এ 
রাসায়নিক প্রক্রিয়া আয়ত্ত করতে পারে । কলিকাতার তৈরী এ “গান-কটন” চট্টগ্রামে 
পাঠানো হলে, তার কার্যকারিতা লক্ষ্য কর মাষ্টারদা খুব প্রশংসা করে কলিকাতায় খবর 
দিয়েছিলেন। 


[৬] 
তণকালীন ইংরেজ পুলিশ ডি-আই-জি মিঃ ক্রেগ সরকারী কাজে ১৯৩০-এর 
ডিসেম্বরে চট্টগ্রাম এসেছিল । চট্টগ্রাম বিপ্রবীদলের পক্ষ থেকে তাকে হত্যা করার সিদ্ধান্ত 
হয়। সূর্য সেন এই কাজের দায়িত্ব দুইজন সাহসী বিপ্লবী তরুণের উপর দিয়েছিলেন। মি. 


* ১৯৩৪-এর ১২ই জানুয়ারী চট্টথাম জেলে সূর্ধ সেনের সঙ্গে তারকেশ্বর দস্তিদারের ফাসী 
হয়। এর কয়েক মাস পূর্বে আত্মগোপনরত কল্পনা দত্ত ও তারকেস্বর দক্তিদারের সঙ্গে সশস্ত্র পুলিশ- 
বাহিনীর সঙ্গে অনেকক্ষণ গুলী বিনিময়ের পরে তাদের দুইজন খেপ্তার হয়ে ধায়। বিচারে 
তারকেশ্বরের ফাসী ও কল্পনা দত্তের যাবজ্জীবন দ্বীপান্তর হয়। 

ক্রেগ যখন চট্টগ্রাম থেকে কলিকাতা ফিরবার পথে চাদপুর স্টেশনে যাবে, তখন তাকে 
আক্রমণ করার নির্দেশ দেওয়া হয়। বিপ্রবী তরুণরা রিভলভার ও বোমা নিয়ে গোপনে 
চট্টগ্রাম থেকে চাদপুরে যায়। 

জালালাবাদ সংঘর্ষের পরে চট্টগ্রাম-বিপ্রবীদের যে অংশ আত্মগোপনে ছিল+ তারা 
কখনও নিক্রিয় থাকতে রাজি হয়নি । যখনই সম্ভব তখনই ইংরেজ রাজকর্মচারী হত্যা 
করতে হবে, তাদের মধ্যে এমন ত্রাস সৃষ্টি করতে হবে, যাতে তারা এই দেশের 
শাসনভার ছেড়ে চলে যায় এবং এইভাবেই দেশে আসবে ঈন্সিত স্বাধীনতা । কার্যক্রমকে 
অব্যাহত রাখার জন্য এবার লক্ষ্য হল ক্রেগ। 

তরুণ বিপ্লবী কালীপদ চক্রবর্তী চট্টগ্রাম অন্ত্রাগার দখলের দিন থেকে জালালাবাদ 
সংঘর্ষ পর্যন্ত সব অভিযানে অংশগ্রহণ করে তখন আত্মগোপন করছিল । অন্য বিপ্লবী 
রামকৃষ্ণ বিশ্বাস (দু'জনেরই বাড়ী চট্টগ্রাম বোয়ালখালী থানার সারোয়াতলী গ্রামে) ১৮ই 
এপ্রিল, ১৯৩০ ইং তারিখের বিপ্লবী অভ্যু্থানের আয়োজনে বোমা তৈরী করতে গিয়ে 
গুরুতরভাবে দগ্ধ হয়েছিল। একজন দেশপ্রেমিক চিকিৎসক অনেক কষ্টে রামকৃষ্ণ 
বিশ্বাসকে বিভিন্ন গোপন আস্তানায় রেখে পুলিশের দৃষ্টি এড়িয়ে নিরাময় করে তোলেন। 
অভ্যুথানের দিন পর্যন্ত রামকৃষ্ণ বিশ্বাস শয্যাশায়ী থাকায়, এই অন্যতম শ্রেষ্ঠ বিপ্লবী 
তরুণকে তাতে যোগদানের অনুমতি দেওয়া সম্ভব হয়নি। পুলিশ এ বিস্ফোরণের সংবাদ 
পেয়ে তার বিরুদ্ধে এক মামলা দায়ের করে শহর ও গ্রামের বহুস্থানে খানাতন্লাসী চালায়, 
কিন্তু বিপ্লবীদলের নিখুত সাংগঠনিক শক্তির জন্য রামকৃষ্ণের কোনো সন্ধান পায় না। 
রামকৃষ্ণ বিশ্বাস সুস্থ হওয়ার পরে আত্মগোপনরত বিপ্লবীদের সঙ্গে তার সক্রিয় যোগাযোগ 
প্রতিষ্ঠিত হয়। ক্রেগ হত্যার কাজে দলের নেতা এই বিশিষ্ট ও পরীক্ষিত বিপ্লবীকেও 
নির্বাচিত করেন। টাদপুর রেলষ্টেশন সেদিন ছিল ঘন কুয়াসায় ঢাকা। যে প্রথমশ্রেণীর রেল 
কামরায় ক্রেগ বসেছিল, তার সঠিক বিবরণ বিপ্রবী দল আগেই সংগ্রহ করেছিল । গাড়ি 
টাদপুর স্টেশনে থামার সঙ্গে সঙ্গেই বিপ্রবী তরুণদ্বয় তড়িখবেগে এ কামরায় প্রবেশ করে। 
ক্রেগ তার দেশীয় অন্যান্য ইংরেজদের মতো সদাজাগ্ধত ও ভীত অবস্থায় কামরার শেষ 
দিকে কোণায় বসেছিল। এঁভাবে দু'জন তরুণকে গাড়ির দরজা খুলতে দেখেই সে দ্রুত 
রেলের পায়খানার মধ্যে পালিয়ে গিয়ে ভিতর থেকে দরজা বন্ধ করে দেয় । ক্রেগের সঙ্গে 
তার সাহায্যের জন্য এক বাঙ্গালী পুলিস ইনস্পেকটর তারিণী মুখাজীও ছিল। দীর্ঘাকায় 
এই লোকটি শীতে ওভারকোট মুড়ি দিয়ে বসেছিল। বিপ্লবীরা ভোরের অস্পষ্ট আলোয় 
তাকেই ক্রেগ মনে করে এবং দু'জনেরই অগ্নিনালিকা তার বুক লক্ষ্য করে একসঙ্গে 
গর্জন করে ওঠে। তারিণী মুখাজীরি সঙ্গে সঙ্গেই মৃত্যু হয়। 

এই তরুণ বিপ্লুবীরা যখন শুনতে পায় যে, তারিণী “বাপরে গেলাম” আর্তনাদ করে 
রক্তাক্ত অবস্থায় গাড়ির মধ্যে এলিয়ে পড়ল, তখন তারা বুঝতে পারে, ইংরেজ ক্রেগ 
নিহত হয়নি। অবিলম্বে তারা গাড়ি থেকে নেমে রিভলভারের কয়েকটি গুলী আকাশের 


৫৯ 


দিকে ছোড়ে! চাদপুর রেল স্টেশন জনশূন্য হয়ে যায়। তারপর তারা স্টেশন থেকে বেরিয়ে 
“ট্রাংক রোড” ধরে চট্টগ্রামের দিকে হেঁটে এগিয়ে আসতে শুরু করে। পথেই কুমিল্লা 
থেকে মোটরে আগত পুলিশের হাতে তারা হঠাৎ অপ্রস্তুতভাবে মেহের কালীবাড়ি 
স্টেশনের নিকট ধরা পড়ে যায় । প্রথম বিচারে সেসনকোর্ট দু'জনেরই ফীসীর হুকুম দেয়। 
পরে হাইকোর্টের আপীলে অন্ততঃপক্ষে তাদের তরুণ বয়স বিবেচনায় উকিলরা তাদের 
প্রাণদণ্ডের আদেশ না দিয়ে অন্য শান্তির জন্য আবেদন করেন। হাইকোর্টের রায়ে রামকৃষ্ণ 
বিশ্বাসের প্রাণদণ্ডের আদেশ বহাল থাকে। কালীপদ চক্রবর্তীর প্রাণদপ্তাদেশ মওকুব হয় ও 
তীকে যাবজ্জীবন ছবীপান্তরের শাস্তি দেওয়া হয় । যদিও তারা দু'জনেই প্রায় এক বয়সী এবং 
যতদূর জানা যায় কালীপদ চক্রবর্তী রামকৃষ্ণ বিশ্বাসের চেয়ে বয়সে কিছু বড় ছিল, তবু 
বিচারপতিরা রামকৃষ্ণকে অনুকম্পা দেখাতে স্বীকৃত হন না। কালীপদ চক্রবর্তীর তখন 
গৌফদাড়ি ওঠেনি আর শরীরও খুব বলিষ্ঠ দেখাত না। রামকৃষণ বিশ্বাসের স্বাস্থ্য ছিল খুব 
ভাল। তার পেশীবহুল সুঠাম দেহ ও মুখে ঘন গোঁফ দেখে তার সঠিক বয়সের চেয়ে 
বেশী দেখাচ্ছিল বলে তার ফাসীর আদেশ পরিবর্তন হয় না। 

মৃত্যুদপ্তাজ্ঞাপাণ্ত রামকৃষ্ণ বিশ্বাসকে কলিকাতা আলীপুর কেন্দ্রীয় কারাগারে রাখা 
হয়েছিল। এ জেলেই তখন আর একজন বিপ্লবী মৃত্যুদণ্ড নিয়ে ফাসীর জন্য অপেক্ষা 
করছিলেন। তিনি ছিলে ঢাকার বিপ্রবীদলের দীনেশ গুপ্ত । পূর্বে চট্টগ্রামের বিপ্রবীদলের এক 
বিশিষ্ট সদস্য মনোরঞ্জন রায়ের যে দেশপ্রেমিক পিসীমার উল্লেখ করা হয়েছে, তিনি এই 
দীনেশ গুপ্তের নিকটআত্মীয়া হিসাবে আলীপুরে প্রায়ই দীনেশ গুপ্তের সঙ্গে দেখা করতে 
যেতেন। 

তারিণী মুখাজীর হত্যাকাণ্ডের বিবরণ সংবাদপত্রে প্রকাশের পরই গ্রীতিলতা সর্বপ্রথম 
এ দুই বিপ্লবীর নাম জানতে পারে । তারপর তাদের মধ্যে রামকৃষ্ণ বিশ্বাসের ফাসীর হুকুম 
যখন বহাল থাকবে বলে পত্রিকা মারফত সে জানতে পারে, তখন থেকে রামকৃষ্ণের জন্য 
প্রীতিলতার দরদী মনে তার জন্য শ্রদ্ধা ও গভীর সহানুভূতি বিশেষভাবে জাগে । 

দলের কাজে প্রীতিলতাকে মাঝে মাঝে এ পিসীমার বাসায় যেতে হতো। পিসীমা 
একদিন গ্রীতিলতাকে বললেন যে, আলীপুর জেলে তিনি মৃত্যুদপ্ডাজ্ঞাপ্রাপ্ত দীনেশ গুপ্তের 
সাথে দেখা করতে গিয়ে শুনে এসেছেন, এ ফাসীর কুঠুরীর পাশেরটিতে চট্টগ্রামের বিপ্রবী 
রামকৃষ্ণ বিশ্বাসকেও রাখা হয়েছে। মৃত্যুপথযাত্রী স্বাধীনতার জন্য এ দুই বিপ্লবীর মধ্যে 
পূর্ব-পরিচয় ছিল না। জীবনে যাদের সঙ্গে সংযোগ হয়নি, একই আদর্শের সূত্রে গীথা হয়ে 
এই দুই তরুণ দেশপ্রেমিকের মধ্যে মিলন সাধন করেছে মহান মরণ । পাশাপাশি 
কুঠুরীতে দিনরাত বন্ধ থেকে তারা দিন গণনা করে মৃত্যুর আর জীবনের শেষ আলাপ চলে 


মৃত্যুভয়হীন এই দু'টি তরুণের । 

কোনো মেয়ে অন্য ছেলে-সদস্যের সঙ্গে কোনো আলাপ করতে পারত না। তবু 
প্রীতিলতার মনে হলো, নিজ মা বোন বাবা ভাইদের মতো আপনজন থেকে বহুদূরে 
কলিকাতার কারাগারে যে বিপ্রবী মৃত্যুর প্রহর গুনছে, ফাসীর পূর্বে তার সঙ্গে যদি একবার 
সে দেখা করতে পারত, সহযাত্রী ও ভগিনীর স্নেহমমতার স্নিগ্ধ প্রলেপ সে কিছুটা দিতে 
পারত । আর নিজেও সে লাভ করতে পারত প্রেরণা, মরণকে হেলায় জয় করার সাহস। 
ছাত্রীনিবাসের কক্ষে বসে কোনোদিন নিভৃতে সে রামকৃষ্ণ বিশ্বাসের ছবি কল্পনা করেছে, 
সারা অন্তর উজাড় করে ঢেলে দিয়েছে শ্রদ্ধা ও অভিনন্দনের পরম অর্থ্য । 

একদিন সে পিসীমার কাছে তার এ ইচ্ছা প্রকাশ করে। পিসীমা পরামর্শ দেন দূর- 
সম্পর্কের বোন পরিচয়ে সে জেল কর্তৃপক্ষের কাছে যদি আবেদন জানায়, তারা তার সঙ্গে 
রামকৃষ্ণের দেখার জন্য অনুমতি দিতে পারে। তা ছাড়া আবেদনে যেন উল্লেখ করা হয় যে 
তার সব আত্মীয়স্বজন বহুদূরে চট্টথামে থাকেন বলে তারা এসে তার সঙ্গে দেখা করতে 
পারছেন না, তাই বোন হিসাবে সে দেখা করতে চায়। 
গিয়ে দেখা করার অনুমতি পায় । 

একই আদর্শ-পথের দুটি সহযাত্রী বিপ্লবী যে শুধু কেউ কাউকে কোনোদিন আগে 
দেখেনি তা নয়, প্রীতিলতা যে বিপ্লবীদলের সদস্যা তাও রামকৃষ্ণ বিশ্বাস জানত না। দেখা 
যে, তার সঙ্গে তার বোন দেখা করতে এসেছে, তখন বিন্ময়-বিমুঢ় হয়ে সে তাকিয়ে 
রইল কলিকাতায় কোনো বোন থাকার কথা নয় । জেলার ও জমাদার যারা প্রীতিকে নিয়ে 
গেছে, তারা দেখল রামকৃষ্ণ ও প্রীতি দু'জনেরই গায়ের রং শ্যামল তাদের মধ্যে জীবনে 
এঁ প্রথম দেখা তা তারা মোটেই সন্দেহ না করে উভয়কেই সহোদর ভাইবোন অথবা অতি 
নিকটাত্মীয় বোন ফাসীর জন্য তৈরী ভাইকে দেখতে এসে দুঃখে নির্বাক হয়ে গেছে মনে 
করল । জেলার ভদ্রলোক কিছুটা বয়স্ক ছিলেন৷ তিনি বললেন, তারা যেন আধ ঘণ্টার জন্য 
বসে কথা বলে, তিনি দূরে বসছেন। প্রথম বিস্য়ের ঘোর কেটে গেলে উভয়ের মধ্যে 
অল্পক্ষণের মধ্যেই আলাপ সহজ হয়ে ওঠে। 

বিপ্রবীদলে যোগদানের পর থেকে প্রীতিলতার রোজনামচা লেখার অভ্যাস হয়। 
বাংলা লিখতে সে ভালবাসত। রোজনামচায় প্রথম দিকে সে লিখত তার মনের বিচিত্র 
চিন্তাধারা, কোনো সময় কবিতা । কোনোদিন আবার লিখতও না । আবার যেদিন রাতের 
নির্জনতায় সে তার খাতা নিয়ে বসত, পৃষ্ঠার পর পৃষ্ঠা তার সুন্দর হস্তাক্ষরে ভরে উঠত, 
উচ্ছাসে, বেদনায়, আশায় ও আকাঙ্ঞকায়। 
জীবনের এক বিশেষ রোমাঞ্চকর ঘটনা । পল পল করে মৃত্যুর ক্ষণ যার এগিয়ে আসছে, 

এই বিপুলা ধরণীর সুন্দর দীন্তি যার জন্য যে-কোনো দিন অকক্থাৎ লুপ্ত হয়ে যাবে, তেমন 
একটি মরণজয়ী বীরের সঙ্গে কথা বলা', মৃত্যুকে তুচ্ছ করার সুদৃঢ় পণের আভাস প্রত্যক্ষ 
করা, শ্রীতিলতার বিপ্রবী জীবনে এক নৃতন উদ্দীপনার সথ্গর করল । রামকৃষ্ণ বিশ্বাসের 
সঙ্গে জেলের মরণ কুঠুরীতে দেখা করে আসার পরে প্রীতিলতা তার রোজনামচায় 
লিখেছিল : 

“বিপ্রবীদলের জনৈক সহযাত্রী যখন আমাকে দেশের মুক্তির জন্য সংগাাম করার 
অপরাধে ব্রিটিশ আইনে মৃত্যুদপ্ডাজ্াপ্াপ্ত রামকৃষ্ণ বিশ্বাসের সঙ্গে দেখা করতে বললেন, 
তখন আমি এক নতুন প্রেরণার শিহরণ বোধ করলাম । আমি তার এক সম্পর্কিত বোন 
হিসাবে নিজের পরিচয় দিয়ে কোনোমতে এই হাস্যময় তরুণ বীরের সঙ্গে দেখা করার 
অনুমতি যোগাড় করি । তার ফীসীর আগে তার সঙ্গে আমার প্রায় চন্লিশবার দেখা হয়েছে। 
তার সুসংযত দৃষ্টি, তগবানে অগাধ বিশ্বাস, শিশুসুলভ সারল্য, আবেগপূর্ণ অন্তর, গভীর 
জ্ঞান ও বিপ্লবের আদর্শে বিশ্বাস আমাকে গভীরভাবে উদ্ুদ্ধ করে । আমি আগের চেয়ে 
আরও দশগুণ বেশী শক্তি নিয়ে এগিয়ে যাওয়ার প্রেরণা তার কাছ থেকে পাই। আমার 
জীবনাদর্শকে পূর্ণতার দিকে নিয়ে যেতে মৃত্যুপথযাত্রী এ দেশপ্রেমিকের সাহচর্য আমাকে 
খুব সাহায্য করেছে। রামকৃষ্ণের ফাঁসীর পরই কোনো বাস্তব বিপ্লবী কাজে যোগ দেবার 
জন্য আমার মনে বিশেষ আগ্রহ জাগে । কিন্তু বি-এ পাশ করার জন্য আরও নয় মাস 
আমাকে কলিকাতায় অপেক্ষা করতে হবে। টেষ্ট পরীক্ষার পর আমি বিপ্লবী কাজে 
যোগদান সম্পর্কে আলাপের জন্য একবার চট্টগ্রামে আসি ।” 

বি-এ নির্বাচনী পরীক্ষার পরে প্রীতিলতা যখন তার বাবা-মাকে দেখবার নাম করে 
কয়েকদিনের জন্য চট্টগ্রাম এসেছিল তখন অন্ত্রাগার দখলের পরে আত্মগোপনরত 
বিপ্লবীদের গ্রেপ্তারের জন্য পুলিশ ও মিলিটারীর তৎপরতা খুব বেড়ে গেছে। গ্রামে গ্রামে 
সন্দেহভাজন ছাত্র ও তরুণদের উপর নানারকম নির্যাতন চলছে, তাদের অভিভাবকরাও 
পুলিশের জিজ্ঞাসাবাদ ও জুলুম থেকে রেহাই পাচ্ছেন না। গ্রেপ্তারের জন্য সরকারী পক্ষের 
পুরস্কার ঘোষণার অর্থের পরিমাণ অনেক বৃদ্ধি পেয়েছে। বিপ্রবীদলের গোপনীয়তা আরও 
কঠোর হয়েছে। আত্মগোপনরত নেতা ও কর্মীদের অত্যন্ত সাবধানে স্থান পরিবর্তন করতে 
হচ্ছে। গ্রীতিলতার সঙ্গে যে তরুণ বিপ্লবী আত্মীয় ভাইটির মারফত সর্বাধিনায়ক মাষ্টারদার 
সংযোগ রক্ষা করা হতো, সেও কিছুদিন পূর্বে জনৈক বিশ্বাসঘাতকের অর্থলোভের দরুন 
ধৃত হয়েছিল। অন্য যেসব ছাত্র ও তরুণকে প্রীতিলতা বিপ্লবীদলের সঙ্গে যুক্ত বলে জানত, 
তাদের একজনকে গোপনে ডেকে এনে, সে তাকে বিশেষ জরুরী প্রয়োজনে মাষ্টারদার 
সঙ্গে দেখা করার জন্য ব্যবস্থা করতে অনুরোধ করে । কিন্তু সেবার মাষ্টারদা তার সঙ্গে 
দেখা করার সুযোগ করতে পারেন না। 

প্রীতিলতা বি-এ-তে “দর্শনে অনার্স নিয়েছিল আগেই বলা হয়েছে । বেখুন কলেজে 
সে ষাণ্মাসিক ও বার্ষিক পরীক্ষায় প্রায় সব বিষয়েই প্রথম দিকে প্রথম স্থান অধিকার করত । 

বি-এ শেষ বর্ষ থেকেই ঘটল চট্টগ্রাম অস্ত্রাগার দখল, জালালাবাদ সংঘর্ষ ও সেই যুদ্ধে 
তার আত্মীয় দাদার শহীদ হওয়ার সংবাদ । তখন থেকে তার লেখাপড়ায় এল শৈথিল্য । 
এবার রামকৃষ্ণ বিশ্বাসের ফাসীর পর থেকে সে বি-এ পরীক্ষা না দেওয়াই স্থির করে 
ফেলে । 

সে ভাবতে থাকে, মাতৃভূমির পরাধীনতার শৃংখল ছিন্ন করার জন্য যখন চলছে সশশ্ব 
সংগ্রাম, বিপ্লবীরা পাঞ্জা ধরছে মৃত্যুর সঙ্গে, তখন বিশ্ববিদ্যালয়ের একটি স্নাতক 
উপাধিলাভের কি মূল্য আছেঃ সাম্রাজ্যবাদী ইংরেজ শাসনে সুপরিকল্পিত উপায়ে দেশের 
শতকরা নব্বইজন নরনারীকেই তো মূর্খ রাখা হয়েছে। তাদের শোষণ ও লুষ্ঠনকে শেষ 
করার জন্য, এই জঘন্য উপনিবেশিক শক্তিকে দেশ থেকে বিতাড়িত করে মুক্ত স্বাধীন 
স্বদেশ প্রতিষ্ঠা করার বিপ্লুবী ও এ্রতিহাসিক কর্তব্য সম্পাদনই আজ মুখ্য; পরীক্ষা পাশ করা 
এমন কিছু জরুরী নয়। তার বিপ্ুবী সাথী ও অন্যান্য শুভানুধ্যায়ী তাকে বলে, দুই বছর 
যখন সে পড়েছে, সেজন্য অনেক অর্থব্যয়ও হয়েছে, তখন পরীক্ষা তার দেওয়াই ভাল 
হবে। পরীক্ষা শেষ করে সে বিপ্রবের কাজে সর্বতোভাবে আত্মনিয়োগ করতে পারবে । 

সকলের অনুরোধে প্রীতিলতা পরীক্ষা দেয় কিন্তু 'অনার্স' পরীক্ষায় সে যোগ দেবে না 
বলে আগেই কলেজ কর্তৃপক্ষকে জানিয়ে দেয়। এই পরীক্ষায় সে যখন সম্মানের সঙ্গে 
(“ডিস্টিন্কসনে”) পাশ করল, তখন অন্যান্যদের চেয়ে সে নিজেও বেশী অবাক 
হয়েছিল। 

বি-এ পরীক্ষার পরে প্রীতিলতা চট্টথামে ফিরে এলে তার বাবা মা নিজেদের জ্যেষ্ঠ 
কন্যাকে কাছে পেয়ে বিশেষ আনন্দিত হলেন। ছোট ভাইবোনেরাও মমতাময়ী এই বড় 
বোনের সঙ্গ সব সময় পাবে জেনে খুশী হলো। কিন্তু আগের প্রীতিলতা যেন নেই। সদা 
হাস্যমী এই মেয়েটির মুখে কি এক গভীর চিন্তার ছাপ, চোখের দৃষ্টি উদাস। তার 
ছাত্রীনিবাস ও কলেজী জীবনের খুঁটিনাটি কাহিনী সে আগের মতো সোৎসাহে আর বর্ণনা 
করছে না। এক নৃতন শ্রীতিলতার রূপ পরিবারের সকলের কাছে পরিস্ফুট হয়ে উঠল। 

অতীতে ম্যাট্রিক ও আই-এ পরীক্ষার পরে তার প্রৌঢ় পিতা যেমন তার বিবাহের 
প্রচেষ্টা করেছিলেন, এবারও তা শুরু হলো । মধ্যবিত্ত পিতার দ্বিতীয়া ও তৃতীয়া কন্যাও 
তখন সামাজিক বিচারে বিবাহযোগ্য হয়ে উঠেছে। তাই তিনি ক্রমে ক্রমে এক একটিকে 
পাত্রস্থ করে ভার লাঘব করতে চান। 

এদিকে প্রীতিলতা ফিরে আসার পর থেকেই মাষ্টারদার সঙ্গে দেখা করার জন্য 
উদ্যোগ নিয়েছে । এবার তাকে জানানো হয় যে, তিনি কিছুদিনের মধ্যে তার সঙ্গে সাক্ষাৎ 
করবেন। শ্রীতিলতা ফিরে আসবার পরে একই উদ্দেশ্যে চট্থামের বিপ্লবী ছাত্রী কল্পনা দত্ত 
বেখুন কলেজ থেকে বদৃলী- পত্র নিয়ে চট্টগ্রাম কলেজে ভর্তি হয়। তখন নূতন একটি মধ্য 
ইংরেজী বালিকা বিদ্যালয় দানশীল ও বিদ্যোৎসাহী অপর্ণাচরণ দের উদ্যোগে চট্টগ্রামের 

নন্দনকানন* এলাকায় প্রতিষ্ঠিত হয় । প্রীতিলতা এঁ বিদ্যালয়ে প্রধানা শিক্ষয়িত্রীর পদে 
নিযুক্ত হয়। 

ভগিনী পরিচয়ে প্রীতিলতা যে শহীদ রামকৃষ্ণ বিশ্বাসের সঙ্গে ফাসীর আগে কয়েকবার 
দেখা করতে পেরেছিল তা চট্টগ্রামের বিপ্লবী নেতারা আগেই খবর পেয়েছিলেন । মাষ্টারদা 
প্রীতির কাছ থেকে তার বিবরণ শোনবার জন্যও উৎসুক ছিলেন। অন্যদিকে গ্রীতিলতা ও 
কল্পনা দত্ত দুইজনই চট্টগ্রামে ফিরবার পর থেকে প্রত্যক্ষ কাজ করার জন্য দাবী প্রকাশ 
করে চলেছে। 

অবশেষে চট্টগ্রামের বিপ্রবীদের তৎকালীন অন্যতম প্রধান কেন্দ্র ধলঘাটের এক 
গোপন ঘাটিতে সূর্য সেনের সঙ্গে গ্রীতিলতার সাক্ষাতের ব্যবস্থা হয়। শহর থেকে 
সাবধানে সে তার নিজ গ্রামের বাড়িতে যাবার নাম করে চলে যাবে এবং সন্ধ্যার পরে 
নির্দিষ্ট স্থানে তাকে নেওয়ার ব্যবস্থা করা হবে। মাষ্টারদা সূর্য সেন ও অন্যতম প্রধান নেতা 
নির্মল সেন সেখানে মিলিত হবেন স্থির হয়। 

ধলঘাট খামের এ ছোট বাড়িটি মাটির দোতলা । এক গরীব ব্রাহ্মণের বাড়ি। মৃত্যুর 
পরে তার প্রৌঢা বিধবা সাবিত্রী দেবী তার ছেলে রামকৃষ্ণকে নিয়ে থাকেন। কিছুদিন পূর্বে 
তার যে ছোট মেয়েটির বিবাহ দেওয়া হয়েছিল, সে কয়েকদিনের জন্য মায়ের কাছে 
বেড়াতে এসেছে। চট্টগ্রাম অস্ত্রাগার দখল ও জালালাবাদ যুদ্ধের পর থেকেই এই গ্রামে 
এক মিলিটারী ক্যাম্প বসেছে** জেলা-বোর্ডের বড় সড়ক ঘেঁষে। ক্যাম্পের অপর দিকে 
ছিল ইউনিয়ন বোর্ড আপিস। ক্যাম্পের কোণায় এক প্রাচীন বটগাছ। পাশে বাধানো ঘাট 
দেওয়া দুর্গাদাস দক্তিদারের*** বড় পুকুর । এ ক্যাম্পে থাকত কুড়ি জনের মতো সমন 
পুলিশ । আত্মগোপনরত বিপ্রবীদের গ্রেপ্তারের চেষ্টায় দিনেরাতে যখনই দরকার এই ক্যাম্প 
থেকে গিয়ে ঘরবাড়ি খানা-তন্লাসী করা হতো। বিভিন্ন বাড়ি অথবা স্কুল থেকে 
সন্দেহভাজন কিশোর ও ছাত্রদের এই ক্যাম্পে এনে জিজ্ঞাসাবাদ করা ও নান! রকম অকথ্য 
নির্যাতন চালানো হতো । কখনও কঠিন শীতের রাতে তাদের কাউকে এ পুকুরের 
গলাজলে ঘণ্টার পর ঘণ্টা দীড়িয়ে থাকতে বাধ্য করা হতো। এ অবস্থায় তাদের ইচ্ছানুযায়ী 
স্বীকারোক্তি করার জন্য পুলিশের লোক ছাত্র বা যুবকদের মাথার উপর লাঠির আঘাত 
দিতে থাকত। কখনও স্বীকারোক্তি আদায়ের জন্য ধৃত ছাত্র বা কিশোরের দু'পায়ে লঙ্কা 


*. পরে তার দানে এ বিদ্যালয়টি উচ্চ বালিকা বিদ্যালয়ে পরিণত হয় এবং বর্তমানে এটি 
চট্টগ্রামের অন্যতম শ্রেষ্ঠ বালিকা শিক্ষায়তন : “অপর্ণাচরণ উচ্চ বালিকা বিদ্যালয়” নন্দনকানন। 

* * সেই ঘটনার ৩৯ বহুর পরও এ ক্যাম্প যথাস্থানে ধলঘাট থামে অধিষ্ঠিত আছে। তবে 
তাতে এখন আগের মতো সশস্ত্র পুলিশ নেই। 

*** ১৮৬২ ইং ১২ই ফেব্রুয়ারী তরুণ আইনজীবী দুগাদাস দস্তিদারের ইংরেজ সরকার 
প্রবর্তিত আয়কর আইনের বিরুদ্ধে দরখাস্ত লেখার অপরাধে এক মাসের জেল হয় এই দুর্গাদাস 
দক্তিদারের পৌত্র পূর্ণেন্দু দস্তিদার। 

দড়ি বেধে তার অন্য প্রান্ত এ ক্যাম্পের পাশের প্রাচীন বটবৃক্ষের উচু ডালে ছুঁড়ে দিয়ে দড়ি 
টেনে তাদের পা উপর দিকে এবং মাথা নিচের দিকে করে ঝুলিয়ে রাখা হতো । মাঝে 
মাঝে দড়ি টিলা করে দিয়ে এ অবস্থায় তাদের মাথা নিচে মাটিতে ঠোকর দিয়ে যন্ত্রণা 
দিয়ে আবার দড়ি টেনে উল্টো করে ঝুলিয়ে রাখা হতো। সম্ত্রাজ্যবাদবিরোধী স্বাধীনতা 
সংগ্রামে সেদিনকার ছাত্র, কিশোর, তরুণদের দুঃখ নির্যাতন বরণের নীরব সাক্ষী হিসাবে 
আজও সেই বুড়ো বটগাছ সেখানে দীড়িয়ে আছে। আজও খতুতে খতুতে তার শাখায় 
শাখায় জেগে ওঠে নৃতন প্রাণের বার্তা নিয়ে কচি কিশলয় । নৃতন ভবিষ্যথকে আনার 
সংগ্রামে সেদিনকার এইসব কচি মানুষগুলির দেশপ্রেম ও আত্মত্যাগের নিষ্ঠা এত গভীর 
ছিল যে শত অত্যাচারেও তাদের মুখ থেকে একটি কথাও প্রকাশ হয়ে পড়েনি। 
অত্যাচারকে ব্যর্থ করে দিয়ে তারা যখন ঘরে ফিরে যেত, তখন আবার বিপ্লবীদলের 
নির্দেশে তারা সব কাজ করত । 

এমন অত্যাচার ও বিভীষিকার কেন্দ্র ছিল এ ধলঘাট ক্যাম্প। তা সত্তেও এ ক্যাম্পো 
কাছেই গ্রামের অন্যান্য হিন্দু-মুসলমান চাষী ও মধ্যবিস্তদের বাড়ীতে আত্মগোপনরত 
বিপ্লবীদের আশ্রয় মিলত । প্রৌঢ়া বিধবা ব্রাহ্মণ মহিলা সাবিত্রী দেবীর বাড়ি ছিল এ ক্যাম্প 
থেকে দশ মিনিটের পথ । তীর বাড়ীতে কোনোসময় অল্পদিনের জন্য কোনো বিপ্লবী 
আত্মগোপনে ছিল, অথবা কখনও বিভিন্ন স্থান থেকে গোপনে এঁ বাড়ীতে দলীয় জরুরী 
বৈঠকের জন্য বিপ্লবীরা মিলিত হতো । 

১৯৩২-এর ১৩ই জুন। সাবিত্রী দেবীর বাড়িতে এসে সন্ধ্যার পরই পৌছে গেছেন 
প্রধান নেতা সূর্য সেন ও নির্মল সেন। গ্রীতিলতাকে নিয়ে তারপর এসে পৌছায় তরুণ 
বিপ্লবী অপূর্ব (ভোলা সেন)। 
পিছন দিকে ছিল পানায় ভরা গড়। গ্রামের অনেক বাড়ীতেই নিরাপত্তার জন্য ছিল জল ও 
পানায় ভরা গড় । বর্ষায় এসব গড় জলে ভরে যেত এবং অন্য সময় জল কিছু কমে 
গেলেও একেবারে তা শুকিয়ে যেত না। আকম্মিক কোনো বিপদ ঘটে গেলে বাড়ীর পিছন 
দিকে এ গড়ের সাহায্যে তারা যেন আত্মরক্ষা করতে পারেন, তার ব্যবস্থা করে রাখা ছিল। 

সাবিত্রী দেবীর মেয়ে স্নেহলতা এর আগে প্রীতিলতাকে কোনো দিন দেখেনি । 
শহরের মেয়ের পোষাক ও চালচলনে যে বৈশিষ্ট্য, গ্রামের এই গরীব ব্রাহ্মণের মেয়ে 
সেদিকে সুগ্ধনেত্রে তাকিয়ে দেখে । সে ধরে নেয় ওটি খুব বড়লোকের মেয়ে হবে । তার 
মা'র কাছে সে শুনেছে, এ একটি রাতের জন্যই ওরা এসেছে, ভোর হবার আগেই সবাই 
চলে যাবে। একটু পরে তার মা তাকে পাশের বাড়ী থেকে কয়েকটি হাসের ডিম নিয়ে 
আসতে বলে। 
কোন অতিথি এলো । বাড়ীর মালিক ছিল সরকারী এক ধামাধরা ছোট ভূস্বামী। সে 

মনোযোগ দিয়ে স্লেহলতার কথাবার্তা শুনতে থাকে। স্নেহলতা বলে, তাদের বাড়ীতে 
শহরের একটি মেয়ে, দু'জন বয়স্ক লোক ও একটা ছেলে এসেছে। তারা এখন খাবে, 
তাই তার মা ডিম নেবার জন্য তাকে পাঠিয়েছে। বাড়ীর মালিকটি মাঝে মাঝেই আগে 
সাবিত্রী দেবীর বাড়ীতে লোক আসা লক্ষ্য করেছে, সেজন্য তার উপর লোকটির কিছুটা 
সন্দেহ ছিল। বিরাট অংকের অর্থ পুরস্কার লাভের, লোভও তার যথেষ্ট ছিল । তার ধারণা 
হলো, সাবিত্রী দেবীর বাড়ীতে বড় কোনো বিপ্রবী হয়তো এসেছে! তাই সে গিয়ে ধলঘাট 
ক্যাম্পে খবর দেয়। 

এদিকে গ্রীতিলতার ইচ্ছা এদিন সে নেতাদের নিজহাতে রেঁধে খাওয়াবে । খাওয়ার 
পরই বৈঠক শুরু হবে । 

আঠার-উনিশ বছরের তরুণ বিপ্লবী অপূর্ব সেন ছিল অত্যন্ত উচ্ছল ও প্রাণবন্ত । সে 
বসে ছিল রান্নায় সে গ্রীতিলতাকে সাহায্য করবে । এই সম্পর্কে প্রতিলতার রোজনামচায় 
লেখা ছিল: 

“সেদিন সকালেও ভোলার (অপূর্ব সেন) জ্বর নিয়ে সে কত হাস্যকৌতুক করেছে। 
আনন্দের এই নির্বরকে যতই দেখছিলাম, মুগ্ধ হয়ে যাচ্ছিলাম । নির্মলদা (বিপ্রবী নেতা 
নির্মল সেন__ লেখক) বলছিলেন, এই ভোলা হল মাষ্টারদার “এসিষ্ট্যান্ট' । ও বেশ 
ইংরেজী জানে । ওকে দিয়ে তিনি কত কিছু লেখান। ভোলা এর মধ্যে হঠাৎ একদিন বাড়ী 
গিয়েছিল । বাড়ীতে তার অনেকগুলি বৌদি। বাড়ী থেকে চলে আসার সময় সে বৌদিদের 
ডেকে বলল, তোমরা সব “ফল ইন' কর, আমি নমস্কার করব-_ আমার “কমাণ্'__ বলে 
হাসতে হাসতে বেরিয়ে গেল অপূর্ব । আজ ভাবছি, এ রকম করে বিদায় নেওয়া তারই 
সাজে। 

ই এদিন সাগড ঠাণ্ডা করে অপূর্বকে খাওয়ালাম । 

আমার হাতে জীবনের শেষ খাওয়া সে খেয়ে নিল। আমাদের খাওয়ার ব্যবস্থা হলে 
খেতে বসতে যাব, তখনই মাষ্টারদা বললেন, “পুলিশ”, “পুলিশ” । মাষ্টারদাকে বললাম, 
আমি আপনাদের সঙ্গেই থাকব । তিনি চোখ বড় বড় করে বললেন, নীচে মেয়েদের মধ্যে 
চলে যাও, তাদেরই আত্মীয় বলে পরিচয় দিও । উপরে রইলেন মাষ্টারদা, নির্মলদা আর 
ভোলা । ক্যাপটেন ক্যামেরণ তখন সিঁড়ি বেয়ে রিভলভার হাতে উপরে উঠছে? নির্মলদা 
দীড়িয়ে তাকে গুলী করলেন। সাহেব ক্যাপটেন ক্যামেরণ গুলীবিদ্ধ হয়ে নীচে পড়ে গেল। 
তারপর দু'দিক থেকে কিছুক্ষণ গুলী চলল। 

এমন সময় মাষ্টারদা ভোলাকে নিয়ে নীচে নেমে এলেন মাষ্টারদার পাশে তখন ভোলা 
দীড়িয়ে। এত বিপর্যয়েও তার চোখে মুখে কোনো চাঞ্চল্য নেই, দেখে কি চমৎকার 
লেগেছিল । রিভলভারের ট্রিগারে হাতটি রেখে মাষ্টারদার আদেশের অপেক্ষায় আছে। 
মাষ্টারদা বললেন চলো' ৷ আমরা তিনজন রওনা হলাম। পিছন দিক দিয়ে বেরোবার সময় 
শুকনো পাতার উপর “খস্‌' “খস্‌" হতেই অন্ধকারের বুক চিরে এক গুলী এসে অপূর্বর 

বক্ষভেদ করল । আমি আর মাষ্টারদা অন্ধকারে নিরুদ্দেশ যাত্রা করলাম । রামকৃষ্ণদা 
বলেছিলেন, ভোলার সঙ্গে আলাপ করতে । আলাপের চূড়ান্ত হয়ে গেল । গত দু'দিন ওর 
সঙ্গেই ছিলাম । তখন তার হাসিই কেবল শুনেছি। অবশেষে আমারই দু'চোখের সামনে 
সে মরণের কোলে ঝাপিয়ে পড়ল!” 

রান্না শেষ করার পরে বিপ্লবী নেতাদের জন্য যখন প্রীতিলতা খাওয়ার আয়োজন 
করেছিল, তখনই ধলঘাট ক্যাম্প থেকে ইংরেজ ক্যাপটেন ক্যামরণের নেতৃত্বে একটি 
সশস্ত্র বাহিনী এসে সাবিত্রী দেবীর বাড়ীর উপর চড়াও হয়। বাড়ীর পিছন দিক দিয়ে যে 
পালাবার ও আত্মরক্ষার ব্যবস্থা ছিল, তার সাহায্যে সবার আগে সর্বাধিনায়ক সূর্য সেন ও 
স্রীতিলতাকে বাঁচাবার চেষ্টা করার সিদ্ধান্ত হয়। বিপ্রবী নেতা নির্মল সেন দোতলায় 
গুলীভরা রিভলবার হাতে সিঁড়ির মুখে দীড়িয়ে রইলেন। নিচে এঁ বাহিনীকে ভ্রাক্ষেপ না 
করেই মহীয়সী নারী সাবিত্রী দেবী তাদের মুখোমুখি গিয়ে দীড়ালেন। 

চিৎকার করে তিনি বলে উঠলেন, তিনি এক বিধবা বুড়ী মেয়েমানুষ, যুবতী মেয়ে 
তীর কাছে রয়েছে। এমন হামলা রাতের বেলায় কেন তীর বাড়ীর উপর হবে? যতই 
পুলিশের লোক তীকে জিজ্ঞাসা করেছে, বাড়ীর মধ্যে বাইরের লোক কে আছে তাদের 
বের করে দেওয়া হোক, ততই দারুণ ক্রোধে ফেটে পড়ে সাবিত্রী দেবী বলেছেন, যত সব 
বাজে কথা বলতে এসেছ তোমরা, কেউ নেই। তোমরা শুধু শুধু মেয়েদের উপর জুলুম 
চালাতে এসেছ। 

এর ফলে যে সামান্য কিছু সময় পাওয়া যায়, তার সাহায্যে মাষ্টারদা, অপূর্ব সেন ও 
প্রীতিলতা আস্তে আস্তে বাড়ীর পিছনদিকে পানাভরা গড়ের দিকে এগিয়ে যেতে থাকে । 
সেদিকেও সশস্ত্র পুলিশ কিছু দূরে দূরে দীঁড়িয়ে বাড়ী ঘেরাও করে রেখেছিল। রাত ছিল 
ঘুটঘুটে অন্ধকার । তাই গ্রীতিলতাদের খুব সুবিধা হচ্ছিল। গাছতলা দিয়ে যেতে হঠাৎ 
শুকনো পাতার উপর যেই খসথস শব্দ হল, অন্ধকারে দীড়ানো এক সশস্ত্র পুলিশ শব্দ 
লক্ষ্য করে আন্দাজে গুলী চালায় এবং দুর্ভাগ্যবশতঃ এঁ গুলী এসে লাগে তরুণ বিপ্রবী 
অপূর্ব সেনের বুকে। মাষ্টারদা ও প্রীতিলতা কোনোমতে গিয়ে গড়ে নেমে পড়তে পারেন। 
অন্ধকার এ রাতে পানাভরা ময়লা ও বদ্ধ জলের মধ্যে নিঃশ্বাস নেবার জন্য নাকটি 
কোনোমতে তুলে রেখে মাষ্টারদা ও প্রীতিলতা অনেকক্ষণ নিজেদের লুকিয়ে 
রেখেছিলেন। 
হাতে উদ্ধত ভঙ্গীতে যখনই সিঁড়ি দিয়ে ক্যাপটেন ক্যামেরণ কয়েক ধাপ উঠেছে, তখন 
বিপ্লবী নির্মল সেনের অব্যর্থ গুলীতে তার বিকৃতমুখ প্রাণহীন দেহ গড়িয়ে মাটিতে পড়ে 
যায়। হামলাকারী বাহিনীর এ ইংরেজ নেতার বিপর্যয়ে ভাড়াটিয়া সশস্ত্র বাহিনীর লোকরা 
ক্ষণিকের জন্য বিমূঢ় হয়ে পড়ে। একটু পরই শুরু হয়ে যায় ছাদ লক্ষ করে প্রচণ্ড 
গুলীবর্ষণ। নির্মলদা আহত হয়েও যতক্ষণ তার রিভলভারের শেষ গুলী ছিল ততক্ষণ 
লড়তে লড়তে এ ছাদেই রক্তাপ্লুত অবস্থায় শেষ নিশ্বাস ত্যাগ করেন। 

পুলিশ বিপ্রবীনেতা নির্মল সেন ও অপূর্ব সেনের মরদেহ সাবিভ্রী দেবীর উঠানে নিয়ে 
আসে। সাবিত্রী দেবী, তার ছেলে রামকৃষ্ণ ও মেয়ে স্লেহলতাকে গ্রেপ্তার করে সেখানে 
পাশাপাশি দীড় করিয়ে রাখে । তারপর দলপতি ক্যামেরণের মৃত্যুর প্রতিশোধ গ্রহণের জন্য 
তার বাড়ীখানা ধ্বংস করে ফেলে । তারপর বিপ্লবী দু'জনের লাশও তাদের ধলঘাট ক্যাম্পে 
নিয়ে যাওয়া হয়। 

চারিদিক যখন নিস্তব্ধ হয়ে আসে, তখন গড়ের মধ্য থেকে মাষ্টারদা ও প্রীতিলতা 
উঠে ঠাণ্তায় কাপতে কীপতে অন্য একটি গোপন আশ্রয়-কেন্দ্রে গিয়ে ওঠেন। 

বিচারে সাবিত্রী দেবী ও তীর ছেলে রামকৃষ্ণের চার বছরের সশ্রম কারাদণ্ড হয়, মেয়ে 
ন্নেহলতা খালাস পায়। মাতা-পুত্র দুজনকেই মেদিনীপুর (বর্তমান পশ্চিমবঙ্গে) কেন্দ্রীয় 
কারাগারে রাখা হয়েছিল। সেখানে কিছুদিন রোগ ভোগের পর রামকৃষ্ণের মৃত্যু হয়। 
জেলের “জেনানা ফাটকে' সাবিত্রী দেবী দাবী করেন, তিনি নিজে রান্না করে খাবেন এবং 
নিজহাতে রান্না করে তার খাওয়ার ব্যবস্থা যদি কর্তৃপক্ষ না করে, তাহলে তিনি কিছুই 
খাবেন না। তারা বলে, সাধারণ তৃতীয় শ্রেণীর বন্দী হিসাবে, জেলের সাধারণ খাদ্য তাকে 
গ্রহণ করতেই হবে। 

সাবিত্রী দেবী বলেন, তিনি সেসব বোঝেন না । তিনি রাজনৈতিক মামলার বন্দী। তীর 
দাবী না মানা পর্যন্ত তিনি অনশন ধর্মঘট করেন। এ সময় জেল কর্তৃপক্ষ তার উপর 
অনেক অত্যাচার চালায় । কিন্তু এই নিরক্ষর প্রৌঢ়া মহিলার অটুট মনোবল, দুর্জয় সাহস ও 
অল্লান দেশপ্রেম শেষ পর্যন্ত জয়লাভ করে । জেল কর্তৃপক্ষকে তার জন্য রান্নার সমস্ত নূতন 
পাত্রাদি দিয়ে তার নিজে রান্নার ব্যবস্থা মেনে নিতে হয়। 

ধলঘাট সংঘর্ষে একদিকে চট্ট্রাম-বিপ্রবীদের অন্যতম প্রধান নেতা নির্মল সেন ও 
বিপুল ভবিষ্যৎ সম্ভাবনাময় তরুণ বিপ্লবী অপূর্বকে যেমন আত্মাহুতি দিতে হয়, অন্যদিকে 
আমরা দেখি মহীয়সী মাতা সাবিত্রী দেবীর গভীর দেশপ্রেম ও প্রত্যুৎপন্নমতিত্ব সেইদিন 
রক্ষা করতে পেরেছিল, মহানায়ক সূর্য সেন ও গ্রীতিলতাকে। 

প্রাণভয় তুচ্ছ করে একজন বাঙ্গালী মাতা যেভাবে সাত্্রাজ্যবাদী শাসনের বিরুদ্ধে 
স্বাধীনতার জন্য সংথামে সহায় হয়েছিলেন, তেমন কত মাতা, বধূ ও ভগিনী সবার 
অলক্ষ্যে এমনভাবেই আত্মত্যাগ করেছিলেন, চরম লাঞ্চনা ও নিপীড়নের শিকার 
হয়েছিলেন। বিদেশী শাসন থেকে মাতৃভূমিকে মুক্ত করার জন্য বিভিন্নভাবে ও পথে যে 
সংাম প্রায় এক শতাব্দীর মতো অবিভক্ত ভারতের মানুষ করেছিল, তার মধ্যে এমন কত 
সাবিত্রী দেবীর কথা আমরা জানি না। এঁদের কথা ভেবেই বিদ্রোহী কবি নজরুল 
লিখেছিলেন : 


“জগতের যত বড় বড় জয়, বড় বড় অভিযান, 
মাতা ভগ্নী ও বধুদের ত্যাগে হইয়াছে মহীয়ান। 


কোন্‌ রণে কত খুন দিল নর লেখা আছে ইতিহাসে 
কত নারী দিল সিথির সিঁদুর লেখা নাই তার পাশে ।” 
ইতরেজ সামরিক ক্যাপটেন পরিচালিত সশস্ত্র বাহিনীবেষ্টিত তার জীর্ণ গৃহের সামনে 
দীড়িয়ে যেভাবে বিপদ ও ভয়কে উপেক্ষা করেছিলেন, তার কাহিনী আজিকার মাতা 
ভগিনীদের অন্তরে আদর্শ উপলব্ধি ও প্রতিষ্ঠার জন্য এগিয়ে যাবার প্রেরণা দেবে। 
মা হয়েছি। 
কারাভোগের পরে গ্রামে ফিরে এলে দেশপ্রেমিক কৃষক ও তরুণরা উদ্যোগী হয়ে 
তার জন্য একটি ঘর তৈরী করে দিয়েছিল । গ্রামের বিভিন্ন পরিবারের মেয়েরা কিছু কিছু 
তৈজসপত্র, কাপড়-চোপড়, বিছানা ইত্যাদি তার জন্য সানন্দে দান করেছিল । তীর জন্য 
গ্রামের ছেলেরা বাড়ি বাড়ি ঘুরে মুষ্টিভিক্ষা সংঘহ করত। 
১৯৪৮ সালে এই দেশপ্রেমিক মহিলা চিরবিদায় গ্রহণ করেছেন। 


[৭] 

ধলঘাট সংঘর্ষের পরে প্রীতিলতা গোপনে আবার শহরে তার পিত্রালয়ে ফিরে আসে 
এবং নন্দনকানন অপর্ণাচরণ মধ্য ইংরেজী বালিকা বিদ্যালয়ে তার প্রধান-শিক্ষিকার কাজে 
যোগ দেয়। কিন্তু তার চোখের সামনেই যে মহান মরণ সে লক্ষ্য করেছে, তারপর থেকে 
তার মনও হয়ে উঠেছে মৃত্যুপাগল। দেশকে স্বাধীন করার জন্য বিদেশী সাম্রাজ্যবাদের 
বিরদ্ধে যে সশস্ত্র অভিযান হয়ে গেছে জালালাবাদ পাহাড়ে, তাকে সাফল্যের শেষ লক্ষ্যে 
নিয়ে যেতে হবে, অন্যান্য বিপ্লবীদের মতো গ্রীতিলতারও এই কঠিন পণ। বাংলার 
বিপ্লবীদলের সশস্ত্র বিপ্রবাদর্শ রূপায়ণের যে প্রচেষ্টা ১৯০৭-১৯০৮ সাল থেকে শুরু হয়ে 
ছিল, তারপরে প্রায় ২৫ বছরের মধ্যেও কোনো মেয়ে-বিপ্বী সাক্ষাৎ লড়াইয়ে যোগ দিল 
না, ফাসীর মঞ্চে আরোহণ করল না, সংগামে শহীদ হওয়ার সৌভাগ্যলাভ করল না__ এই 
বেদনায় প্রীতিলতা অধীর হয়ে উঠেছিল। 

১৯৩০ সালের অভিযানের পর গত দুই বছর ধরে প্রীতিলতা সাক্ষাৎ বিপ্লবী কোনো 
কাজে যোগদানের দাবী জানিয়ে এসেছে। কলিকাতার বিদেশী হোটেল আক্রমণ 
পরিকল্পনায় অন্যান্য কয়েকজন মেয়ের সঙ্গে গ্রীতিলতার নামও স্থির হয়েছিল। তখন তার 
আনন্দের সীমা ছিল না। 

,ধলঘাট সংঘর্ষের পূর্বে সাবিত্রী দেবীর বাড়িতে প্রীতিলতা মাষ্টারদা ও নির্মলদার সঙ্গে 
যংসামান্য আলাপ করারই সুযোগ পেয়েছিল। শহীদ রামকৃষ্ণ সঙ্গে তার কি কি আলাপ 
হয়েছে, নেতারা তার মুখ থেকে তা শুনতে চেয়েছিলেন । তবে প্রত্যক্ষ বিপ্রবী কাজে 
যোগদানের তীব্র আকাজ্কাকে প্রীতিলতা যে প্রধান নেতাদের কাছে প্রকাশ করতে 


৬১ 


পেরেছিল, তা বোঝা যায়। কারণ কিছুদিন পরই মাষ্টারদা তাকে আত্মগোপনে যাবার জন্য 
নির্দেশ পাঠান। প্রায় একই সময়ে বিপ্রবী কল্পনা দত্তকেও অনুরূপ নির্দেশ দেওয়া হয়। 
কিছুদিন পূর্বে পুরুষের ছদ্রবেশে কল্পনা দত্ত একজন ছাত্র-বিপ্রবী নির্শল সেনের সঙ্গে 
কোনো গোপন কাজে যাওয়ার পথে পাহাড়তলীর ভেলুয়ার দীঘির পাড়ে ধরা পড়েছিল । 
এজন্য কল্পনা ও সেই নির্মলের বিরুদ্ধে কোর্টে মামলা দায়ের হলে, হাকিম কল্পনাকে 
জামিনে মুক্তি দেন। এ জামিনে থাকা অবস্থায়ই কল্পনা দত্তকে অনেক কষ্টে দলের নির্দেশে 
আত্মগোপনে যেতে হয়েছিল । এই দু'জন বিপ্লবী তরুণীর এবং অন্যান্য বিপ্লবীদের চেয়ে 
এরকম বয়সের মেয়েদের তখনকার সামাজিক অবস্থায় আত্মগোপনে নেওয়ার গুরুতর 
সিদ্ধান্তের দ্বারা বোঝা যায়, মাষ্টারদা সূর্য সেন তখন মেয়েদের প্রত্যক্ষ বিপ্লবী কাজে 
পাঠাবার জন্য স্থির করে ফেলেছিলেন । 

১৯৩০-এর ১৮ই এপ্রিল চট্টগ্রাম-বিপ্রবীরা যেসব কর্মসূচী গ্রহণ করেছিলেন, তার 
অন্যতম ছিল চট্টগ্রাম ইউরোপিয়ান (বর্তমানে “চট্টগ্রাম ক্লাব') ক্লাব আক্রমণ এবং সেখানে 
আনন্দ-উৎসবমত্ত ইংরেজদের উপর বোমা, রিভলবার ইত্যাদি নিয়ে ঝাঁপিয়ে পড়ে যত 
বেশী সংখ্যক তাদের হতাহত করা। কিন্তু এ তারিখে খৃষ্টানদের প্রধান ধর্মীয় উৎসব “গুড 
ফ্রাইডে” হওয়ায়, এদিন ক্লাব বন্ধ ছিল এবং সেজন্য এ কর্মসূচী সেদিন বাস্তবায়িত করা 
সম্ভব হয়নি। 

কিন্তু বিপ্রবীদলের সদস্যরা এ বিশেষ কার্যসূচীকে কিছুতেই বিস্ৃত হননি । চট্টগ্রামে 
&ক্লাবটির বাইরে একটি ফলকে ইংরেজিতে লেখা ছিল, “কুকুর ও ভারতীয়দের প্রবেশ 
নিষেধ” । বিদেশী সাম্রাজ্যবাদী সরকার এই দেশের মানুষকে শোষণ করে তাদের হাড় ও 
রক্ত দিয়ে মুনাফার যে ব্বর্ণ-সৌধ বৃটেনে গড়ে তুলছিল, তার রাজনৈতিক ও অর্থনৈতিক 
দিকগুলি বিশ্লেষণ করার মতো সচেতনতা তখনও দেশপ্রেমিক বিপ্লবীদের মধ্যে গড়ে 
ওঠেনি। বৃটেনের যেসব মানুষকে তারা তাদের চোখের সামনে দেখে, নিষ্ঠুর শোষণ- 
নিপীড়নের প্রতীক এসব মানুষগুলির বিরুদ্ধে রুদ্ধ আক্রোশে তারা ফেটে পড়ে। 

চট্টাম শহরের দামপাড়া অঞ্চলে এ ক্লাব আক্রমণ ও তার ব্যর্থতার সংবাদ ইংরেজরা 
পাওয়ার সঙ্গে সঙ্গে তা বন্ধ করে দেওয়া হয়। প্রাণভয়ে তারা বেশ কিছু দিনের জন্য নৈশ 
আনন্দ উপভোগ স্থগিত রাখে । 
শহরের সকল ইংরেজ নরনারীর ক্লাব হিসাবে ব্যবহার করা হতে থাকে । তবে নির্ভাবনায় 
তারা থাকতে পারে না । কখন আবার বেপরোয়া বিপ্রবীরা এসে অঘটন ঘটিয়ে ফেলে, 
সেজন্য সন্ধ্যার পর থেকে এ ক্লাব যখন খোলা থাকত ও ইংরেজ নরনারীরা নৃত্য ও 
অন্যান্য খেলাধুলায় ব্যস্ত থাকত, ততক্ষণ পর্যন্ত কিছু সশস্ত্র পুলিশ ক্লাবটিকে চারদিক 
থেকে পাহারা দিত। 


৬২ 


আত্মগোপনরত তরুণ বিপ্লুবীরা তখন এ ক্লাব আক্রমণ করার জন্য বার বার আগ্রহ 
প্রকাশ করছিল। শেষ পর্যন্ত তরুণ বিপ্রবী শৈলেশ্বর চক্রবর্তীর নেতৃত্বে একদল বিপ্রবীকে 
ইউরোপিয়ান ক্লাব আক্রমণের দায়িতৃ দেওয়া হয় । দুর্ভাগ্যবশতঃ এ প্রচেষ্টা সফল হয় না। 
তার কিছুদিন পরে কাট্টলীর বঙ্গোপসাগরের উপকূলে নিজের রিভলভারের গুলীতে 
শৈলেশ্বর চক্রবর্তী আত্মহত্যা করে। আক্রমণে ব্যর্থতার বেদন! সম্ভবতঃ তরুণ এই 
বিপ্লবীর পক্ষে সহ্য করা সম্ভব হয়নি। 

চট্টগ্রাম শহর থেকে প্রায় চার মাইল উত্তর-পশ্চিমে সাগরকৃলে এই কীষ্টলী খ্রাম। 
এই গ্রামে প্রধানতঃ বিপ্রবী শান্তি চক্রবর্তীর* প্রচেষ্টায় বিপ্রবীদলের একটি শক্ত ঘাঁটি 
প্রতিষ্ঠিত হয়। চট্টথাম অন্ত্রাগার দখলের পূর্বে ও পরে এই গ্রামের পশ্চিমে তরঙ্গবিক্ষুব্ধ 
সাগরের নির্জন বেলাভূমিতে বিপ্রবীরা রিভলভার ও পিস্তল চালনা অভ্যাস করত। এ থ্ামের 
অনেক মধ্যবিত্ত ও কৃষকের বাড়ী পলাতক বিপ্লবীদের অতি নিরাপদ আশ্রয়স্থল ছিল। 

পাহাড়তলী ইউরোপিয়ান ক্লাব আক্রমণ ব্যর্থ হওয়ার পরে, প্রধান নেতা এই কাজটি 
কার্যকরী করার জন্য নৃতনভাবে চিন্তা করতে থাকেন। তিনি সম্পূর্ণ নৃতন আর একদল 
বিপ্লবীর উপর এই কাজ সফল করার জন্য দায়িত্ব দেবেন স্থির করেন। মেয়ে বিপ্লবীরা যে 
অনেক দিন ধরে প্রত্যক্ষ কাজে যোগ দেবার জন্য আগ্রহ প্রকাশ করে আসছে, সে কথাও 
প্রায়ই তার মনে পড়ে৷ এবার একটি মেয়েকেই তিনি এ ক্লাব আক্রমণের নেত্রী করবেন 
ঠিক করলেন । তখন তিনি বলেছিলেন : 

বাংলার বীর যুবকের আজ অভাব নাই। বালেশ্বর থেকে জালালাবাদ কালারপুল পর্যন্ত 
এদের দীপ্ত অভিযানে দেশের মাটি বারে বারে বীর যুবকের রক্তে সিক্ত হয়েছে। কিন্তু 
বাংলার ঘরে ঘরে মায়ের জাতিও যে শক্তির খেলায় মেতেছে, ইতিহাসে সে অধ্যায় রচিত 
হোক এই-ই আমি চাই। ইংরেজ জানুক, বিশ্বজগৎ জানুক, এ দেশের মেয়েরাও 
মুক্তিযুদ্ধে পিছনে নেই।” 

এঁ সিদ্ধান্তের পরে কিছুদিনের মধ্যে আক্রমণের ব্যবস্থা নিখুঁত করার জন্য 
প্রত্যক্ষভাবে সব কিছু নিজে তদারক করার উদ্দেশ্যে তিনি কাট্টলী গ্রামে চলে আসেন । 
তার নির্দেশে ত্বীতিলতাকেও গোপনে সেখানে আনানো হয় । 

মাষ্টারদা তাকে জানিয়ে দিলেন, ১৯৩২-এর ২৪শে সেপ্টেম্বর রাত্রিতে পাহাড়তলী 
ইউরোপিয়ান ক্লাব আক্রমণ করা হবে এবং তার নেতৃত্বতার তাকেই গ্রহণ করতে হবে। 


* ১৯৩৩ সালে পটিয়া থানার গৈরালা গ্রাম থেকে বিশ্বাসঘাতকতার ফলে ১৫,০০০ (পনের 
হাজার) টাকা পুরস্কার-ঘোষিত প্রধান নেতা সূর্য সেন যখন পুলিশের হাতে গ্রেপ্তার হন, তখন 
পুলিশের বেড়াজাল থেকে বিপ্লবী শাস্তি চক্রবর্তী ও কল্পনা দত্ত বেরিয়ে যেতে পারে। পরে ধৃত 
হলে শাস্তি চক্রবর্তীর ৪ বৎসর কারাদণ্ড হয়। মুক্তিলাভের পরে কমিউনিজমে বিশ্বাসী হয়ে তিনি 
কৃষক আন্দোলনে যোগ দেন। ১৯৪৩ সালে যন্ত্ারোগে চট্টগ্রাম জেনারেল হাসপাতালে শান্ত 
চক্রবর্তীর মৃত্যু হয়। মাস্টারদা গৈরলার ক্ষিরোদ প্রভা বিশ্বাসের বাড়ি থেকে গ্রেপ্তার হয়েছিলেন। 
এই সাহসী আশ্রয়দাত্রীর কারাদণ্ড হয়েছিল। 


৬৩ 


গ্রীতিলতার মনে এক নৃতন শিহরণ 1 কোনো বিপ্লবী অভিযানে এর পূর্বে যোগ দেবার 
সুযোগ তার হয়নি। কোনো অভিজ্ঞতা তার নেই । আছে আদর্শের প্রতি অটুট নিষ্ঠা আর 
দেশের জন্যে চরম আত্মদানের কঠোর সংকল্প, সে এককভাবে অথবা অন্য কারো সঙ্গে 
যাবে সশস্ত্র কোনো অভিযানে । কিন্তু একটি অভিযানের নেত্রী হতে হবে, এত বড় 
দায়িতৃপালন করা কি তার পক্ষে সম্ভব হবে? এই ছিধা তার দূর হয়ে গেল যখন সে দেখল 
গভীর বিশ্বাসে প্রধান নেতা তার দিকে তাকিয়ে আছেন। সে তাকে প্রণাম করে বলল, এই 
কাজে যেন সে সফল হয়। তিনি যেন তাকে এই আশীর্বাদ করেন। 

“দর্শনে' অনার্সের ছাত্রী প্রীতিলতা জীবনমৃত্যু সম্পর্কে বু তত্বালোচনা পড়েছে। তার 
মনে হয়, এই অভিযানে হয়ত বিপুল সম্ভাবনাময় তার জীবনের উপর পড়বে মৃত্যুর কালো 
যবনিকা। কিন্তু সাম্রাজ্যবাদের বিরুদ্ধে জাতীয় মুক্তির এই সংগাম তো মৃত্যুর বিরদ্ধে 
জীবনেরই সং্বাম। উপনিবেশিক শাসনের যৃপকাষ্ঠে অগণিত দরিদ্র, নিরন্ন দেশবাসী 
নরনারীশিশু আজ বলি হচ্ছে, অকালে অবসান হচ্ছে তাদের জীবনের । অথচ আমাদের 
সোনার দেশে কি নেই? দেশে ছিল সবুজ ফসলের সমারোহ, গোলায় গোলায় ধান, অমূল্য 
প্রাকৃতিক সম্পদ আমাদের দেশ জুড়ে। অন্য দেশ থেকে এসে বণিকের মানদণ্ডকে গায়ের 
জোরে রাজদণ্ডে রূপান্তরিত করে যারা বসেছে তাদের অনুগ্রহপুষ্ট দেশীয় সামন্তবাদী 
জমিদার, জোতদার ও ধনীদের দালালীর দরুন আজ দেশের মানুষ ভিক্ষুক, নিরক্ষর, 
উলংগ ও মৃত্যুর সহজ শিকার । এদের মুখে হাসি ফোটাবার জন্য, জীবনের দীন্তি ফুটিয়ে 
তোলার জন্য সশস্ত্র সংখ্ামে আত্মদান করে গেছেন ক্ষুদিরাম, বাঘা যতীন, প্রমোদ চৌধুরী, 
জালালাবাদের বার জন শহীদ, কালারপোলের চারজন বীর, শহরের ফিরিঙ্গিবাজারের 
অমরেন্দ্র নন্দী, রামকৃষণঃ বিশ্বাস এবং আরও কত বীর তরুণ। তাদের মতো মৃত্যুর 
বিরুদ্ধে মহাজীবন প্রতিষ্ঠার কাজে এগিয়ে যাবার সুযোগ তাদেরও সামনে সমুপস্থিত। 
প্রীতিলতা শপথ নেয় মনে মনে, পাহাড়তলী অভিযানে তাকে সফল হতেই হবে। 

আক্রমণের পূর্বে কয়েকদিন পর্যন্ত রাত্রিতে কাষ্টরলীর সাগরতীরে প্রীতিলতা ও তার 
সাথীদের অস্ত্রশিক্ষা চলে । আগের শিক্ষাকে আরও নিখুঁত করার জন্য বেশী অভিজ্ঞ 
নেতারা চেষ্টা করতে থাকেন । রিভলভার, পিস্তলের গুলীর শব্দ সমুদ্রের তরঙ্গগর্জনের 
মধ্যে মিলিয়ে যায়। সাগরও মরণপাগল বিপ্রবীদের কর্ম প্রচেষ্টার গোপনীয়তাকে বুঝি 
সাহায্য করে। 

ক্রমে নির্ধারিত দিনটি এসে পড়ে। প্রীতিলতা দুইদিন পূর্বে রাত্রির নির্জনতায় দেশের 
মানুষের কাছে একটি আবেদন রচনা করে। বাংলায় তার দক্ষতা ছিল, কবিতাও সে মাঝে 
মাঝে লিখত। হয়ত দেশের কাছে তার বক্তব্য উপস্থিত করার সুযোগ আর হবে না। কেন 
মেয়ে হয়ে, কল্যাণী করুণাময়ী মাতা, ভগিনী, জায়ার মধুর মমতার অধিকারিনী হয়েও 
নিষ্ঠুর মরণলীলায় সে অংশগ্রহণ করতে যাচ্ছে, প্রীতিলতার মনে হয়েছিল সেই কৈফিয়ত 
দেওয়া দরকার । ইংরেজ কবি উপমা ব্যবহার করেছিল, “বাঙ্গালী মায়ের মত কোমল'__ 

সেই বাঙ্গালী মেয়ে কেন এ পরম কঠোর রূপে আবির্ভূতা হতে যাচ্ছে তার যৌক্তিকতা 
সম্পর্কে নিজের মনের প্রশ্নগুলির জবাব সে এ আবেদনে দেওয়ার চেষ্টা করেছিল । 

মাষ্টারদা তা পড়ে খুব আনন্দিত হয়েছিলেন । তিনি স্থির করেন, গ্রীতিলতার আবক্ষ 
ফটো দিয়ে ভারতীয় রিপাবলিক্যান আর্মি-র চট্টগ্রাম শাখার পক্ষ থেকে একটি ইস্তাহার লাল 
একটি কাগজে ছাপিয়ে ঘটনার দিন সারা জেলায় বিলি করা হবে । 

ক্লাব আন্রমণের আয়োজনে ক্লাবের একজন বাবুর্চির যে সহায়তা ছিল, তা আজ পরম 
শ্রদ্ধার সঙ্গে স্মরণ করতে হবে। সে নিকটস্থ গ্রামের এক চাষীর ছেলে । বিপ্রবীদল কিছুদিন 
আগে তার সঙ্গে গ্রামে যোগাযোগ স্থাপন করে। তার চাকুরী জীবনে এ ইংরেজ নরনারীর 
কাছ থেকে যে অপমানজনক ব্যবহার সব সময় পেয়ে এসেছে তার জন্য তার ব্যক্তিগত 
অভিজ্ঞতা থেকেই সে বিক্ষুব্ধ ছিল! বিদেশী শাসকশ্রেণীর লোকেরা এই দেশের মানুষের 
সঙ্গে, জাতিধর্ম-নির্বিশেষে হিন্দু-মুসলিম-বৌদ্ধ সকলের সঙ্গেই যে চরম অমানবিক 
ব্যবহার করে, এই দেশের সম্পদ লুণ্ঠন করে নিয়ে এই দেশে দারিদ্র্য ও দুর্দশা ডেকে 
এনেছে বিপ্লবীদলের সঙ্গে আলাপে বাবুর্চি ভাইটি বুঝতে পারে । 

তাই সে বিপ্লবীদলের নির্দেশে ক্লাবের দরজা জানালার সংখ্যা, প্রবেশ ও নিক্তমণ পথ, 
নৃত্যাদিতে লিগ থেকে কখন ইংরেজ অফিসাররা পানোন্ত্ত থেকে কিছুটা অসতর্ক 
থাকবে, ক্লাব পাহারায় নিযুক্ত সশস্ত্র পুলিশ বা সৈনিকের সংখ্যা কত--- এসব খবর 
সঠিকভাবে দেয় । তার রান্নাঘরের ছোট জানালা থেকে টর্চের আলো দিয়ে বিপ্লবীদের 
কেমন করে আক্রমণ শুরু করার সংকেত দেবে, তাও সে বলে দেয়। 

প্রীতিলতার নেত্রীতে অন্য যে সব বিপ্রবীকে এ আক্রমণ পরিচালনার জন্য নির্বাচিত 
করা হয়, তারা হলেন : 

€১) শান্তি চক্রবর্তী__ দক্ষিণ কাট্টলী, ডবলমুরিং থানা 

€২) কালী দে__ গোসাইলডাঙ্গা, এ 

(৩) প্রফুল্ল দাস উত্তর কান্টরলী, এ 

(8) সুশীল দে ধোরলা, বোয়ালখালী থানা 

€৫) মহেন্দ্র চৌধুরী__ মোহরা, পাচলাইশ থানা 

€৬) বীরেশ্বর রায়__ 

(৭) পান্না সেন__ আন্দরকিল্লা 

সময় স্থির হয়েছিল রাত দশটায়। 

ত্বীতিলতা ও তার স্াতজন সহ্যাত্রী এই অভিযানে যাত্রা করার জন্য তৈরী । খাকী 
সামরিক পোষাকে সঙ্ভিতা প্রীতিলতার কোমরে চামড়ার কটিবন্ধে গুলীভরা রিভলভার ও 
চামড়ার খাপেভরা গোর্খা ভোজালী । পায়ে মোজা ও বাদামী রং-এর ক্যানভাসের রাবার 
সোলের জুতা । মাথার দীর্ঘ কেশরাশিকে সুসংবদ্ধ করে তার উপরে বাঁধা হয়েছে সামরিক 
কায়দায় পাগড়ী । 


বীরকন্যা-৫ ৫ 


অন্যান্য বিগ্রবীদের হাতে অস্ত্রাগার থেকে দখল করা রাইফেল, কোমরে রিভলভার ও 
ভোজালী, কাধের ঝোলাতে বোমা । 

সর্বাধিনায়ক সূর্য সেনের কাছ থেকে শেষবার বিদায় নিয়ে এই অভিযাত্রীদল 
পাহাড়তলী ইউরোপিয়ান ক্লাব আক্রমণের জন্য যাত্রা করল। তিনি সকলকে বিজয়ী হবার 
প্রণাম করে তীর কাছে একবার দীড়াল, তারপর সাথীদের নিয়ে অন্ধকারে মিলিয়ে গেল । 

কিছুক্ষণের মধ্যেই ক্লাবের কাছাকাছি পূর্ব-নির্ধারিত স্থানে এসে এই দলটি অপেক্ষা 
করতে লাগল বাবুর্চির কাছ থেকে টর্চলাইটের সংকেতের জন্য । কয়েক মিনিটের মধ্যেই 
দেখা গেল, টর্চ একবার জুলবে আবার নিভবে, এভাবে তিনবার হবে__ সেই সংকেত 
পাওয়া গেল। 

সঙ্গে সঙ্গে “চার্জ” এই আদেশ দিয়ে রিভলভারের গুলী ছুঁড়তে ছুঁড়তে প্রীতিলতা 
এগিয়ে গেল, গুলীবর্ষণ ও বোমা নিক্ষেপ করে। উদ্দাম বিদেশী “বল-নৃত্যের” মধ্যে 
নেমে এলো মৃত্যুর হাহাকার আর ধ্বং । 

গুলী ও বিস্ফোরণের আর্তনাদের মধ্য দিয়ে ক্ষুদিরাম, তিতুমীর, অর্ধেন্দু, রামকৃষ্ণ 
ইত্যাদি দেশ-প্রেমিক শহীদদের জলন্ত প্রতিশোধ যেন মূর্ত হয়ে উঠল। নীলকরদের নির্মম 
অত্যাচারে বিধ্বস্ত বাংলার কৃষক, জালিয়ানওয়ালাবাগের বর্বর হত্যালীলায় নিহত জনতা 
যেন অলক্ষ্যে দাড়িয়ে তাদের ভবিষ্যৎ বংশধরদের প্রতি নীরবে অভিনন্দন জানাচ্ছিল। 

হতাহত ও বিভ্রান্ত ইংরেজ নরনারীর আর্তনাদে ক্লাব মুখরিত হয়ে গেল। অন্ত্রাগার 
দখল ও জালালাবাদ যুদ্ধবিজয়ী বীর বিপ্লবীরাই যে এই আক্রমণ করেছে, তা বুঝতে পেরে 
পাহারায় নিযুক্ত সশস্ত্র সিপাহীরা বিনা যুদ্ধে পলায়নই শ্রেয় মনে করে যে যেদিকে পারে 
উ্ধ্বশ্বাসে পালিয়ে গেল। 

কয়েক মিনিটের মধ্যেই গ্রীতিলতা তার উপর ন্যস্ত দায়িত্ব সফলভাবে সম্পন্ন করে 
হুইশেল দিয়ে সকলকে প্রত্যাবর্তনের আদেশ দিল। 

সামরিক নিয়মে আক্রমণের সময় নেতা থাকবে সবার আগে এবং ফিরবার সময়ে 
সাথীদের আগে ঠিকমত এগিয়ে দিয়ে নেতা যাবে পিছনে__ এই নিয়মে বিপ্লবীসাথীর 
পিছন পিছন বিজয়িনীর গর্বে প্রীতিলতা ক্লাবের সামনে রেলের বড় সড়কে এসে ওঠে। 

আক্রমণ চলার সময়ে ক্লাবে উপস্থিত অফিসারর! বিভিন্ন দরজা দিয়ে বাইরে পলায়ন 
করেছিল । ইংরেজ একটি যুবক ক্লাবের সংলগ্ন পশ্চিমদিগের নালার মধ্যে লম্বা হয়ে শুয়ে 
আত্মরক্ষা করতে পেরেছিল । অন্ত্রাগার দখলের পর থেকে চট্টগ্রাম অথবা বাংলার কোনো 
জায়গায় ইংরেজরা কখনও নিরক্ত্র চলাফিরা করত না । নালার মধ্যে থাকা অবস্থায় সে লক্ষ্য 
করল বিপ্রবীরা তাদের কাজ শেষ করে ফিরে যাচ্ছে। 

সবার পিছনে পাগড়ি মাথায় সামরিক পোষাকে প্রীতিলতা একা একা রাস্তা পার হয়ে 
প্রায় পৌছে গেছে পাহাড়তলী রেলওয়ে কারখানা উত্তর দিকে ছোট পায়ে-হাটা পথে । এ 

পথ গিয়ে মিশেছে রেলের 'ওভার-ব্রীজে' এবং সেটা পার হয়ে গেলে পাহাড়তলী বাজার । 
সেখান থেকে কাট্টলী গ্রামে গিয়ে পৌছতে বেশী সময় লাগে না৷ গ্রীতিলতার সাথী 
সাতজন বিপ্রবী এ রাস্তায় এগিয়ে যাচ্ছে, গোপন আশ্রয় কেন্দ্রে গিয়ে তাদের সাফল্যের 
সংবাদ দেবে প্রধান নেতাকে। 

এমন সময় নালার মধ্য থেকে একটি গুলী এসে প্রীতিলতার বুকে লাগতেই তার 
রক্তাক্ত দেহ ধুলায় লুটিয়ে পড়ে। 

রক্তশ্রোতে প্রীতির ক্বাভাবিক পোষাক ভিজে তার সামরিক পোষাকও রক্তরর্জিত হয়ে 
উঠছে। যন্ত্রণায় ছটফট করছে, তবু তার সংজ্ঞা বিলুপ্ত হয়নি । তার কর্তব্য সেই অবস্থায় 
সেস্থির করে ফেলল। 

যখনই বিপ্লবীদের এই রকম কোনো অভিযানে পাঠানো হতো, তখন অনেক সময় 
তাদের সঙ্গে দেওয়া হতো তীব্র বিষ “পটাসিয়াম সায়েনাইড'-এর ছোট ছোট মোড়ক। 
গুরুতর আহত অবস্থায় শক্রপক্ষের হাতে পড়ে আরও লাগ্থনা নিপীড়ন ভোগ করতে গিয়ে 
কারও মনে যদি দুর্বলতার আভাস জাগে এবং ভূলে দলের গোপন কোনো তথ্য প্রকাশিত 
হয়ে যেতে পারে, তখন নিজের হাতের আগ্্েয়ান্ত্র দিয়ে স্বেচ্ছায় মৃত্যুবরণ করতে হবে। 
তা যদি কোনো কারণে সম্ভব না হয়, তখন খেয়ে ফেলতে হবে এ প্রাণঘাতী বিষের 
মোড়ক । এই বিষে কয়েক সেকেণ্ডের মধ্যেই মৃত্যু নিশ্চিত এই নির্দেশ বিশেষ করে 
মেয়ে-বিপ্লবীদের দেওয়া হতো । সংঘর্ষে আহত অবস্থায় পুলিশের হাতে পড়লে তাদের 
উপর জঘন্য অন্য কোনো রকম অত্যাচার হওয়ার সম্ভাবনায় তাদের জন্য এ বিষপানের 
জন্য বিশেষ নির্দেশ থাকত। 

গুলীবিদ্ধ অবস্থায় রাস্তায় পড়ে গিয়ে যন্ত্রণাকাতর প্রীতিলতার মনে হলো, এমন আহত 
অবস্থায় শত্রুর হাতে ধরা পড়ার চেয়ে মৃত্যুই শ্রেয়। গুলী তার বুকে লেগেছে তাতেই 
হয়ত তার মৃত্যু আসন্ন । আরও নিশ্চিত হবার জন্য প্রীতিলতা তার পকেট থেকে বিষের 
মোড়কটি খুলে নিজের মুখের মধ্যে ফেলে দেয়। সঙ্গে সঙ্গে দেহ তার হয়ে যায় নিথর 
নিশ্চল। 

সেই যুগের প্রথম নারী-বিপ্রবী শহীদের প্রাণহীন এ দেহ বেশ কিছুক্ষণ এভাবে রাস্তায় 
পড়ে ছিল। 

সাহসে ভর করে বেয়নেট-লাগানো রাইফেল নিয়ে ঘণ্টাখানেক পরে পুলিশ, 
মিলিটারী ও গোয়েন্দা কর্মচারীরা ধীরে ধীরে ঘটনাস্থলে আসে । রাস্তায় যে মৃতদেহ তারা 
পড়ে থাকতে দেখে, পোষাক দেখে তা যে কোনো নারীর হতে পারে, সেটা কেউ ধারণাও 
করতে পারেনি। সরকারী ডাক্তার তাকে মৃত বলে ঘোষণা করলে মৃতদেহ পোষ্ট মর্টেম” 
করার জন্য পাঠানো হয়। 

পাহাড়তলী ক্লাব আক্রমণের পরে কলিকাতায় ইংরেজদের সর্বপ্রধান সাপ্তাহিক 
“ইংলিশম্যানে” এই অভিযানের যে বিবরণ তখন প্রকাশিত হয়েছিল, তাতে বলা হয়েছিল, 

প্রায় ৫৩ জন ইংরেজ নরনারী এ আক্রমণে হতাহত হয়েছিল। পত্রিকার সংবাদদাতা 
গ্রীতিলতার শৌর্যবীর্ষের উচ্ছসিত প্রশংসা করে তার নামের পূর্বে "অসম সাহসিকা', “বীর 
নারী” ইত্যাদি বিশেষণ প্রয়োগ করেছিল । অবশ্য এসব দেখে কলিকাতায় বৃটিশ 
এসোসিয়েশন প্রবল প্রতিবাদ করায়, এঁ সাপ্তাহিকের পরবর্তী সংখ্যায় সেজন্য দুঃখ প্রকাশ 
করা হয় এবং এঁ বিশেষণগুলি প্রত্যাহ্ৃত হয়। 

ত্বীতিলতার মৃত্যু সম্পর্কে অনেক ভিত্তিহীন কাহিনী প্রচলিত আছে। এর জন্য 
প্রধানতঃ দায়ী সূর্ধ সেন পরিচালিত চট্টগ্রাম বিপ্লবী দলের সঙ্গে বহুদিনের বিরোধী ভাবাপন্ন 
একজন ভূতপূর্ব বিপ্লবী ও পরে ভারতের কংগ্রেস দলে যোগদানকারী এবং পশ্চিম বাংলা 
সরকারের বেতন ভোগী একজন কর্মচারীর লিখিত চট্টগ্রামের বিপ্লবী অভিযানের ১১৩০- 
এর এপ্রিল থেকে এই বিপ্রবীদলের সর্বশেষ কাজ, ১৯৩৫-এর ইংরেজ ক্রীকেট ক্লাব 
(বর্তমানে যেখানে চট্টগ্রাম “ষ্টেডিয়াম”) আক্রমণ পর্যন্ত ঘটনার বিবরণ বইখানা 
উদ্দেশ্যমূলকভাবে লিখিত হয়েছিল, যদিও চট্টগ্রাম বিপ্লবীদের সেই গৌরবময় সংখ্ামের 
সঙ্গে কখ্রেসের তৎকালীন নেতাদের যোগাযোগ ছিল এবং গৌরব ও মর্যাদার তারাও 
অংশীদার । সরকারী উদ্যোগে এ বইখানা অবলম্বন-করে কলিকাতায় একটি সাবেক 
ছায়াছবিও প্রদর্শিত হয়, দর্শকদের প্রবল ভিড়ের নিয়ন্ত্রণ করা দুঃসাধ্য হয়েছিল, কিন্তু তুল ও 
উদ্দেশ্যমূলক তথ্য ধ বইটিতে থাকায়, চট্টগ্রাম বিপ্লবীদলের অন্যতম প্রধান নেতা অশ্বিকা 
চক্রবর্তী” তার বিরুদ্ধে আদালতের আশ্রয় নিয়ে দাবী করেছিলেন, ভুল তথ্যেভরা এঁ 
ছায়াছবির প্রদর্শন বন্ধ না করলে, মহান সেইসব দেশপ্রেমিক আত্মত্যাগীদের প্রতি অসম্মান 
দেখানো হবে, তাদের মৃত্যুহীন প্রাণদানের প্রতি ঘোরতর অমর্ধাদা প্রকাশ হবে। আদালত 
এঁ ছায়াছবি প্রদর্শন বন্ধ করতে নির্দেশ দিয়েছিলেন । 

বইতে অন্যান্য ঘটনার সঙ্গে প্রীতিলতা সম্পর্কে অসৌজন্যমূলক মন্তব্য ও তার মহান 
মৃত্যুর সম্পর্কে উদ্দেশ্যমূলকভাবেব রহস্যের ধূস্রজাল সৃষ্টির চেষ্টা করা হয়েছিল। তার 
ফলেই ভ্রীতিলতার মৃত্যু সম্পর্কে কোনো কোনো মহলে কিছু ভুল ধারণা আছে। এই ভুল 
পারণা দূর করা দরকার । 

“পোষ্ট-মর্টেম' করতে গিয়ে যখন তার সামরিক পোষাক মৃতদেহ থেকে খোলা হয় 
তখনই প্রকাশ হয় যে, দেহটি একজন নারীর । তার দেহ তল্লাসীর পর নিচের জিনিসগুলি 
পাওয়া যায়: 

(১) মাথার পাগড়ী-_ এঁটি খোলার পরই তার দীর্ঘ কেশরাশি খুলে পড়ে 

(২) পাহাড়তলী ইউরোপিয়ান ক্লাবের 'প্র্যান” ১টি 

(৩) একটি “হুইসেল' 


* ১৯৬১-তে কলিকাতার সূর্য সেন স্ত্রী (অতীতের মেছুয়াবাজার স্ট্রীট) অতিক্রম করার সময় 
বৃদ্ধ, রুগ্ন ও চিরকুমার নেতা অস্িকা চক্রবর্তী একটি ট্যাক্সি চাপা পড়ে দুর্ঘটনায় মৃত্যুবরণ 
করেন। 

(৪) শ্রীতিলতার ফটো-সহ 'ভারতীয় রিপাবলিক্যান আর্মির' চট্টগ্রাম শাখার 
সভাপতি সূর্য সেন স্বাক্ষরিত লাল রং-এর ইস্তেহার ১ খানা 

€৫) গ্রীতিলতার সহস্ত-লিখিত বিবৃতি । 

দলের মুদ্রিত ইস্তাহার ও তার নিজের রচিত বিবৃতিটিকে প্রীতিলতা ভাল করে ভাজ 
করে অন্য একটি কাগজে মুড়ে তার পোষাকের ভিতরে সযত্বে রেখেছিল । সামরিক 
বিশ্বাসের একটি ফটো । 

গ্রীতিলতা সনাক্ত হওয়ার পর থেকেই শুরু হয়ে গেল পুলিশের বর্বর হামলা । 
প্রথমেই পুলিশ গেল তার এক কাকার বাসায়। তার পিতার সহোদর মেজ ভাই 
পাহাড়তলী রেলওয়ে কারখানায় চাকুরী করতেন এবং সেখানকার রেল-কোয়ার্টারে 
সপরিবারে থাকতেন। রাত্রেই তার বাসায় খানাতল্লাসী করতে গিয়ে তাকে, তার স্ত্রী ও 
ছেলেমেয়েদের মারধর করা হয়, তাকে ধাক্কা দিতে দিতে প্রীতিলতার মৃতদেহের কাছে 
এনে তাঁর কাছ থেকে পরিচিতি স্বীকৃতি আদায় করা হয়। উপস্থিত ইংরেজ কর্মচারী তাকে 
সবুট পদাঘাতে মাটিতে ফেলে দেয়। গ্রীতিলতাদের শহরের বাসার উপর ভীষণ পুলিশ 
হামলা চলে । সন্তানশোকাতুরা প্রীতিলতার মাও পুলিশের বর্বর ব্যবহার থেকে রেহাই পান 
না। প্রীতিলতার বয়পপ্াপ্তা ছোটবোন ও ভাইদের উপর অশ্রীল কটুক্তি বর্ষিত হয়। 

তারপর শহরের বিভিন্ন স্থান থেকে বিপ্লবী সন্দেহে প্রায় একশত ছাত্র ও তরুণকে 
পুলিশ এই ঘটনার সঙ্গে সংশ্লিষ্ট সন্দেহে গ্রেফতার করে এবং তথ্য সংগ্রহের জন্য 
ত্রমাগত অত্যাচার চালায়। কয়েক সপ্তাহ পর্যন্ত এ তথ্যানুসন্ধান তথা পুলিশী জুলুম 
সত্ত্বেও অন্য কে কে এ ক্লাব আক্রমণে গ্রীতিলতার সঙ্গে ছিল, তা কিছুতেই তারা জানতে 
পারেননি । বিশেষভাবে লক্ষণীয় যে, চট্টথ্ামের অপর বিপ্রবী সংগঠন অনুশীলন দলের সঙ্গে 
সূর্য সেনের দলের কোনো কাজের সম্পর্ক যে ছিল না গোয়েন্দা বিভাগ সে বিষয়ে 
ভালভাবে যদিও জানত, তবু &ঁ আক্রমণের ফলে বিভ্রান্ত ও বিচলিত সরকারী কর্তৃপক্ষ এ 
ব্যাপারে অনুশীলন দলের অনেক সদস্যকেও থেফতার করেছিল। রাজনীতির সঙ্গে সম্পূর্ণ 
সম্পর্কহীন অনেককেও পুলিশ গ্রেফতার ও জিজ্ঞাসাবাদ করেছিল । পরে এঁ আক্রমণের 
জন্য কয়েকজনকে আসামী করে পুলিশ একটি মামলাও শুরু করেছিল । সাক্ষ্য প্রমাণের 
অভাবে এ মামলায় সবাই বেকসুর খালাস পায় এবং পরে তাদের মধ্যে কয়েকজনকে 
বিনাবিচারে আটক করা হয়। 

প্রতিহিংসার বশবর্তী হয়ে সরকার প্রীতিলতার পিতা ও পিতৃব্যকে তাদের বহুদিনের 
পুরাতন চাকুরী থেকে বরখাস্ত করাবার ব্যবস্থা করে । তার ফলে এই গরীব মধ্যবিত্ত দু'টি 
পরিবারের দুর্দশার সীমা থাকে না। প্রীতিলতার পিতা তখন থেকে বছর দশেক পূর্বে তার 
মৃত্যু পর্যন্ত গৃহ-শিক্ষকতা করে জীবিকা অর্জন করে গেছেন। তার মা সংসার চালাবার 
জন্য বাধ্য হয়ে পারিবারিক আভিজাত্য ও সামাজিক বিধিনিষেধকে অবহেলা করে ধাত্রীর 

কাজ শিখে অর্থোপার্জনের চেষ্টা করতে শুরু করেন৷ তিনি কয়েক বছরের মধ্যে চট্টথ্রাম 
শহরের শ্রেষ্ঠ ধাত্রী হিসাবে খ্যাতি অর্জন করেছিলেন । স্বামীর মৃত্যুর কিছুদিন পূর্বে তার 
মৃত্যু হয়। 

পাহাড়তলী ইউরোপিয়ান ক্লাব আক্রমণ মামলায় সরকার পক্ষ থেকে গ্রীতিলতার 
স্বহস্তলিখিত- যে বিবৃতি তার মৃতদেহের পোষাকের মধ্যে পাওয়া যায়, তা আদালতে 
উপস্থিত করা হয় : | 

“আমি বিধিপূর্বক ঘোষণা করিতেছি, যে প্রতিষ্ঠান উচ্চ আদর্শে অনুপ্রাণিত হইয়া, 
অত্যাচারের স্বার্থসাধনে নিয়োজিত সাম্রাজ্যবাদী বৃটিশ শাসনের উচ্ছেদ সাধন করিয়া 
আমার মাতৃভূমি ভারতবর্ষে গণতান্ত্রিক শাসন প্রবর্তন করিতে ইচ্ছুক, আমি সেই ভারতীয় 
রিপাবলিকান আর্মির চট্টগ্রাম শাখার একজন সদস্যা । 

এই বিখ্যাত “চট্টগ্রাম শাখা” দেশের যুবকদের দেশপ্রেমের নবচেতনায় উদ্বুদ্ধ 
করিয়াছে। স্মরণীয় ১৯৩০-এর ১৮ই এপ্রিল এবং উহার পরবর্তী পবিত্র জালালাবাদ ও পরে 
কালারপুল, ফেনী, ঢাকা, কুমিল্লা, চন্দন নগর ও ধলঘাটের বীরোচিত কার্যসমূহই ভারতীয় 
মুক্তিকামী বিদ্রোহীদের মনে এক নৃতন প্রেরণা জাগাইয়া তুলিয়াছে। 

আমি এইরূপ গৌরবমগ্তিত একটি সঙ্মবের সদস্যা হইতে পারিয়া নিজেকে 
সৌভাগ্যবতী অনুভব করিতেছি। 

আমরা দেশের মুক্তির জন্যই এই সশস্ত্র যুদ্ধ করিতেছি। অদ্যকার পাহাড়তলী 
ইউরোপিয়ান ক্লাব আক্রমণ স্বাধীনতা যুদ্ধের একটি অংশ । 

বৃটিশ জোরপূর্বক আমাদের স্বাধীনতা ছিনাইয়া লইয়াছে। ভারতের কোটি কোটি 
নরনারীর রক্তশোষণ করিয়া তাহারা দেশে নিদারুণ দুর্দশার সৃষ্টি করিয়াছে। তাহারাই 
আমাদের রাজনৈতিক ও অর্থনৈতিক ধ্বংসের এবং সকল অধঃপতনের একমাত্র কারণ । 
সুতরাং তাহারাই আমাদের একমাত্র অন্তরায় ৷ যদিও মানুষের জীবন সংহার করা অন্যায়, ' 
তবু বাধ্য হইয়া বড় বড় সরকারী কর্মচারীর ও ইংরেজদের জীবন সংহার করিতে আমরা 
অস্ত্রধারণ করিয়াছি। মুক্তিপথের যে-কোনো বাধা বা অন্তরায় যে-কোনো উপায়ে দূর করার 
জন্য আমরা সংখাম করিতে দৃঢ়প্রতিজ্ঞ 

আমাদের দলের মহামান্য ও পূজনীয় নেতা মাষ্টারদা অদ্যকার এই সশস্ত্র অভিযানে 
যোগ দিবার জন্য যখন আমাকে ডাক দিলেন, তখন আমি নিজেকে যথেষ্ট সৌভাগ্যবতী 
মনে করিয়াছিলাম । মনে হইল, এতদিনে আমার বহু প্রত্যাশিত অভীষ্ট সিদ্ধ হইল এবং 
সম্পূর্ণ দায়িতু লইয়া আমি এই কর্তব্যভার গ্রহণ করিলাম । এই উন্নত ব্যক্তিতৃসম্পন্ন 
নেতৃত্ব যখন আমার মত একটি মেয়েকে এই গুরুভার অর্পণ করেন, তখন এতগুলি 
কর্মঠ ও যোগ্যতর ভাইয়েরা বর্তমান থাকিতে অভিযানে নেতৃত্ে ব্যাপার একজন 
ভগিনীর উপর কেন ন্যস্ত হইবে, এই বলিয়া আমি আপত্তি জানাইলাম এবং একজন 
সাধারণ কর্মী হিসাবে এ কাজে যাইতে চাহিলাম। 


৭০ 


কিন্তু আমি পরে পৃজ্য নেতার আদেশ শিরোধার্য করিয়া লইলাম। 

আমি মনে করি যে, আমি দেশবাসীর নিকট আমার কাজের কৈফিয়ৎ দিতে বাধ্য । 
দুর্ভাগ্যবশতঃ এখনও হয়ত আমার প্রিয় দেশবাসীর মধ্যে এমনও অনেকে আছেন, যাহারা 
বলিবেন যে-_ ভারতীয় নারীত্েরে উর্ধ্বতন আদর্শে লালিত একটি নারী কি করিয়া নরহত্যার 
মত এই ভীষণ হিংস্র কাজে লিপ্ত হইল। 

দেশের মুক্তি-সংখামে নারী ও পুরুষের পার্থক্য আমাকে ব্যথিত করিয়াছিল। যদি 
পারিব নাঃ ইতিহাসে অনেক উদাহরণ আছে, রাজপুত রমণীরা অসীম সাহসের সহিত 
রণাঙ্গনে যুদ্ধ করিতেন এবং স্বদেশের স্বাধীনতা ও নারীতে মর্যাদা রক্ষার জন্য তাহারা 
শক্রর প্রাণ-সংহার করিতে কিছুমাত্র দ্বিধাবোধ করিতেন না। ইতিহাসের পৃষ্ঠা এইরূপ 
আরও কত নারীর বীরতৃগাথায় পূর্ণ। তবে কেন আমরা, আজিকার ভারতীয় নারীরা 
বিদেশীর দাসতৃশৃংখল হইতে নিজের দেশকে পুনরুদ্ধার করিবার জন্য এই মহান যুদ্ধে 
যোগদান করিব না? যদি বোনেরা ভাইদের সঙ্গে কংগেসের সত্যাগ্রহ আন্দোলনে যোগ 
দিতে পারে, তবে সশস্ত্র বিদ্রোহে যোগদানে তাহাদের বাধা কি? সশস্ত্র বিদ্রোহে অন্য 
দেশের বহু নারী যোগদান করিয়াছে, তবে কেন ভারতীয় নারীরা বিপ্লবের এই পন্থাকে 
অন্যায় বলিয়া মনে করিবে? 

নারীরা আজ কঠোর সঙ্কল্প নিয়াছে যে, আমার দেশের ভগিনীরা আজ নিজেকে দুর্বল 
মনে করিবেন ন!। সশস্ত্র ভারতীয় নারী সহস্র বিপদ ও বাধাকে চূর্ণ করিয়া এই বিদ্রোহ ও 
সশস্ত্র মুক্তি আন্দোলনে যোগদান করিবেন এবং তাহার জন্য নিজেকে তৈয়ার করিবেন_ 
এই আশা লইয়াই আমি আজ আত্মদানে অথ্থসর লইলাম ॥ 

(স্বাক্ষর) গ্রীতিলতা ওয়াদ্দাদার 
২৩শে সেপ্টেম্বর, ১৯৩২ ইং 


শ্রীতিলতার এই বিবৃতি থেকেই আমরা বুঝতে পারি কী গভীর দেশপ্রেম ও নিষ্ঠার 
সঙ্গে অবিভক্ত ভারতের মুক্তির জন্য তিনি এদিন মৃত্যুর সঙ্গে পাঞ্জা লড়তে গিয়েছিলেন। 
সশস্ত্র বিপ্লব যে গ্রীতিলতার মতো মৃত্যুয়হীন কিছু মধ্যবিত্ত ছাত্র-ছাত্রী ও তরুণীর চরম 
আত্মদানের মধ্য দিয়ে সফলভাবে সংগঠিত হতে পারে না, তখনকার রাজনৈতিক 
সামাজিক অবস্থায় তা সঠিকভাবে উপলব্ধি করা তাদের পক্ষে সম্ভব হয়নি। 

কিন্তু যতটা তারা বুঝেছিলেন, ততটা চেতনা যে গভীর দেশপ্রেমে সমৃদ্ধ ছিল, এটা 
অনম্বীকার্য। তাকে পাথেয় করেই তীরা ভারতের স্বাধীনতা আন্দোলনে ও সংগ্ামে নিঃস্বার্থ 
আত্মদানের যে বলিষ্ঠ স্বাক্ষর রেখে গেছেন, তার রাজনৈতিক এঁতিহাসিক মূল্য 
অপরিসীম ৷ ইংরেজ সাম্রাজ্যবাদী শাসনের অবসানের এতকাল পরও স্বাধীনতার স্বরূপ 
সম্পর্কে বিতর্কের অবসান হয়নি। শুধু রাজনৈতিক ক্ষমতা হস্তান্তরের কাজ যে জনগণের 
শোধণমুক্তি আসে না, তাদের রাজনৈতিক ও অর্থনৈতিক প্রকৃত মুক্তি আসে না তিক্ত 
অভিজ্ঞতার মধ্য দিয়ে এখন দিন দিন সুস্পষ্ট হয়ে উঠেছে। 

শোষণ ও নিপীড়নের উপর ভিত্তি করেই যে শাসনব্যবস্থা তা যে বহুপঠিত রামসুন্দর 
বসাকের “বাল্যশিক্ষার” কথা-_ “বিনা যুদ্ধে নাহি দিব সূচ্যগ্র মেদিনী' কথাটি তার 
অতিবিশ্বস্ত অনুসারী, তা সপ্রমাণিত হচ্ছে, ভিয়েতনামে, আফ্রিকায় আরবভূমিতে আর 
দক্ষিণ আমেরিকায় এবং এশিয়া আফ্রিকার অনেক দেশে । 

ঘ্বীতিলতার অমর জীবন থেকে এই দেশের মেয়েরা তার অবিচল আদর্শনিষ্ঠার শিক্ষা 
গ্রহণ করতে পারে। ভাইদের পাশে দীড়িয়ে বোনদের সমানে সংগ্রাম করার যে দাবী আজ 
থেকে প্রায় তিন যুগ পূর্বে তিনি উত্থাপন করেছিলেন, সংশ্বাম ও ইতিহাসের পরিবর্তিত 
বূপে এবং বিশ্বের বহু বৈজ্ঞানিক ও রাজনৈতিক অগ্রগতির পরও, আমাদের দেশে 
ত্বীতিলতার সেই দাবী আজও বাস্তবে রূপায়িত হয়নি। 

শ্রীতিলতার এই জীবনকাহিনী নৃতন, সুন্দর ও সুখী সমাজ প্রতিষ্ঠার সংখ্ামে এই 
দেশের নারী সমাজকে উদ্ুদ্ধ করবে । সামাজিক ও অর্থনৈতিক বন্ধন থেকে নারীদেরও 
যুক্ত করে, রাজনৈতিক-অর্থনৈতিক-সামাজিক ক্ষেত্রে নারীপুরুষের অধিকারে পূর্ণ সাম্য 
আনুক, এই আশা পুরণে-__-খ্বীতিলতার শৌর্য, সাহস ও অল্লান আদর্শনিষ্ঠা এই দেশের 
মেয়েদের কাছে এক অমূল্য উত্তরাধিকার হয়ে রইল। 


